
FORORD. 

a jeg i min Ungdom — det er nu 35 Aar 
siden — paa min første Udenlandsrejse be- 
søgte Glyptotheket i Miinchen og stod for første 
Gang foran jordfunden gammelgræsk Kunst (Ægineter- 
gruppen), betoges jeg af en Fornemmelse, som nær- 
mest kan betegnes med det gammeldagse Udtryk: 
^ «hellig Gysen**. Sikkert er, at jeg fra den Stund 
^ af i alle disse Aar har benyttet enhver Anledning 
j^ til paa mine mange Rejser at opspore i Museerne 
alle de Fund af klassisk Kunst, som efterhaanden 
--^ er bleven indlemmet i de store europæiske Samlinger, og 
altid følt denne samme «hellige" Ærefrygt ligeover for 
denne af Jorden gjenopstandne Kunst, der paa saa 
mangfoldig Maade har beriget vor Kundskab om det 
gamle Grækenlands vidunderlige Kunstudvikling. 

Med ikke mindre Interesse har jeg fulgt — saa 
godt som det lod sig gjøre — Beretningerne om de 
mange methodiske Udgravninger i klassisk Jord, 
som i disse Aar har fundet Sted. Disse Udgrav- 
ninger og de forskjellige Fundsomstændigheder byder 
i og for sig ofte saa meget af spændende Interesse, at 
Læsningen af Beretningerne ikke sjelden virker helt 

betagende og vækker vor Fantasi til saa livlig Virk- 
somhed, at man har en Følelse af at overvære et 
dramatisk Skuespil, hvori Begejstring, Lærdom, Op- 
offrelse, Mod og Energi er de poetisk virkende 
Kræfter. Ofte har jeg tænkt paa, at en Oversigt 
over denne storartede Opdagervirksomhed, tilrette- 
lagt for det norske Publikum, vilde skjænke dette 
en Læsning, som gav det en rigere Forstaaelse af 
ikke blot Antikens Kunst, men af Kunstens Værd 
og Betydning overhovedet, paa samme Tid som det 
vilde gives et Indblik i Videnskabens Fremskridt 
og Arbejdsmethoder paa dette Omraade. 

Men en saadan Oversigt kunde kun gives af en 
med de mangfoldige og spredte Kilder fuldt fortrolig 
Fagmand, der dels gjennem Selvsyn havde lært 
Fundene at kjende, dels havde Adgang til hele det 
omfattende trykte Materiale. Alene ved en saadan 
Mands Bistand vilde det være mig mulig at realisere 
mit gamle Ønske om at samle de vigtigste Medde- 
lelser om de i det 19de Aarhundrede foretagne Ud- 
gravninger af græsk Kunst og paavise Betydningen 
af de vigtigste Resultater. 

Jeg fandt denne Bistand i det af den bekjendte 
Arkæolog Adolf Michaelis i 1906 udgivne Værk: 
„ Die archæologischen Entdeckungen des neunzehnten 
Jahrhunderts". Det er paa Grundlag af dette Værk 
at nærværende Bog er skrevet. Michaelis behand- 
ler det hele Emne, omfattende de arkæologiske 
Undersøgelser, foruden i de græske Lande, ogsaa i 
Ægypten, Assyrien, Babylonien, Persien o. s. v. 
Men et saa vidt Rundskue laa udenfor min Plan. 
Jeg har villet koncentrere Opmærksomheden ude- 

lukkende paa den græske Kunst, først og fremst 
fordi denne i og for sig er en saadan speciel Op- 
mærksomhed vel værd, da den inden Oldtidens 
hele Kunstudvikling er det mest fuldkomne Udtryk 
for Kunstens Idealer og endnu for vor Tid staar 
som et af de ædleste Vidnesbyrd om menneskelig 
Aandsvirksomhed, — dernæst ogsaa af den prak- 
tiske Grund, at Bogen ikke maatte gives et for 
stort Omfang. 

Ved Siden af den nysnævnte Hovedkilde har 
ogsaa adskillige andre Værker, der har staat til min 
Raadighed, været raadspurgt. Jeg nævner saaledes: 
Karl Woermann, Geschichte der Kunst aller Zeiten 
und Volker I^ Leipzig 1900; — Adolf Boetticher, 
Die Akropolis von Athen, Berlin 1888; — Ludwig 
von Sybel, Weltgeschichte der Kunst im Altertum, 
Marburg 1903; — D. Joseph, Geschichte der Bau- 
kunst I, Leipzig 1903; — Anton Springer, Hand- 
buch der Kunstgeschichte I. Altertum, Leipzig 1895; 

— J. Overbeck, Geschichte der griechischen Plastik, 
Leipzig 1869; — Adolf Boetticher, Olympia, das 
Fest und seine Statte, Berlin 1886; — Schliemanns 
Udgravninger efter Dr. C. Schuchhardts Fremstil- 
ling, Kjøbenhavn 1891 ; — Carl Friederichs, Die 
Gipsabgiisse antiker Bildwerke, Berlin 1885; — 
Albin Lonnbech, Studier i den arkaiska konsten i 
Grekland I. Reliefskulpturen, Helsingfors 1888; — 
J. L. Hejberg, Attiske Gravmæler, Kjøbenhavn 1895; 

— C. Jørgensen, Kvindefigurer i den archaiske 
græske Kunst, Kjøbenhavn 1888; — L. von Urlichs, 
Pergamon, Geschichte und Kunst, Leipzig 1883; — 
Beschreibung der Skulpturen aus Pergamon. I. 



VIII 

Gigantomachie, Berlin 1903; — Beschreibung der 
Gipsabgiisse der in Olympia ausgegrabene Bild- 
werke, Berlin 1888; — Julius Lange, Menneske- 
figuren, Kjøbenhavn 1899; — Peter Hertz, Studier 
over Parthenons Kvindefigurer, Kjøbenhavn 1905; 
— N. K. Skovgaard, ApoUon-Gavlgruppen fra Zeus- 
templet i Olympia, Kjøbenhavn 1905; — August 
Hahr, Arkitekturens Historia, Stockholm 1902; — 
Jacob Burchhardt, Der Cicerone; — Overbeck, 
Pompeji in seinen Gebauden, Alterthiimem und 
Kunstwerken, Leipzig 1875; — Richard Engelmann, 
Pompeji, Leipzig 1905; — Frederik Poulsen, Den 
græske Kunst fra Perserkrigene til Romertiden, 
Kjøbenhavn 1905; — Rolf Thommessen, Antiken, 
Kristiania 1907. Hertil kan føjes en Række Special- 
afhandlinger i forskjellige udenlandske Tidsskrifter, 
samt engelske, franske, tyske og italienske Museums- 
kataloger. 

Bergen den 27de August 1907. 

Johan Bøgh. 

I. 

A f nogle Fragmenter af en gammel Beskrivelse af 
Rom, der gaar tilbage lige til Kejser Konstantins 
Tid, erfarer vi, at i den første Halvdel af det 4de 
Aarhundrede, altsaa før Rom plyndredes til Fordel 
for Konstantinopel og atter og atter ødelagdes under 
Folkevandringens vilde Tider, besad Byen endnu 
en utrolig Mængde offentlig opstillede Statuer. Der 
opregnes nemlig to Kolosser af usædvanlig Størrelse 
(den ene var 34 Meter høj) og 22 store Ryttersta- 
tuer, endvidere 80 forgyldte og 73 guldelfenbens 
Gudebilleder, hvortil kom 3785 Portrætstatuer af 
Bronce, — de af Marmor blir ikke engang nævnt. 
Anderledes lyder Beretningerne fra Middelalderens 
Slutning. En af Renæssancens Hovedmænd, Poggio 
Bracciolini, klager omkring Midten af det 1 5de Aar- 
hundrede over, at af alle disse Herligheder fandtes 
da i Rom kun fem Marmorstatuer, nemlig fire paa 
Monte Cavallo og en paa Forum, samt en Rytter- 
statue af Bronce, som man dengang antog fremstil- 
lede Konstantin, men som Poggio rigtig bestemmer 
som en tidligere Kejser (han antog med Urette 
Septimius Severus istedet for Marc Aurelius), Hertil 

1 — Oldtids Kunst og Nutids Fund. 

kom saa de vældige Bygningsrester, Fremfor alle 
Pantheon, Colosseum, Marcellustheatret, de mægtige 
Hvælvinger afCaracallas, Diocletians og Konstantins 
Thermer, endvidere Dele af Templer, Søjlerækker 
og imponerende Triumfbuer. Men foruden hvad 
Poggio nævner fandtes dengang ogsaa den berømte 
Ulvinde, den ikke mindre berømte Figur «Tornud- 
trækkeren**, endvidere Offertjeneren (Camillus), og 
desuden nævnes et Kolossalhode og en Verdenskugle, 
alt af Bronce. Vi véd desuden, at paa Kapitol- 
pladsen, som dengang var Byens Torv og Markeds- 
plads, fandtes de over Germanicus's Hustru og hans 
Søn rejste Gravstene, der var blevet flyttet fra Augu- 
stus's Mausoleum og som nu med sin Fordybning 
gjorde Tjeneste som Byens Normalmaal for Kom 
og Salt. Paa Kapitolpaladsets Trappe laa den senere 
af Michelangelo saa højt beundrede Gruppe: en 
Kamp mellem Hest og Løver (i vore Dage anbragt 
i Gaarden i det nye kapitolinske Museum). Des- 
uden smykkede en Række Sarkofagrelieflfer den 
store Trappe, der fører op til Kirken Araceli. I 
Nærheden stod en Obelisk, og nede paa Forum laa 
en Flodgud. Dette var omtrent alt, hvad man den- 
gang endnu kjendte af Roms tidligere Rigdom paa 
Kunstværker. 

I de sidste Decennier af det 15de Aarhundrede 
begyndte Samlelysten at vaagne i Rom. I Aaret 
1471 befalte Pave Sixtus IV, at de lateranske Bronce- 
værker skulde overflyttes til Kapitol, og derved 
lagdes Grunden til de senere saa berømte kapitolin- 
ske Samlinger. I 1506 lod Julius II Belvedere i 
Vatikanet indrette til Opstilling af antike Statuer, 

blandt hvilke fandtes saa berømte Værker som den 
belvederiske Apollon (fiindet i Slutningen af det 15de 
Aarh. i Nærheden af Capo d'Anzo, det gamle An- 
tium, og kjøbt af Julius, da han endnu var Kardinal), 
desuden Laokoonsgruppen (fundet 1506 i Nær- 
heden af Esquilinerhøjen), den sovende Ariadne 
og den belvederiske Torso (fundet paa Julius ITs 
Tid paa Campo di Fiori). Pavernes Eksempel blev 
fiilgt af forskjellige Kardinaler (Valle, Cesi, Grimani, 
Carpi o. fl.), og senere ogsaa af andre Stormænd. 
For at forøge Samlingerne foranstaltedes ofte sær- 
lige Udgravninger. Saaledes fandt man i Aaret 1546 
eller 1547 under Pave Paul III (Farnese) i Cara- 
callas Thermer den store Tyregruppe og den kolos- 
sale Herkulesfigur (1540), der begge kom i den pave- 
lige Familje Farneses Besiddelse og siden er bleven 
betegnet som „farnesiske". Julius III (1550 — 1555) 
var den sidste Pave, der satte de humanistisk-anti- 
kvariske Interesser et Mindesma^rke i Villa di Papa 
Giulio. Da indtraadte den kirkelige Reaktion. Den 
belvederiske Samling blev lukket, og det forekom 
nu sjeldnere, at Kardinaler, saaledes som Ferdinando 
de' Medici, Ippolito d'Este og Montalto (Sixtus V), 
gjorde sine Villaer til Skatkammere for antik Kunst. 
Den berømte Niobegruppe, som blev fundet i Rom 
1583 i Nærheden af Lateranet, blev saaledes kjøbt 
af Kardinal Ferdinando de' Medici og opstilledes i 
hans Villa paa Monte Pincio (Gruppen blev i 1775 
ført til Florens, hvor den fra 1794 har havt Plads 
i Uffizierne). Men de antike Værker fandt ikke blot 
Plads i større eller mindre Samlinger. En stor Del 
af det Udbytte, som Udgravninger eller tilfældige 



~ 4 — 

Fund stadig gav, fordeltes nemlig som dekorativ Ud- 
smykning over hele Byen : Fasader, de aabne Gaarde, 
Trapper, Gallerier og de monumentale Brøndanlæg 
smykkedes med Statuer, Byster, Relieffer og Sarko- 
fager, som ved at anbringes paa denne Maade knyt- 
tedes til Tidens Kunst og saaledes fik nyt Liv. 

Ogsaa det 17de Aarhundrede var en Samlingens 
og Søgningens Tid. Vistnok forblev det vatikanske 
Belvedere lukket og skjulte sine Skatte bag solide 
Døre, men under enhver Paves Regjering fandtes 
der dog altid en eller anden Kardinalnepot, der op- 
retholdt Traditionen, og Paladser og Villaer fyldes 
fremdeles med Antiker (Aldobrandini, Borghese, 
Ludovisi, Barberini, Pamflli, Chigi o. fl.). Kardinal 
Ludovico Ludovisi gir et forbausende Eksempel 
paa, over hvilke Midler en Kardinalnepot raadede, 
idet han i Løbet af et Aar (1622 — 23) saa sig istand 
til at skaffe sig en Samling af over 300 Antiker. 
Og hvilken Samling! Maaske den fornemste, som 
Rom har set og som indeholdt græske Original- 
værker som den døende Galler og den store Galler- 
gruppe. Det var vanskeligt at kappes med de mæg- 
tige Pavefamiljer, og dog lykkedes det f. Eks. Giu- 
stiniani inden kort Tid at anlægge tre betydelige 
Samlinger, den ene i hans Bypalads og de to i hans 
ved Lateranet og Porta del Popolo beliggende Vil- 
laer. Desuden grundlagde Pave Innocenz X det 
nye kapitolinske Museum og den lærde Jesuiterpater 
Athanasius Kircher fra Fulda den kostbare Samling 
i Ordenens Palads, CoUegium Romanum. 

Paa denne Maade var i Løbet af to Aarhundreder 
en Mængde antike Værker blevet samlet i Rom, 

medens man kun sjelden hører Tale om Fund andre 
Steder. Til Gjengjæld begyndte Rom allerede tidlig 
at sprede sine Skatte til andre Byer og Lande. Saa- 
ledes var Venedig, Paris, Madrid, Mfinchen og Prag 
kommet i Besiddelse af romerske Antiker, og Flo- 
rens var allerede begyndt at flytte Villa Medici's be- 
rømteste Skulpturer til Arno. Det var dog først i 
det 18de Aarhundrede, at denne Spredning tog rigtig 
Fart. De romerske Familjer forarmedes mere og 
mere, og ved Salg af de arvede Antiker søgte de at 
forbedre sine Finanser. Familjen Giustiniani begyndte, 
Familjeme Chigi og Albani fulgte. I Begyndelsen 
var det navnlig Hoffeme i Madrid og Dresden, dei 
optraadte som Kjøbere, men snart blev rige Englæn- 
dere forlige Konkurrenter, idet disse ved Hjælp af 
Kunsthandlere begyndte at grundlægge større og 
mindre Samlinger, som imidlertid, bortgjemt paa en- 
gelske Godser, unddrog sig Kunstvenners Forskning. 
Andre Antiker blev af sine Ejere ført bort fra Rom, 
saaledes flyttedes den famesiske Samling til Neapel, 
den mediceiske til Florens. Paa denne Maade spredtes 
vistnok Interessen for de gamle Skulpturværker langt 
udover Roms Grænser, men paa den anden Side 
stod Rom i Fare for at tabe sit gamle Enevælde 
paa dette Omraade. For i nogen Grad at bøde her- 
paa blev det kapitolinske Museum installeret paa en 
ny og bedre Maade samt betydelig beriget. Det aab- 
nedes i 1734 i denne sin nye Skikkelse, som skyldtes 
de to Paver Clemens XII og Benedikt XIV. 
Hertil kom en Menneskealder senere den eneste 
i dette Aarhundrede dannede Privatsamling, nemlig 
den berømte i Kardinal Albanis Villa med sine 



— 6 — 

ligesaa udvalgte som smagfiildt ordnede Skulptur- 
værker. 

Dette var i det store og hele det Antikmateriale, 
som stod til Winckelmanns Raadighed, da han i 
1755 kom til Rom og begyndte at bygge det hid- 
indtil uordnede Stof sammen til en „ Oldtidens Kunst- 
historie", der udkom 1764 og grundlagde den nyere 
kunsthistoriske Videnskab. Det var de romerske 
Samlinger, som næsten udelukkende gav ham det 
hele Materiale. Og hvad var det de indeholdt? 
Nogle faa Originalværker fra séngræsk Tid, nemlig 
Gallergruppen, den farnesiske Tyr og Laokoon, 
desuden en Række karakteristiske Relieffer, Statuer 
og Byster fra den romerske Kejsertid, — alt det 
andet var ikke Originaler, men romerske Kopier 
efter græske Værker fra de forskjelligste Perioder, 
for en stor Del Arbejder af maadelige Kunsthaand- 
værkere, i hvilke det ofte var vanskeligt at gjen- 
kjende det originale Forbilledes Karakter og Skjøn- 
hed. Og alt dette Materiale var spredt paa de for- 
skjelligste Opbevaringssteder, ja ofte bortgjemt i 
rene Afkroge, saa at en sammenlignende Betragtning 
næsten ikke var mulig. Erindrer man saa desuden, 
at de græske Forfatteres Meddelelser om den antike 
Kunst ikke nogetsteds forelaa ordnet, men maatte 
søges sammen fra alle Kanter, saa blegner alle Ufiild- 
kommenhederne i Winckelmanns Kunsthistorie, og 
man gribes af Beundring over, at det lykkedes 
denne tyske Skomagersøns ildfiilde Energi og 
skarpe Kunstforstand inden faa Aar at bringe 
historisk Sammenhæng i dette brogede og saa 
ilde behandlede Materiale og derpaa by^e en 

kunsthistorisk Betragtning, der for lang Tid blev 
afgjørende. 

Imidlertid havde dog Winckelmann for to Punk- 
ters Vedkommende havt Anledning til at kaste 
Blikket udover den romerske Synskreds. I det 
kongelige Palads i Portici opbevaredes de Skatte, 
som var bragt for Dagen fra det gamle Herkulanum, 
der begravedes under Lavaen ved Vesuvs Udbrud 
Aar 79 e. Kr. Efter de første Udgravninger i 1711, 
der bl. a. bragte „Herkulanerinderne" (i Dresden) 
for Dagen, udstedtes et Forbud mod at forfølge de 
fundneSpor. Først i Aaret 1738 optog Regjeringen 
selv atter de afbrudte Udgravninger og fortsatte nu 
disse i næsten en Menneskealder, nemlig til 1766. 
Glanspunktet betegnede Opdagelsen i 1753 af „ Villa 
dei papiri", i hvilken fandtes ikke blot et Bibliothek, 
der viste, at Besidderen havde været interesseret 
for den epikureiske Filosofi, men hvor man tillige 
fandt henved 100 plastiske Værker, dels Marmor- 
arbeider, dels Broncefigurer og Byster. Uagtet 
ogsaa dette Fund kun bragte Kopier efter ældre 
Værker, gav dog denne hidindtil ikke før sete Mængde 
af Broncearbejder Anledning til nye lagttagelser og 
viste med Sikkerhed, hvor ufuldkomment Origina- 
lernes Bronce kom til sin Ret i de vanlige Marmor- 
kopier. Af ikke mindre Betydning var det, at Vil- 
laens Vægmalerier, saa vel de rent dekorative som 
de større Billeder, nu bragte Forskningen et helt 
nyt Studiefelt. Af den Art bød nemlig Rom den- 
gang ikke meget: nogle blege Rester i de saakaldte 
Titusthermer (rigtigere Neros gyldne Hus) og det 
bekjendte aldobrandinske Bryllup — det var alt. 

Pundene i Herkulanum gav saaledes i forskjellige 
Retninger vigtige Bidrag, der i væsentlig Grad ud- 
videde den snevre romerske Kreds af lagttagelser. 
Et stort Billedværk — La Antichita di Ercolano — 
gjorde snart denne nye Verden bekjendt i videre 
Kredse. Selvfølgelig havde Udgravningeme i Her- 
kulanum ikke kunnet give et sammenhængende Bil- 
lede af en antik By, — dertil var Lavadækket for dybt 
og umuliggjorde en virkelig Blotlæggelse. Det skulde 
først langt senere lykkes at bringe en hel antik By 
frem af Asken (Pompeji). 

Fra Neapel havde Winckelmann endvidere fore- 
taget en Udflugt mod Syd, nemlig til Pæstum med 
dets gamle Templer. Her havde han for første og 
eneste Gang i sit Liv befundet sig paa græsk Jord- 
bund og set græsk Arkitektur. Med sit klare Blik 
og fine Kunstfølelse opfattede han straks Forskjellen 
mellem græsk og romersk Bygningskunst, og hvad 
han her erkjendte paa et enkelt Omraade kastede 
ogsaa Lys for ham over andre Sider af græsk Kunst* 
For første Gang holdt de alvorlige, enkle og store 
Former i ældre græsk Kunst sit Indtog i den histo- 
riske Kunstbetragtning. Hvor Goethe i sin italienske 
Rejse omtaler $it Besøg i Pæstum, skildrer han sit 
Indtryk som en Aabenbaring fira en anden, hidtil 
kun anet Verden, og paa Sicilien, som Winckelmann 
aldrig besøgte, følte Goethe sig paa helt græsk 
Jordbund. 

Imidlertid var denne græske Kunstverden allerede 
dengang et ikke ganske lukket Rige. Omkring Midten 
af det 18de Aarhundrede begyndte Lilleasien og 
Grækenland at hendrage Opmærksomheden paa sig. 

Det var Fra England at denne Interesse udgik. 
Allerede paa Karl Ts Tid havde Lord Arundel rettet 
sit Blik paa Grækenland og ved Hjælp af dygtige 
Agenter indkjøbt en Samling græske Skulpturer, 
hvoraf den største Del efter mange Skjæbnens Om- 
vekslinger havnede i Oxford. Henved hundrede 
Aar senere stiftedes 1733 i London „ Society of di- 
lettanti*", hvis Medlemmer fra først af kun samledes 
for at opfriske fælles Erindringer fra Rejser i Italien 
og andre Lande, men ogsaa snart begyndte at under- 
støtte alvorligere Foretagender. Til Dilettantemes 
Kreds hørte næsten alle de Samlere, der i Rom lod 
opkjøbe antike Kunstværker, for dermed at smykke 
sine engelske Hjem. Men blandt Selskabets Med- 
lemmer var ogsaa Mænd som James Dawkins og 
Robert Wood, som omkring Aarhundredets Midte 
gjorde Ruineme i Baalbek og Palmyra, disse stor- 
slagne Frembringelser af romersk-orientalsk Bygnings- 
kunst fra det 2det og 3die Aarhundrede e. Kr., til- 
gjængelig for den videnskabelige og kunstinteresse- 
rede Verden. 

Af større Betydning blev en anden Ekspedition, 
som omtrent paa samme Tid udgik fra England. 
Under hele Middelalderen havde Athen været næsten 
som glemt og borte. Markis de Nointel, fransk 
Gesandt i Konstantinopel, besøgte Athen i Aaret 
1674, et Besøg, som vi skylder de saakaldte Carrey- 
ske Tegninger, og senere (1676) foretog Lyonerlægen 
Jacob Spon og hans Ledsager George Wheler en 
Rejse til Athen. Be^e disse Besøg havde til Følge, 
at mange Kjendsgjeminger fastsloges, som ellers for 
altid Vilde være gaat tabt ved Akropolis' Bombarde- 

ment af Morosinis Tropper i Aaret 1687. Deretter 
spandt atter Glemselen sit Slør over Athen, indtil 
Maleren James Stuart og Arkitekten Nicholas Revett 
kom dertil i Aaret 1751 og under et treaarigt Ar- 
bejde opmaalte og aftegnede de aldrig ordentlig ud- 
forskede Rester af Bygningskunst og Skulptur. Den- 
gang stod endnu meget i Behold, som senere er 
forsvundet — saaledes f. Eks. det joniske Tempel 
ved Ilissos og Thrasyllos's Monument, som blev 
sønderskudt under Krigen 1827 — og desuden var 
adskilligt bedre bevaret end i vore Dage. Stuarts 
og Revetts Undersøgelser i Athen var de resultat- 
rigeste og vigtigste af alle indtil da foretagne Forsk- 
ninger paa Kunstarkæologiens Omraade, men de 
vilde ha virket ganske anderledes befrugtende, der- 
som ikke Udgivelsen af det store Værk Antiquities 
of Athen havde tåget saa lang Tid, idet første Bind 
udkom først i 1787 og det andet endog ikke før i 
1816. Det kan ikke undre, at Dilettanternes Sel- 
skab, der understøttede Udgivelsen, blev utaalmodig 
og 1764 paa sin Bekostning udsendte en „jonisk" 
Ekspedition, blandt hvis Deltagere — foruden Revett 
— befandt sig den lærde Chandler og den dygtige 
Tegner Pars. Denne Ekspedition bragte de første 
Gjengivelser af Tempelrester paa Lilleasiens joniské 
Kyster (Samos, Priene, Miletos) og gav derved et 
betydeligt Bidrag til Kundskab om jonisk Bygnings- 
kunst. Ogsaa de doriske Tempelrester paa Ægina 
og paa Kap Sunion udforskedes. Resultaterne samledes 
i et tobinds Værk, Antiquities of Jonia, der udkom 
forholdsvis hurtig (1769 og 1797) og derved næsten 

fordunklede Interessen for det ældre Fore- 
tagende. 

Winckelmann, der døde 1768 kun 51 Aar gammel, 
blev det ikke forundt at kaste et Blik ind i dette 
den græske Kunsts Forjættede Land, som engelsk 
Energi havde aabnet. Men hans Autoritet og An- 
seelse var saa stor, at den næste Generation blev 
staaende ved hans Resultater uden at nyttirø'øre sig 
de nye Opdagelser paa græsk Jord. Winckelmanns 
Kunsthistorie blev for lange Tider den afgjørende 
Faktor med Hensyn til Bedømmelsen af den græske 
Kunst, uagtet hans Værk saa tydelig gav tilkjende, 
at det af ham benyttede Materiale næsten udeluk- 
kende var af romersk Oprindelse. Hans Opfatning 
fandt desuden en mægtig Støtte ved Grundlæggelsen 
af det vatikanske Museum, der skyldtes de to Paver 
Clemens XIV og Pius VI. Dette „pioclementinske** 
Museum var en storartet Udvidelse af den gamle bel- 
vederiske Statuesamling. Alt det bedste, som i Rom 
erhvervedes gjennem Kjøb, Gaver og Udgravninger, 
samledes i de vatikanske Pragtsale, hvis Opførelse 
holdt Skridt med Samlingernes Forøgelser. Paa- 
begyndt 1770 blev Museet færdig 1792, da den første 
Katalog udkom. Italiens betydeligste Arkæolog, 
Ennio Qvirino Visconti, forfattede dette Pragtværk, 
der udkom paa pavelig Bekostning og som med 
Hensyn til Tolkningen af de antike Skulpturer fik 
samme Betydning som Winckelmanns Værk med 
Hensyn til Kunsthistorien. Det vatikanske Museum 
blev den glansfulde Afslutning paa den paa italienske 
Forudsætninger grundede Arkæologi, og det har 



— 12 — 

lige til vore Dage hævdet sin fremtrædende Plads. 
Naar Publikum endnu den Dag idag anser det for 
at være det fornemste af alle Antikmuseer, er dette 
et Vidnesbyrd om, hvor sejglivet den Winckelmann- 
ske Tradition endnu i Stilhed virker. 



II. 

Ved Indgangen til det nye, det 19de Aarhundrede 
skulde Grækenland atter hendrage Opmærksomheden 
paa sig, og denne Gang paa en Maade, der blev af- 
gjørende for hele den efterfølgende Tid til den Dag 
idag. I Aaret 1799 blev den 33 Aar gamle Lord 
Elgin, der stammede fra en gammel skotsk Familje, 
sendt som britisk Gesandt til Konstantinopel. I den 
Anledning blev han af Arkitekten Harrison, hvis 
Interesse for græsk Kunst var bleven vakt ved de 
af Dilettantemes Selskab udgivne Skrifter, anmodet 
om at lade tåge Afstøbninger af et jonisk Hjøme- 
kapitæl (som bekjendt er dette af en noget irrationel 
Form) samt af forskjellige Skulpturer. 

Hos den unge Lord faldt disse Frø i frugtbar 
Jord, idet de modnede hos ham en Plan om at gjøre 
den britiske Kunst en Tjeneste ved i stort Omfang 
at skaffe tilveje Afstøbninger og Tegninger. Et Forsøg 
paa at erholde et Bidrag af den engelske Stat til Pla- 
nens Udførelse strandede paa Pitts Modstand, eier 
var begrundet i de krigerske Tidsforhold. Lord Elgin 

saa sig derfor henvist til sine egne Ressourcer. Ved 
Hjælp af sin meget virksomme Sekretær W. R. 
Hamilton lykkedes det Elgin at samle i Italien en 
hel Stab af Medhjælpere : Maleren Lusieri, Tegneren 
Fedor, Arkitekteme Balestra og Ittar samt to Gips- 
formere. Medens Lord Elgin rejste direkte til Kon- 
stantinopel, drog de nævnte Kunstnere i Maj 1800 
til Athen, men hindredes her i sit Arbejde ved alle- 
slags Trakasserier ft*a de tyrkiske Myndigheders 
Side. Det tillodes dem alene at udføre Tegninger 
paa Akropolis, men rigtignok mod en daglig Entré 
af henved 90 Kroner. Akropolis var jo dengang 
endnu Fæstning. Paa denne Maade gik fulde ni 
Maaneder tabt for Arbejdets Fremme, indtil Eng- 
lændemes Fremgang i Ægypten og Franskmændenes 
Afinarsch gav den britiske Gesandt større Indflydelse 
ved Hoffet i Konstantinopel. Lord Elgin udnyttede 
straks sin heldige Stilling og kunde i Maj 1801 
skaffe sine Medhjælpere fri Adgang til Akropolis 
samt Tilladelse til at rejse Stilladser og foretage Af* 
støbninger. Men Tyrkerne ophørte derfor ikke med 
sine Plagerier. Elgin overbeviste sig selv derom 
ved et Besøg i Athen, og blev paa samme Tid klar 
over ikke blot de bevarede Monumenters Skjønhed 
og Betydning, men tillige over den Fare, som de 
stadig var udsat for som Følge af Tyrkernes Lige- 
gyldighed eller Rejsendes Hensynsløshed. Ved at 
rive ned to ved Parthenon beliggende Huse, som Lord 
Elgin havde kjøbt, fandt man tinder det ene en Del 
Fragmenter af Gavlfigurerne, men under det andet 
intet, da nemlig alle de Marmorrester, som havde 
ligget der, allerede var vandret i Kalkovnen. 

Disse Erfaringer og lignende lagttagelser, som 
var gjort af Gesandtskabspræsten Hunt, der opholdt 
sig mere i Athen end i Konstantinopel, bragte Elgin 
til at skaffe sig en ny Firman, der tillod hans Folk 
ikke blot at rejse Stilladser og tåge Afstøbninger, 
men tillige at foretage Opmaalinger og Udgravninger 
af Fundamenter og Indskrifter. Endvidere „s k u 1 d e 
ingen hindre dem, dersom de ønskede at 
borttagenogle Stenblokke med Indskrifter 
eller Figurer*. 

Det var denne sidste Bestemmelse, som gav det 
hele Foretagende en ny Vending. Hunt forstod for- 
træffelig at lægge den rette Mening ind i disse Ord. 
Ved Hjælp af en Bakschisch (Drikkeskilling) i Form 
af engelske Varer erholdt han hos den tyrkiske 
Guvernør Tilladelse til at borttage en Metope fra 
Parthenon, en Tilladelse, som allerede ti Aar tid- 
ligere ogsaa var opnaaet af den franske Gesandt 
Grev Coiseul-Gouffier, der dengang bortførte en 
Plade af Frisen. Opmuntret ved Hunts Held fik 
nu Lord Elgin den tidligere Firman udvidet derhen, 
at det tillodes ham at borttage ogsaa andre Skulp- 
turer fra Templet. Nu begyndte den meget omtalte 
Virksomhed paa Akropolis, hvor 3 — 400 Arbejdere 
i henved et Aar var beskjæftiget med at bortbringe 
alle Parthenons berømte Skulpturer. Udbyttet om- 
fattede 12 Gavlfigurer, 15 Metoper og 56 Friseplader. 
Disse sidste blev for den største Del opsamlede 
rundt omkring Templet enten paa Jorden eller under 
Husene, Statuerne blev tåget ned fra Gavlpartierne, 
uden at de arkitektoniske Bygningsdele led Skade, 
medens Metopeme alene kunde fjernes ved at den 

overli^ende Gesims ødelagdes, en Fremgangsmaade, 
der stærkt maa bebrejdes Arbejdets Leder. Et Bar- 
bari var det ogsaa, at en af Erechtheions Karyatider 
blev borttaget og erstattet med en plump Pille, — 
det blev i den Anledning sagt: qvod non fecerunt 
Gothi, fecerunt Scoti, o : hvad ikke Gotherne gjorde, 
det gjorde Skotterne. Ved derimod at bortføre Frise- 
pladerne fra Niketemplet og flere Skulpturer fra 
selve Byen Athen reddedes uden Tvil disse fra at 
ødelægges. Sluttelig er at nævne, at Udbyttet fuld- 
stændiggjordes ved et betydeligt Antal Afstøbninger, 
f. Eks. af Frisen i det saakaldte Theseustempel, 
samt ved en rig Skat af Tegninger. 

Hele dette Arbejde var tilendebragt, da Lord 
Elgin 1803 blev kaldt tilbage fra sin Post og lagde 
sin Hjemrejse over Athen. Han lod Lusieri bli til- 
bage i Athen som sin Agent, og denne kunde snart 
med forskjellige Skibe afsende kostbare Ladninger, 
bestaaende af ikke mindre end 200 Kasser. Et af 
disse Skibe, Briten Mentor, strandede og sank 
med 12 Kasser ved Kap Malea, og det krævede 3 
Aars Arbejde at bringe disse Kasser op ved Hjælp 
af dygtige Dykkere fra de lilleasiatiske Øer. Hvad 
der under Lusieris Opsyn var bleven tilbage i Athen, 
blev i 1807, da Tyrkiet erklærede England Krig, 
beslaglagt af Franskmændene og ført til Piræus, hvor 
Skulptureme imidlertid blev liggende, da der ikke 
fandtes nogen Skibslejlighed til Frankrig og da des- 
uden Englænderne beherskede Middelhavet. Uagtet 
der snart sluttedes Fred mellem Tyrkiet og England, 
kunde Lusieri dog først i 1812 sende de sidste 80 
Kasser til England. 

Det er i vore Dage uden Betydning-^ at drøfte de 
gamle Spøi^maal, om hvorvidt Lord Elgin handlede 
rigtig ved at benytte sin officielle Stilling til Fordel 
for sine private Formaal eller om Hunts Fortolkning 
af den tyrkiske Firman var forsvarlig eller om Ar- 
bejderne altid udførtes med fornøden Hensynsfuldhed 
og Skaansomhed. Det har med Rette været anført, 
at de kostbare Skulpturer dog trods alt reddedes fra 
at splittes eller ødelægges og at de ialfald undgik 
de Beskadigelser, som nogle og tyve Aar senere to 
nye Bombardementer tilføjede Akropolis og navnlig 
Parthenons Vestside. Spørgsmaalet er kun, om Lord 
Elgins Fremgangsmaade blev til Fordel eller Skade 
for den videnskabelige Forskning, og her kan Svaret 
ikke være tvilsomt. Først ved at disse stærkt truede 
Kunstværker bragtes i Sikkerhed og opstilledes paa 
et let tilgjængeligt Sted, kunde Parthenonskulptureme 
udøve en afgjørende Indflydelse paa Arkæologiens 
Udvikling og danne et fast Midtpunkt og en Maale- 
stok for Betragtningen af den græske Kunsthistorie 
en Betydning, som de ikke vilde ha kunnet opnaa 
i det dengang saa helt afsidesli^ende Athen, opstillet 
i de utilgjængelige Gavlfelter eller spredt rundt om- 
kring i mere eller mindre utilgjængelige Opbevarings- 
steder. Den græske Kunsthistorie havde endnu i 
et halvt Aarhundrede eller mere maattet undvære 
den mægtige Indsats, som den erholdt ved Elgins 
marbles i London. Man har derfor al Grund til at 
være Lord Elgin taknemlig. 

Vi skal nu nærmere se, hvorledes det gik med 
Lordens Erhvervelser. Da han i 1803 forlod Grækcn- 
land, opsøgte han paa Tilbagevejen den berømte 

Billedhugger Canova i Rom, forelagde ham Tegnin- 
ger af Skulptureme og overdrog han deres Restau- 
ration. Men Canova lagde ved denne Lejlighed en 
forbausende Indsigt for Dagen, idet han afslog Til- 
budet og erklærede, at Værker af saadan Rang over- 
hovedet slet ikke maatte restaureres. Dermed var 
af Tidens mest anseede Kunstautoritet en ny Op- 
fatning gjort gjældende, ganske afvigende fra den i 
Italien vanlige Opfatning af dette Spørgsmaal og for 
ny til overalt at vinde Bifald, men af største Betyd- 
ning for Fremtiden. 

Lord Elgin blev imidlertid under sin videre 
Rejse tåget til Fange af Franskmændene mod al 
Folkeret og holdtes tre Aar i Fæstningsarrest. Straks 
han var bleven fri og var vendt tilbage til England, 
tilbød han den engelske Regjering sin Samling til 
Indkjøb, men fik Afslag. Hvor var overhovedet 
alle Kasserne? Da Lord Elgin i 1806 kom hjem, 
maatte han søge dem sammen fra de forskjellige 
Havne, hvortil de engelske Skibe havde fragtet dem, 
og dernæst med megen Møje finde et Sted til deres 
Opbevaring. Men før Kasserne endnu var aabnet, 
blev deres ubekjendte Indhold Gjenstand for et vold- 
somt Angreb af Englands dengang mest anerkjendte 
Kunstkritiker, Richard Payne Knight, som erklæ- 
rede Skulptureme fra Parthenon for at være Haand- 
værksarbejder, tildels fra romersk Tid. Bag Payne 
Knight stod hele det fornemme og indflydelsesrige 
Society of dilettantu Ligeoverfor en saa hadsk 
Uforstand havde Elgin intet andet at gjøre end offent- 
lig at udstille sine Skatte. 

Men kun meget faa fattede Betydningen af denne 

2 — Oldtids Kunst og Nutids Fund. 

Aabenbaring af ædel græsk Kunst, og ingen blandt 
dette Faatal med dybere Overbevisning og mere 
glødende Enthusiasme end den unge Maler Benjamin 
Robert Haydon. En Udtalelse i hans Selvbiografi 
(for 1808) viser, hvilken Revolution de athenske 
Marmorværker vakte i hans Anskuelser. Haydons 
Ven, Maleren Wilkie, havde erholdt Adgangskort til 
Samlingen (^ afhentede ham, hvorpaa de begge begav 
sig til Park Låne. Haydon skriver: 

„Gjennem Indgangshallen naaede vi til et aabent 
Gaardsrum og betraadte et fugtigt, smudsigt Skur, 
hvor Skulptureme var opstillet i Højde med Til- 
skuerne. Det første, mit Blik faldt paa, var en 
Underarm paa en Figur blandt Kvind^ruppen, hvor 
Armens to Ben, endskjønt i kvindelig Form, dog 
var tydelig synlige. Jeg blev forbauset, thi jeg havde 
aldrig set en Antydning deraf i en antik kvindelig 
Arm. Jeg kastede et Blik paa Albuen og saa dens 
yderste Knold tydelig indvirke paa Omridset, saa- 
ledes som Tilfældet er i Naturen. Jeg saa at Ar- 
men var slåp i Hvile og de bløde Dele. Den For- 
ening af Natur og Ideal, hvis Nødvendighed for den 
høje Kunst havde fyldt mig saa dybt, laa her synlig 
for alle Øjne. Mit Hjerte bankede! Havde jeg 
ikke set mere, jeg vilde ha set nok til for hele mit 
Liv at holde mig til Naturen. Men da jeg nu 
vendte mig til „Theseus" og saa, hvorledes hver 
Form forandrede sig gjennem Hvile eller Bevægelse, 
— da mit Blik faldt paa „Ilissos'' og jeg saa, hvor- 
ledes Underlivet skjød sig frem, fordi Skikkelsen 
laa paa denne Side, og videre, da jeg i en Metopes 
kjæmpende Figur bemærkede, at som Følge af den 

momentane Bevægelse Muskelen svulmede ud 
under den ene Armhule, medens dette ikke fendt 
Sted paa den anden, — kort sagt, da jeg saa den 
heroiske Stil forenet med det virkelige Livs alle 
væsentlige Detaljer, da var det afgjort engang for 
alle! Aldrig vil jeg kunne glemme Hestehovederne, 
aldrig Føddeme i Metopeme ! Jeg havde en Følelse, 
som om en guddommelig Aabenbaring havde ramt 
mig dybt i mit Hjerte, og jeg vidste, at disse Vær- 
ker endelig engang vilde vække Europas Kunst af 
sin Slummer i sin dybe Nat." 

Haydon var i tre Maaneder beskjæftiget med at 
tegne efter Skulpturerne, og fastslog deretter sin 
Opfatning i disse Ord: Jeg saa, at i disse Værker 
var alt det væsentlige fremdraget, alt det overflødige 
skudt tilside, at først alle Bevegelsens Aarsager var 
bragt paa det rene og deretter netop det udvalgt, 
som var det afgjørende for en eller anden Handling, 
at deretter Huden dækkede det hele, og at Virk- 
ningen af Bevægelse og Hvile, af Støttepunkter og 
Ligevægt var synlig i Huden. Jeg føler mig over- 
bevist om, at Flytningen af disse Værker hid er den 
største Velsignelse, som kunde vederfares dette 
Land.« 

Men saaledes tænkte ikke de andre. Misstem- 
ningen i de toneangivende Kredse holdt sig, og de 
græske Guder førte en temmelig upaaagtet Tilvæ- 
relse i Londons Taage. Ikke destomindre afslog 
Lord Elgin et Tilbud om Kjøb ft-a Musée Napoleon 
i Paris. Derimod forsøgte han i 1811 at aabne 
Underhandlinger med Underhuset, men uden at dette 
førte til noget Resultat. Da optraadte en ny Mod- 

stander, en af de farligste. Vaaren 1811 udkom 
nemlig Lord Byrons „ Minervas Forbandelse", en 
Frugt af Digterens Ophold i Athen 1810, og Aaret 
efter (Sommeren 1812) tømte Childe Harold sin 
Vredes fulde Skaaler over Skotten, Pikten, Tempel- 
røveren. Alle sammensvor sig mod de athenske 
Marmorskikkelser, der maatte vandre fra Sted til 
Sted og tigge om Tag over Hodet. Og da i 1814 
den nyfundne Frise fra Apollontemplet i Bassæ 
kom til London, benyttede Payne Knight Anledningen 
til at synge en Lovsang over disse Relieffer i Mod- 
sætning til Skulpturerne fra Parthenon. 

Bortset fra Haydon og hans faa Meningsfæller 
kom Anerkjendelsen først fra Fremmede. Efter 
Fredsunderhandlingerne i Paris rejste Kronprinsen 
af Bayern Sommeren 1814 til London og blev saa 
betaget af Parthenonskulpturernes Skjønhed, at han, 
i Tilfælde af at Stemningen i England ikke slog om, 
anviste hos sin Bankier en betydelig Sum til deres 
Indkjøb. Ogsaa Visconti, som dengang var Arkæ- 
ologiens Førstemand, ankom til London og var den 
første, der underkastede den hele Samling et alvor- 
ligt Studium. Hans ubetingede Lovprisning var et 
haardt Stød for Modstanderne. Lord Elgin, som 
imidlertid var kommet i financielle Vanskeligheder, 
ansaa nu Tiden for kommet til at tilbyde det engel- 
ske Folk, i hvis Interesse han fra første Stund af 
havde handlet, at indkjøbe hans Skatte. Imidlertid 
foranledigede Napoleons Tilbagekomst fra Elba, de 
hundrede Dage, Slaget ved Waterloo og Parlamen- 
tets Hjemsendelse en Udsættelse — til Held for 
Lord Elgin, thi imidlertid afholdt Visconti et Fore- 

drag om Skulpturerae i Pariser-Akademiet, og i 
November 1815 ankom Canova til London, og hans 
uforbeholdne Anerkjendelse af de omstridte Marmor- 
værker bragte Modstandeme til Taushed. Saa be- 
gyndte i Februar 1816 de mindeværdige Forhand- 
linger, der opviste det Særsyn, at en Parlaments- 
kommission sad som Kunstareopag i fjorten Dage 
tildoms over Fidias's Mesterværker og afhørte Vid- 
ner og Sagkyndige. Endelig besluttede den 7de Juni 
1816 det meget tyndt besatte Parlament efter en 
svag Modstand Fra de Liberales Side (thi ogsaa denne 
Sag var bleven en Partisag), at den hele Skulptur- 
samling skulde indkjøbes for 35 000 £. St., idet Lord 
Elgin selv ikke havde stipuleret en fast Salgspris. 
Denne paa et overfladisk Grundlag beregnede Værdi- 
ansættelse dækkede ikke engang Elgins kontante 
Udlæg, og regnes saa hertil Rentetabet, erholdt han 
ikke engang Halvdelen af hvad Samlingen i Virkelig- 
heden havde kostet ham. Hans Udnævnelse til en 
af Bestyrelsesposteme (Trustees) ved British Mu- 
seum var en Slags Æresoprejsning ligeover for de 
mange Angreb, som han havde været Gjenstand for, 
men endnu ærefuldere blev det, at hans Navn uløse- 
ligt knyttedes til Elgins marbles. 

Det var i British Museum, at disse Skatte nu 
fandt Plads. Dette var bleven grundlagt i 1753 og 
havde fra en meget beskeden Begyndelse udviklet 
sig hurtigt til en betydningsfuld Institution, ikke som 
en Hofsamling, saaledes som næsten alle andre større 
Samlinger i Europa, men som et Nationalmuseum. 
Udviklingen betegnes ved følgende fremtrædende 
Erhvervelser : den store Samling af græske malte 

Vaser Fra Syditalien, som den britiske Gesandt i 
Neapel, William Hamilton, havde skabt (1772),. det 
ægyptiske Bytte fra 1801, det vil sige af Fransk- 
mændenes Udgravninger og Fund under Bonapartes 
Tog i Ægypten, hvilke alle ifølge Kapitulationsbe- 
tingelseme efter Klebers Mord blev overgivet til 
Englændeme, endvidere Erhvervelsen af Charles 
Townleys betydelige Samling af romersk Kunst (1805), 
og endelig Indkjøbet af Frisen fra Bassæ (1814). 
Da nu ogsaa Elgin marbles indlemmedes i Samlin- 
geme, blev British Museum med ét Slag et af Ver- 
dens første, og denne Rang har det siden med Glans 
hævdet, ikke mindst paa Grund af Skulptureme fra 
Parthenon. 

Efterat disse havde fimdet sin endelige og sikre 
Plads i det engelske Nationalmuseum, opnaaede de 
hurtigt stor Popularitet, navnlig Frisen. Det er i 
saa Henseende ganske betegnende, at en Ridelærer 
anbefalede sine Elever at anvende — istedet for en 
Ridetime — en Time til Studium af Frisens Ryttere, 
som efter hans sagkyndige Dom sad mønstergyldig 
korrekt paa sine usadlede Heste. Ogsaa paa den 
anden Side af Kanalen vandt Skulptureme hurtig 
Berømmelse. I 1818 ankom fra Paris til London 
Quatremére de Quincy, en højt anset Veteran inden 
Arkæologemes Kreds, som nylig havde udgivet nogle 
indgaaende Studier over Fidias og Guldelfenben- 
kunsten. I de Breve, han sendte til Canova og 
som er det mest veltalende Vidnesbyrd om den be- 
gyndende Smagsforandring, udtaler han stadig, lige- 
som Haydon, at man her staar ligeover for en helt 
ny Aabenbaring. Han sammenligner de enkelte 

Statuer med de dengang berømteste Antiker, og altid 
falder Sammenligningen ud til Gunst For de første. 
Mange af hans lagttagelser felder sammen med 
Haydons. Han siger saaledes, at til Grund for 
Legemsformerne ligger den mest omfattende Indsigt 
i Benbygningen, og det i en Grad som ellers aldrig. 
Deraf følger denne Blanding af sikker Lethed og 
ægte Kraft: „ Disse Legemer kan bevæge sig, de 
synes at bevsege sig." End videre beundrer han 
det snart faste, snart bløde Kjød, de snart spændte, 
snart hvilende Muskler, den elastiske Hud, kort sagt 
det i Ord uudsigelige, men Følelsen umiddelbart 
gribende Spil af Overfladens uendelig fine Beve- 
gelser, sand og levende i hver Enkelthed. ,Jeg har 
ikke i sin Art set noget saa levende som Heste- 
hodet. Det er ikke et Skulpturarbejde, Mulen 
vrinsker, Marmoret lever, man tror at det bevæger 
sig. Og Flodguden — man venter at han skal rejse 
sig, han rejser sig allerede, og man undres over, at 
den dog stadig blir liggende. ** 

Ligesaa mægtigt virkede Gevandteme paa Quatre- 
mére. Ingen Stivhed, ingen forceret Højhed, men 
ogsaa her den ufatteligste Rigdom paa lekende Fan- 
tasi og naturligt Liv. Snart følger Folderne let og 
fint Legemsformerne, snart bølger de i Vinden i 
mægtige Sving, snart omhyller de Legemerne i store 
Masser, som atter indeslutter en uendelig Fylde af 
rige Enkeltmotiver. „Det yndeftilde ved disse Ge- 
vandtstatuer er som selve Gratien. Den er en For- 
tvilelse for dem, som overalt spørger: hvorfor? 
É beila perche é beila (o: det er skjønt, fordi det 
er skjønt), det er i saadanne Ting den bedste Be- 

grundelse; heraf vil Kjenderen aldrig forståa mere 
end Lægmanden." 

Saaledes virkede Parthenonskulpturerne paa den 
franske fine Kunstkritiker. Den berømte tyske Bil- 
ledhugger Dannecker, der i 1785—90 havde studeret 
i Rom under Canova, kunde kun dømme efter nogle 
af Haydon foretagne Afstøbninger, da han skrev: 
„For mig er det det højeste, som jeg overhovedet 
har set i den hele Kunst; de er som formet over 
Naturen, og dog har jeg aldrig havt den Lykke 
„solche Naturen zu sehen". Og Goethe i Weimar 
maatte lade sig nøje med Tegninger efter Skulp- 
turerne, men selv disse virkede saa stærkt paa ham, 
at han heller ønskede at rejse til London end til Italien 

— thi i London „sei doch allein Gesetz und Evangelium 
beisammen* — og at han udkastede en Plan til en 
Forening af tyske Billedhuggere, der skulde vælge 
British Museum til regelmæssig Studieplads. Det 
er næsten rørende, naar den 70-aarige Goethe, i 
hvis Aandsudvikling Italien havde spillet en saa af- 
gjørende Rolle, nu «priser sig lykkelig ved ogsaa 
endnu at ha oplevet dette". 

Der foregik en hel Revolution i Smagen. Græ- 
kernes Land, som engang Winckelmann med sin 
Sjæls Længsel havde søgt, laa nu aabent for alle 
dem, som havde Øjne at se med. «Kunsthistorien 

— siger den bekjendte Oldtidsforsker F. G. Welcher — 
har faat et nyt Midtpunkt og for altid fundet den 
rigtige Maalestok for Hovedforholdene." Sikkerlig 
var det ikke kommet saa hurtigt hertil, dersom 
Elgin marbles var bleven liggende paa den tyrkiske 
Fæstning i Athen. 

Det eneste Museum, som tilnærmelsesvis kunde 
sammenlignes med British Museum, var det af Kong 
Ludvig i 1830 aabnede Glyptothek i Munchen. Thi 
ogsaa her var det Originalværker af græsk Kunst, 
som gav Samlingerne deres særegne Præg. Og ved 
at den kongelige Samler fra Begyndelsen af fastslog 
det historiske Synspunkt og lod dette bestemme hele 
Glyptothekets Anlæg, betonte Miinchener Samlingen 
stærkere end British Museum det Moment, som 
skulde beherske Museerne i Fremtiden: anskuelig 
Fremstilling af den antike Kunsts Udvikling. — 

Vi vender nu tilbage til Grækenland, for at se, 
hvorledes dette Lands Kunstskatte erobres Stykke 
for Stykke i denne Kunstarkæologiens begejstrede 
Barndomstid. Ved Siden af Lord Elgin var ogsaa 
andre Kræfter i Virksomhed. Formaalet var intet 
mindre end videnskabelig at udforske hele Græken- 
land, og forskjellige engelske Rejsende søgte at gjen- 
nemføre den stort anlagte Plan. 

Den betydeligste af dem var daværende Kaptejn 
William Martin Leake. Han var ombord paa „ Men- 
tor", da dette Skib, som foran meddelt, led Skib- 
brud ved Kap Malea, og han mistede ved den Lej- 
lighed alle de Optegnelser, som han havde bragt 
med fra en Rejse i Lilleasien. I 1804 kom han 
atter til Athen, for efter Opdrag af den engelske 
Regjering at foretage Rejser paa det græske Fastland. 
Han blev derved Grundlæ^eren af Grækenlands 
videnskabelige Geografi. Samtidig foretog Edward 
Daniel Clarke, William Geil og den varme Oldtids- 
ven Edward Dodwell, der ledsagedes af den italien- 
ske Tegner Pomardi, omfattende Vandringer i de 

græske Landskaber. Den gamle græske Forfatter 
Pausanias's Skrift om Grækenland paa Antoninemes 
Tid var deres «Baedeker", saaledes som det i sin 
Tid ogsaa havde været det for Spon og Chandles; 
men de nuværende Rejsende saa paa Forholdene 
med et mere aabent Blik og besad større Forud- 
sætninger til at bedømme Betydningen af de Fortids- 
rester, som nu mødte dem i overraskende Mængde. 
Navnlig var Landskabet Årgolis rig paa Rester af 
en urgammel Bygningskunst. Tiryns blev opdaget 
med sine vældige Kyklopmure, sine underjordiske 
Gallerier og sine mærkelige Hvælvinger, ligeledes 
Mykenæ, Atridemes Borg, med den berømte Løve- 
port og den nu ikke mindre berømte Kuppelgrav, 
det saakaldte „Atreus's Skatkammer", hvor Lord 
Elgin tidligere havde ladet foretage Forsøgsudgrav- 
ninger. Men Udgravninger laa udenfor de Rejsendes 
Plan. Paa denne Maade traadte de gamle, gjennem 
Homers Sange og urgamle Sagn kjendte Steder atter 
for Dagen i synlige Mindesmærker. Efter de gamle 
Borgmure i Mykenæ og Tiryns kom Turen til de 
mange, tildels fortræfFelig bevarede Bymure fra 
senere Tid, hvilke lindes spredt over hele Græken- 
land. Hertil kom endvidere de smukke Tempel- 
ruiner i Korinth, i Ægina, i Bassæ ved Figalia, som 
hidtil kun mangelfuldt var bleven undersøgt. Det 
var disse Rester af ypperlig Bygningskunst, som 
bragte Dilettantemes Selskab til i Aarene 1812 og 
1813, disse for Napoleon saa ulykkelige Aar, at ud- 
ruste en ny Ekspedition til Lilleasien og Attika. 
Ekspeditionens Leder var William Geil, og ved hans 
Side stod Arkitekterne Gandy og Bedford. Deres 

„Unedited Antiquities of Attica'' , som udkom 1817, 
altsaa Aaret efter andet Bind af ^Antiquities of 
Athen'', betonede et betydeligt Fremskridt i Ti- 
dens Viden om græsk Arkitektur^ idet det bl. a. behand- 
lede Mysteriehelligdommene i Eleusis og Tempel- 
gruppen i Rhamnus. 

I lignende Retning gik de Studier, som to andre 
engelske Arkitekter, Cockerell og Foster, var optaget 
af i Athen, hvor de 1810 traf sammen med Lord 
Byron. Ligeover for den ftildendte Teknik, som 
traadte dem imøde i Bygværkeme paa Akropolis, 
var det naturligt at det væsentlig blev tekniske 
Spørgsmaal, som optog dem. Saaledes var det 
f. Eks. Cockerell og Wilkins, der først paaviste de 
doriske Søjlers Entasis (det vil sige den fint svungne 
Linje i Søjleskaftet), der for Parthenons Vedkom- 
mende, med et Søjlegjennemsnit ved Roden af 1,90 
Meter, altid udgjør en Afvigelse fra den rette Linje 
af kun 17 Millimeter og dog bidrager saa væsentlig 
til at levendegjøre Indtrykket af Søjlens bærende 
Led. Til disse unge Arkitekter, som endnu ikke 
havde naaet 30 Aars Alderen, sluttede sig i Septem- 
ber 1810 en Gruppe noget ældre Mænd, som havde 
mødt hinanden i Rom og nu forlagde sine Studier til 
Grækenland. Det var de to danske Lærde, Peter 
Oluf Brøndsted og hans Svoger Filologen Georg 
Koes, desuden den liflandske Baron * Otto Magnus 
von Stackelberg, en fin Kunst- og Oldtidsforsker 
med kunstnerisk Begavelse, samt Niimberger Arki- 
tekten Friherre Haller von Hallerstein og en schwa- 
bisk Kunstliebhaber Linckh. Snart sluttede alle sig 
sammen i et engere Venskabsforbund, der efter Ti* 

dens Skik ikke manglede sine Symboler og Kjende- 
tegn. Særlig sluttede Arkitekterne Haller og Cocke- 
rell sig nær til hinanden. 

Det hele Forbund stillede sig da samme Maal, 
men Vennerne søgte at naa dem paa forskjellige 
Veje. Medens Stackelberg og de to danske Forskere 
gik over til Lilleasien, drog de to Tyskere og de to 
Englændere i April 1811 over til Øen Ægina, for 
nøjere at undersøge Ruinerne af det formentlige 
Zeustempel. De indrettede sig en Bolig i en Hule 
i Nærheden af Templet. Under Arkitektemes Ar- 
bejde med Bygningsresternes Udmaaling, stødte de 
ved den ene Gavlside paa et med Hjelm forsynet 
Hode, og man besluttede at forfølge dette Spor. 
I den Anledning hvervedes 30 Arbejdere, og i Løbet 
af 16 Dage bragtes for Dagen en Mængde Brud- 
stykker, af hvilke der senere lod sig sammensætte 
ikke mindre end 15 Statuer, fem fra den østlige og 
ti fra den vestlige Gavl. De lykkelige Findere er- 
hvervede af Byen Ægina som Grundens Ejer det 
hele Fund for en meget ringe Pris (ca. 700 Kroner). 
Deretter blev de højst interessante Brudstykker sendt 
over Athen til Zante, det daværende Midtpunkt for 
Handelen i disse Egne, men da man frygtede for, 
at dette Sted ikke var sikkert i disse urolige Krigs- 
tider, forsendtes de snart videre til Malta under en- 
gelsk Varetægt. Man kundgjorde, at det offentlige 
Salg af Fundet vilde finde Sted i Zante i November 
1812. Baade Frankrig og England ønskede at op- 
træde som Kjøbere, ja det sidste Land gav endog 
sin Kommissionær uindskrænket Fuldmagt, men ved 
en Misforstaaelse begav Kommissionæren sig til 

Malta som det Sted, hvor Marmorbrudstykkerae op- 
bevaredes, og ikke til Zante, hvor Salget fandt Sted. 
Det lykkedes derfor Kronprins Ludvig af Bayern 
et erhverve disse Skatte for den forholdsvis rimelige 
Pris af ca. 108000 Kroner og derved sikre sit plan- 
lagte Glyptothek dets betydningsfuldeste Grundlag. 
Sammensætningen og Restaurationen af Brudstykkeme 
foregik under Thorvaldsens Ledelse. Denne Re- 
stauration har længe nydt stor og ikke ufortjent Be- 
rømmelse, men en skjærpet lagttagelse og en mere 
uddybet Stilkritik har dog ogsaa her klargjort det 
mislige ved en saadan Fremgangsmaade, navnlig uden 
videnskabelig Bistand. 

Fundet af disse æginetiske Skulpturer gav nye 
Oplysninger i to Retninger. For det første viste det 
sig, at de eneste indtil da bekjendte Gavlgrupper, 
Parthenons nemlig, ikke var en Udsmykning, som 
udelukkende var forbeholdt de største Templer, hvad 
man hidtil havde antaget. Ogsaa de mindre Temp- 
ler havde havt en lignende Udsmykning i Gavlene. 
Hvad Fremstillingens Indhold angik, var dette hen- 
tet fra Homers Digte om Kampene ved Troja. Men 
Kompositionen var af en hidtil ukjendt Strenghed, 
et Eksempel — og det var den anden Nyhed — 
paa en ældre, fra den attiske mærkelig afvigende 
Plastik. Det var nemlig den doriske Kunst, som 
her for første Gang traadte ind i Synskredsen. Den 
virkede saa fremmedartet, at en saa fin Kjender som 
Billedhu^er Martin Wagner, der paa Kronprinsens 
Vegne havde afsluttet Kjøbet i Zante, fandt, at den 
mindede om ægyptisk Kunst, en Opfa^ning, som 

ogsaa senere ofte gjordes gjældende ved Fund af 
Værker fra den ældre græske Kunstperiode. 

Imidlertid skulde de to Englændere og de to 
Tyskere fremdeles ha Lykken med sig. Fra Ægina 
drog de over til Peloponnes, og kom i Juli 1811 til 
Bassæ i det sydvestlige Arkadien, hvor de under- 
søgte de velbevarede Ruiner af det paa en Højde 
over Byen liggende ApoUontempel. Der var ved 
dette Bygværk mange Besynderligheder, som vakte 
Arkitektemes Opmærksomhed, saaledes f. Eks. Ejen* 
dommeligheder i Grundplanen eller Anvendelsen af 
joniske Halvsøjler i et forøvrigt dorisk Tempel, og 
forskjellig andet. Ved at undersøge de over hin- 
anden væltede Blokke stødte de paa et Rævehi, og 
ved at forfølge Sporet fandt de en Friseplade, der 
havde tjent som Leje for Rævene. Altsaa atter 
igjen Skulptur ved et Tempel! De havde ikke Til- 
ladelse til at foretage Udgravninger, men efter de 
Held, de havde havt paa Ægina, opgav selvfølgelig 
ikke Venneme Haabet om, ogsaa nu at naa sit 
Maal. Den preussiske Maler Georg Gropius, der 
levede som østerrigsk Konsul i Athen, førte for Ven- 
neme Forhandlingeme med Guvernøren i Morea, 
Veli Pascha i Tripolitza, og det lykkedes ham at 
opnaa Tilladelse til Udgravninger paa Betingelse af, 
at Veli Pascha erholdt Halvparten af Udbyttet 

Med denne Underretning stødte Gropius i Juli 
1812 til de rejsende Venner i Andritzena. Cockerell 
var imidlertid afrejst til Sicilien og i hans Sted havde 
Stackelberg sluttet sig til de tre tidligere Medlemmer 
af Rejseselskabet, Haller, Linckh og Foster. Nu 
drog de, i det hele 14 Personer, op paa Bjerghøjden 

ved Bassæ og dannede en Lejr af Telte og Løv- 
hytter, som de gav Navnet ^Frankerbyen*. Arbej- 
dernes Antal vekslede mellem 60 og 120. Som Leder 
af Udgravningsarbejdeme stod Haller, og ved Siden 
af ham Stackelberg som Tegner. Man søgte for- 
gjæves efter Brudstykker af Gavlflgurer, og det maa 
antages, at saadanne ikke har smykket Templet. 
Resultatet af to Maaneders Arbejde blev et Par 
Brudstykker af Metoper samt en Mængde Frise- 
stykker, der efterhaanden kunde sættes sammen til 
23 Plader og udgjorde i det hele henved 30 Meter. 
Men nu gjaldt det at affinde sig med Veli Pascha. 
Der var forebragt ham et Rygte om fundne Sølv- 
skatte, hvortil de friske Brud i det grovkornede 
Marmor havde givet Anledning. Paschaens Skuf- 
felse var derfor stor, da en af Plademe sendtes 
ham til Eftersyn, men han slugte sin Ærgrelse og 
gav Kunstkjenderens Rolle, idet han roste den smukke 
Udførelse af „Skildpaddeme* — det var Krigernes 
runde Skjolde, som han antog herfor. Under disse 
Omstændigheder faldt det ikke vanskeligt at komme 
tilrette med Paschaen for en billig Penge, og de 
tunge Blokke og mangfoldige Fragmenter transpor- 
teredés derefter møjsommeligt ned til Kysten, for 
ligesom Æginaskulptureme at fragtes over til Zante. 
Her saa Martin Wagner dem, dengang han besør- 
gede Indkjøbet af Ægineterne, og udførte Tegninger 
efter dem, som han derpaa offentliggjorde til stor 
Forargelse for Rejseselskabet. Salget foregik i 1814, 
(^ denne Gang var den engelske Kommissionær til- 
stede og erholdt Frisen til en Pris af ca. 270000 

Kroner, altsaa en betydelig højere Sum end den for 
Ægineterne betalte Pris. 

Disse Opdagelser i Bassæ bragte Videnskaben 
nye Berigelser. Templets komplicerede Anlæg, ved 
hvilket der maatte tåges Hensyn til en ældre mindre 
Helligdom, endvidere de fremmedartede Enkeltformer 
i de joniske Søjler, hvortil kom et korinthisk Kapi- 
tæl, det ældste af alle bekjendte, og endelig Forbin- 
delsen af alle tre Stilarter i et og samme Tempel, 
— alt dette vakte saa meget mere Opmærksomhed, 
som Templets Bygmester Iktinos var den samme 
Athener, som havde opført den kanoniske Mønster- 
bygning Parthenon. Ogsaa Frisen stillede nye Pro- 
blemer. Den havde været anbragt indvendig i det 
største Tempelrum over de joniske Søjler, men hvor- 
ledes havde den erholdt Lys? Hermed var Spørgs- 
maalet om Tempelbygningernes Belysning, overhove- 
det om det saakaldte Hypæthraltempels Konstruktion 
sat paa Dagsordenen, og det er fremdeles et Spørgs- 
maal, som ikke har fundet hel og sikker Besvarelse. 
De mest forskjellige tekniske Løsninger bragtes i 
Forslag og vakte ivrige Meningsudvekslinger, indtil 
endelig, takket være Dorpfelds Undersøgelser (1891), 
den Antagelse trængte igjennem, at Belysning af et 
lukket Rum gjennem Overlys var fremmed for de 
græske Templer. Ogsaa i Bassæ havde der ikke 
været et dækket, men et gaardlignende, oventil aabent 
Rum. Ogsaa selve Frisen med sine ofte om det attiske 
mindende Motiver og den afvigende Stil i den krafti- 
gere Udførelse krævede en Forklaring, som dog 
endnu den Dag idag venter paa en tilfredsstillende 
Løsning. — 

Fra Athen iværksattes ogsaa de Undersøgelser, 
der skulde bringe en Rigdom af nye Oplysninger 
om det græske Vesten, som i ældre Tid havde over- 
fløjet Moderiandet i Rigdom og Betydning. De græske 
Oldtidslevninger i Syditalien, paa hvis langstrakte Ky- 
ster de findes spredt vidt omkring, havde med Und- 
tagelse af Ruinerne i Pæstum hidtil vakt ringe Op- 
mærksomhed. Allerede i Begyndelsen af Aarhun- 
dredet havde den foran nævnte Arkitekt William 
Wilkins draget fra Athen over til Syditalien, og han 
offentliggjorde! 1807 ResultatemeafsineUndersøgelser 
i det store Kobberstikværk „Antiqmties of Magna 
Graecia''. I 1812 drog Cockerell over til Sicilien, 
der som bekjendt er det paa Tempelruiner rigeste 
af alle græske Lande. Navnlig er dette iøjnefaldende 
i Girgenti, det gamle Akragas, hvor ikke mindre end 
syv Templer, rigtignok i højst forskjellig Forfatning, 
byder Arkitekterne et rigt Forskningsfelt. Her be- 
gyndte Cockerell sine Undersøgelser. Navnlig bød 
Ruinerne af det mægtige Zeustempel paa mange 
Overraskelser. Den helt rundt sluttende Mur med 
Halvsøjler istedetfor den vanlige aabne Søjlerække, 
det ligeledes afvigende Anlæg af Cellamuren med 
fremspringende Pilastre, fremdeles Resteme af kolos- 
sale Giganter som Bærere af Bjælkeværket, men 
hvis oprindelige Plads ikke kunde bestemmes, — 
alt dette bragte nye Kjendsgjerninger for Dagen og 
stillede nye Problemer. Cockerell søgte senere (1830) 
at redegjøre for disse Spørgsmaal i et Supplements- 
bind til det nye Oplag af Antiquities of Athen. 

I den vestligste Grækerby paa Siciliens Sydkyst, 
Selinunt, er de gjenstaaende Ruiner meget uanseeli- 

3 — Oldtids Kunst og Nutids Fund. 

gere end de iGirgenti, fordi nemlig den karthageni- 
ensiske Ødelæggelse i Aaret 409 f. Kr. var saa meget 
grundigere for Selinunts Vedkommende* Ikke desto- 
mindre er ogsaa her — paa de to Høje, som omgir 
den tidligere Havn — bevaret Rester af mindst syv 
Templer, blandt hvilke navnlig to (almindelig betegnet 
ved B og C) stammer fra meget gammel Tid; man 
troede dengang helt fra Slutningen af det 7de Aar- 
hundrede. Templet C viste sig at være af størst 
Interesse, idet alt viste et fra det sædvanlige afvi- 
gende Anlæg, f. Eks. den store Længde af 17 Søjler 
paa 6 Frontsøjler, mod Øst en dobbelt Tverrække 
af Søjler istedet for den vanlige enkelte, af den Grund 
en Pronaos uden Søjlestilling, og endelig et særlig 
Rum bag Cella, altsammen Ting, som man ikke 
hidtil havde paatruffet i den attiske og østgræske 
Arkitektur. Særlig Opmærksomhed vakte de talrige 
Brudstykker af meget gamle Metoperelieffer, hvoraf 
det lykkedes at sammensætte til et Hele tre Plader 
— Perseus og Medusa, Herakles og Kerkoperne, 
et Firspand — af henholdsvis 32, 48 og 45 Frag- 
menter. 

Men i højere Grad end denne plumpe arkaiske 
Reliefstil hendrog de mange Spor af oprindelig Be- 
maling Opmærksomheden paa sig og satte Spørgs- 
maalet om den antike Skulpturmaling under Diskus- 
sion. Dette førte videre til Spørgsmaalet om, hvor- 
vidt ogsaa Arkitekturen havde benyttet sig af Far- 
ver, og dette sidste Spørgsmaal traadte snart helt i 
Forgrunden. Det blev allerede den følgende Vinter 
underkastet indgaaende Undersøgelser af den i Køln 
fødte, men i Paris virkende Arkitekt Jacques Ignace 

Hittorf paa en Rejse gjennem Sicilien, hvor han 
ledsagedes af sin Elev Ludwig Zanth og af Wilhelm 
Stier. Hittorf kom til det Resultat, at den græske 
Arkitektur havde helt og holdent været bemalet, en 
Mening, som han snart efter begrundede i sit Værk 
Architecture antique de la Sicile (1826 — ^30) og se- 
nere (1851) i udvidet Form i Architecture poly- 
chrome chez les Grecs. Imidlertid var ogsaa Gott- 
fried Semper, som i Aarene 1830 — ^32 berejste Sy- 
den, kommet til et lignende Resultat som Hittorf, 
men disse Meninger stod i saa skarp Modsætning til 
de herskende Opfatninger, at de mødtes med levende 
Protest. I Virkeligheden har heller ikke Hittorfs 
og Sempers Paastande staat sig for en nærmere 
Prøve, thi den apriorisk æsthetiske Fordring, at naar 
overhovedet Farve var bleven anvendt maatte ogsaa 
alt være bleven malet, er ved sikre historiske Kjends- 
gjerninger blevet modbevist. Men tiltrods herfor var 
Hittorfs og Sempers Anskuelser af stor Betydning, 
og deres Paastande behøvede kun en Indskrækning 
for at ramme det rigtige. En saadan Indskrænkning 
tilvejebragte de etterfølgende Undersøgelser, og nu 
tildags hersker der ligesaa lidt Tvil om, at den græ- 
ske Arkitektur har anvendt Farver, som om at denne 
Anvendelse har været begrænset, idet altid Materiale, 
stedlig Skik og Brug samt Tidens vekslende Smag 
her har spillet en Rolle. For Siciliens Vedkommende 
kommer derhos i Betragtning den senere (1881) af 
Dorpfeld og Borrmann gjorte lagttagelse, at visse 
Dele af Overbygningen var beklædt med farvede 
Lerfliser. Paa det brændte Ler er Farverne saa 
godt som uslidelige, og derfor har her den oprinde- 

lige Farvelægning (gul, sort og rød) holdt sig i Mod- 
sætning til de lysere blaa og røde Farver paa de atti- 
ske Bygværkers hvide Marmorgrund. 

Disse af fremmede Rejsende begyndte Under- 
søgelser. af Siciliens græske Bygværker fortsattes 
med Held af italienske Forskere. Særlig er at nævne 
Hertugen af Serradifalco, ved hvis Side stod den 
unge Arkitekt Saverio Cavallari. Det betydeligste 
blandt de nye Fund var to halve og fire hele Me- 
toper fra Templer paa den østlige Høj ved Selinunt. 
I de fire Metoper var de kvindelige Figurers nøgne 
Del af Marmor, alt det øvrige af Tuf (med mange 
Farvespor), og man stødte altsaa her paa en ny 
Teknik i den farvede Skulptur, der havde Berørings- 
punkter med Anvendelsen af Flisemaleriet. 

Omtrent samtidig (1828) undersøgte den unge 
Hertug af Luynes med Hjælp af Arkitekten F. I. 
Debacq Tempelruineme i Metapontum, den gamle 
Achæerby ved den tarentinske Bugt. Med Hensyn 
til de ovenfor berørte Spørgsmaal var et smukt be- 
varet Stykke af en Sima af Ler med et udtryksfuldt 
Løvehode af særlig Interesse paa Grund af sine vel 
bevarede Farver. 

Disse Forskninger i det græske Vesten udfyldte 
paa mange betydningsfulde Maader Undersøgelseme 
i Attika og Peloponnes. Navnlig erholdtes større 
Klarhed over Bygningsmaaden i de ældre Perioder, 
saavel over den i det hele tåget paralelt løbende 
Udviklingsgang af den doriske Stil i Vest og Øst, 
som over de talrige Særegenheder, hvis Betydning 
man i Begyndelsen var for tilbøjelig til at generali- 
sere. Blikket maatte efterhaanden først skjærpes, 

før man flk Øje for, hvor mangesidigt den græske 
Kunst kan optræde selv i en saa ensartet Frembrin- 
gelse som det doriske Tempel synes at være. — 

Imidlertid var der atter bleven stille i Græken- 
land. Medlemmerne af den Internationale Venne- 
kreds, som havde opdaget og reddet Skulptureme 
paa Ægina og Bassæ, havde forladt Athen. Cockerell 
og Foster var vendt tilbage til England, hvor den 
første udfoldede en betydelig praktisk og videnskabelig 
Virksomhed, medens den sidste virkede i mere be- 
skeden Maalestok i Liverpool. Stackelberg var 1813 
blevet tåget tilfange af Sjørøvere og blev med bety- 
delige Ofre løskjøbt af sin Ven Haller von Haller- 
stein. Haller selv døde af Feber 1817 i Thessalien. 
Stackelberg og Linckh havde imidlertid atter slaat 
sig ned i Rom, hvor ogsaa Brøndsted snart efter tog 
Ophold. I Grækenland afbrød kun en eneste arkæo- 
logisk Begivenhed den almene Ro, nemlig Fundet 
af Afrodite fra Melos. 

Det drejer sig her om et tilfældigt Fund, hvis 
romantiske Enkeltheder er hyllet i en vis Dunkelhed. 
Uagtet omhyggelig Gjennemforskning af alle forelig- 
gende Beretninger er det den Dag idag — særlig da 
vigtige Beviser er forsvundne — ikke lykkedes at 
bringe fuld Klarhed over det passerede. Følgende 
synes at være konstateret. I de første Maaneder af 
1820 fandt Bonden Georgios paa Øen Melos Afro- 
dites Statue i flere Stykker. Franske Sjøofftcerer, 
deriblandt den senere berømte Verdensomsejler Du- 
mont d'Urville, saa disse Stykker, og den franske 
Agent Brest gav Meddelelse om Fundet til den 
franske Konsul David i Smyrna. Denne gav videre 

Meddelelse til den franske Gesandt i Konstantinopel, 
Marki de la Riviére, der straks ønskede at kjøbe 
de fundne Stykker. Men imidlertid havde en græsk 
Præst allerede kjøbt Statuen af den milesiske Kom- 
mune, for at skjænke den som Gave til en indfly- 
delsesrig Personlighed i Konstantinopel. Han havde 
endnu ikke betalt den, da den franske Gesandts Se- 
kretær, de Marcellus, ankom i Maj Maaned til Melos 
og erhvervede Statuen af den samme Kommune for en 
ringe Sum, 550 eller 750 Francs, og straks lod Styk- 
keme bringe bort. Præsten indsendte Klage til Re- 
gjeringen i Konstantinopel, og den milesiske Kom- 
mune idømtes en Bøde af 7000 Pjaster, en Sum, 
som dog ved den franske Gesandts Bestræbelse blev 
adskillig nedsat. Gesandten selv indfandt sig i No- 
vember paa Melos og fandt da flere Brudstykker, 
hvoretter han skjænkede det hele Fund til Ludvig 
XVIII, som atter overdrog det til Louvremuseet. 
Her blev Statuen udstillet Vaaren 1821. Den er, 
saaledes som ofte Tilfældet er ved Værker fra se- 
nere Tid, udført i forskjellige Dele, antagelig for at 
spare paa det kostbare Materiale af parisk Marmor. 
Selve Kroppen bestaar af to Halvdele, hvis Fuger 
mærkelig nok ikke falder sammen med Grænselinjen 
mellem den nøgne Overdel og Gevandtet, men gjen- 
nemskjærer paatvers Klædningens Folder. Armene 
havde været paasatte, men man havde kun fundet 
et Stykke af venstre Arm og Haanden med et Æble, 
og da Udførelsen af disse Stykker ikke syntes at 
staa i Højde med Skjønheden i Kroppens Behand- 
ling, tænkte man sig Muligheden af en senere Re- 
stauration. Neppe noget af Oldtidens til vor Tid 



— 39 — 

bevarede Marmorværker har vakt en saa omfattende 
Diskussion og fremkaldt saa mange Hypotheser som 
den meliske Åfrodite, og Striden er gaaende den Dag 
idag. Et nu tabt Stykke af Statuens Basis bar en 
Indskrift, der angav Kunstnerens Navn: Alexandros 
(eller Agesandros) fra Antiokia ved Mæandros, en i 
den første Halvdel af det 3die Aarhundrede anlagt 
By, og man synes nu at være nogenlunde enig om, 
at Statuen er at henføre til Tiden omkring Aar 100 
f. Kr. Den overordentlige Popularitet, som „Venus 
fra Milo" straks vandt og vedblivende har bevaret, 
staar ikke i Forhold til Værkets virkelige Betydning, 
uagtet det besidder mange udmærkede Egenskaber, 
navnlig i Behandlingen af de nøgne Dele (Gevandtet 
er meget ringere, Rygsiden er ganske ufærdig). 

Omtrent samtidig med at den meliske Åfrodite 
fandt sin Plads i Louvre (Maj 1821), udbrød den 
græske Opstand. Under denne blev Athens Akro- 
polis to Gange udsat for Bombardement, først Vin- 
teren 1821 — 22 af Voutier og Filhellenerne, dernæst 
fem Aar efter af Tyrkerne under Reschid Pascha. 
Parthenons Vestfront led stærkt ved Beskydningen, 
og Erechtheion blev skudt sammen og mistede atter 
en af sine Karyatider. I Peloponnes rasede Ibrahim 
Pascha fra 1825, indtil Tyrkerflaadens Ødelæggelse 
i Sjøslaget ved Navarino (20 Okt. 1827) bragte en 
Vending i Begivenhedernes Gang. I August 1828 
rykkede en fransk Hær under Maison ind i Pelo- 
ponnes, ledsaget — ligesom tidligere Bonapartes 
Tropper i Ægypten — af en Stab af Videnskabs- 
mænd. Det første Kart over Halvøen blev nu for- 
beredt ved foretagne Udmaalinger, og ved Siden 

deraf foretoges Undersøgelser, vedrørende saavel 
Landets naturlige Beskaffenhed som alle Rester af 
gammel Kunst og Kultur. 

Af særlig Betydning blev en Udgravning, som 
foretoges i Maj og Juni 1829 ved Zeustemplet i 
Olympia. De sparsomme Rester af dette Tempel 
var bleven paavist i 1787 af den franske Konsul 
Fauvel, og i 1801 paanyt af den engelske Geograf 
Leake. Nu foretog Arkitekten Abel Blouet og Ar- 
kæologen J. J. Dubois i Løbet af seks Uger ivrige 
Undersøgelser ved Templets begge Gavlsider. Fandt 
de end ikke Spor af Gavlfigurer, saa stødte de dog 
paa Rester af Heraklesmetoper, fremfor alt den pragt- 
fulde Metope med Herakles og den kretensiske Tyr. 

Imidlertid maatte disse Udgravninger indstilles, 
dels paa Grund af den stærke Sommervarme, dels 
og fornemmelig som Følge af et Forbud fra den 
myndige Præsident Kapodistrias, for hvem en patri- 
otisk Græker havde sværtet de fremmede. Men i 
ethvert Fald opnaaedes, at Louvre blev beriget med 
et Par Relieffer, der atter fremviste en ny Stil, af- 
vigende saavel fra den attiske og æginetiske som fra 
den selinuntiske, og som gav yderligere Vidnesbyrd 
om den græske Plastiks rige Mangfoldighed. De 
livlige Rester af Bemaling, som endnu havde holdt 
sig paa Reliefferne, berigede desuden de paa Sicilien 
gjorte lagttagelser over den græske Skulpturs Poly- 
chromi. 

I 1832 ankom den nye Konge, den bayerske 
Prins Otto, til Nauplia, men først næste Aars Vaar 
rømmede Tyrkerne Athens Akropolis, der nu fik en 
bayersk Besætning. Det besluttedes, at Borgen skulde 

ophøre at være en Befæstning og for Eftertiden stilles 
helt til Raadighed for arkæologiske Studier. Men nu 
syntes Faren at skulle true fra en helt anden Kant, 
nemlig fra Kunstnerne. Den bayerske Arkitekt Leo 
von Klenze „restaurerede* saaledes nogle af Parthenons 
Søjler med noget søi^eligt Flikværk, og den preus- 
siske Arkitekt Karl Friedrich Schinkel foreslog Akro- 
polis valgt som Plads for et féagtigt Kongeslot, hvis 
indre Gaard skulde omslutte Parthenon! Nyttigere 
var det, at Borgfladen nu blev befriet for Huse og 
Grusdynger og at Opgangen til Propylæerne blev 
ryddiggjort, Arbejder, som udførtes under Ledelse 
af den i 1833 udnævnte Konservator for Oldtids- 
levningeme i Grækenland Holsteneren Ludwig Rosz. 
Herunder lykkedes det ham og hans Medhjælpere, 
Arkitekteme Eduard Schaubert fra Schlesien og Chri- 
stian Hansen fra Kjøbenhavn, at foretage en virkelig 
Gjenopførelse, idet de enkelte Bestanddele af det 
lille Niketempel blev Blok for Blok fiindet frem af 
den Bastion, som Tyrkerne havde anlagt 1687 mod 
Morosinis Tropper, og atter opførtes i sin gamle 
Skikkelse (1835) paa den høje Terrasse over Borg- 
indgangen. Ogsaa i andre Henseender bragte disse 
Rydningsarbejder adskilligt for Dagen, saaledes tal- 
rige Indskriftblokke, der berigede og berigtigede 
Kunsthistorien, og mange Fragmenter af Skulpturer, 
navnlig af Parthenonsfrisen, deriblandt et usædvan- 
ligt godt bevaret Stykke af Østfrisens Gudegruppe. 
Til Skade for de arkæologiske Interesser saa Rosz 
sig allerede i 1836 nødt til at nedlægge sin Stilling. 
Den overtoges af Kyriakos Pittakes, en flittig og 
aarvaagen, men udannet og smaalig Vogter af de 



— 42 — 

ham betroede Skatte. Han fortsatte Rydningsarbej- 
deme paa Akropolis og opbevarede Pundene hulter 
til bulter i de tyrkiske Cisterner. Af de spredte 
Blokke rejste han atter Erechtheions Mure og istand- 
satte Karyatidehallen, og nedenfor Propylæerne an- 
lagde han en plump Trappeopgang. Forøvrigt optoges 
hans Interesse af Udgivelsen af nyfundne Indskrifter. 
Det var ogsaa de epigrafiske Interesser, som i Be- 
gyndelsen helt beherskede det arkæologiske Selskab, 
som stiftedes i Parthenon i April 1837, og der hen- 
gik næsten tre Decennier, før Selskabet gik til Løs- 
ningen af arkæologiske Opgayer. Det mest bemær- 
kelsesværdige Skulpturfund fra denne Tid (1846) 
skyldtes saaledes et Tilfælde. Det var den arkaiske 
Statue, Apollon fra Tenea, der kom i den østerrig- 
ske Gesandt Prokesch von Ostens Besiddelse og 
syv Aar senere blev af ham overladt til Glyptotheket 
i Munchen. Forøvrigt var det Udlændinger, som 
ogsaa nu drev arkæologiske Undersøgelser i Athen. 
Den engelske Arkitekt F. C. Penrose opmaalte med 
Bistand af Knowles i 1846 — 47 Parthenon og Pro- 
pylæerne med uovertræffelig Nøjagtighed, og særlig 
Opmærksomhed vakte Penroses minutiøse Bereg- 
ninger af Horizontalkurverne i Parthenon, hvilke 
hans Landsmand Pennathorne 1837 først havde be- 
mærket. Omtrent samtidig med disse Arbejder var 
den franske Arkitekt Paccard beskjæftiget med en 
Restauration af Parthenon for Grev Leon de La- 
borde's stort anlagte, men desværre aldrig fiild- 
endte Værk om dette Tempel og dets Skulpturer. 
Paa lignende Maade optog Arkitekt Tétaz noget 
senere Erechtheion til Behandling, uden dog at 

bringe Klarhed over denne gaadefiilde Byg- 
ning. 

Medens saaledes Englændere og Franskmænd 
var i Arbejde paa Akropolis og Universitetslærerne 
Rosz og H. N. Ulrichs berejste vidt og bredt de 
græske Lande — Rosz navnlig de græske Øer lige 
til Rhodos og Kypros — drev Garantimagterne 
Rusland, England og Frankrig et ivrigt diplomatisk 
Spil bag Kulisserne. Det lykkedes omsider den 
franske Gesandt, den gamle Filhellen Piscatory, i 
September 1846 at drive igjennem Grundlæggelsen 
af et fransk Institut med Sæde i Athen og med 
Formaal at gjøre Grækenlands Sprog, Historie og 
Oldtidsminder til Gjenstand for Forskning. Der 
hengik dog nogle Aar, før bemærkningsværdige Resul- 
tater fremkom. Ledelsen var i Begyndelsen ikke 
maalbevidst nok, og Medlemmernes mange Rejser 
medførte foreløbig kun en almen Orientering. Stor 
Opsigt vakte de Udgravningsarbejder, som en Elev 
af Institutet, den senere Udenrigsminister Ernest 
Beulé, foretog Vinteren 1852 — 53 nedenfor Opgangen 
til Propylæerne. De førte til Opdagelsen af y,port 
Beulé*', som man i Begyndelsen var tilbøjelig til at 
henføre til den perikleiske Tid, men som fortsatte 
Undersøgelser reducerede til en mellem to ældre 
Taame indskudt Bygning fra antagelig antoninsk Tid. 
Ved Siden af Beulé, der 1853 udgav en Bog om 
Akropolis, en Mellemting af videnskabelig og popu- 
lær Fremstilling, vakte Leon Hauzey og Ge- 
orges Perrot Opmærksomhed som fremragende 
Forskere; Heuzey's Bog om Olymp og Akar- 
nanien (1860) var det første videnskabelige Bi- 

drag af Betydning, som udgik Fra det franske 
Institut. 

Den første Halvdel af det 1 9de Aarhundrede 
havde aabnet Grækenlands europæiske Landsdele 
for Videnskaben. Derved var Grundlaget for nye 
Forskninger vundet. I den nu indtraadte Pause 
— hvad nye Udgravninger angaar — fik den fag- 
lige Arkæologi Pusterum til at bearbejde det hidtil 
indvundne Materiale og, saa godt det lod sig gjøre, 
foreløbig sammenarbejde de mange Brudstykker til 
et Hele. 



III. 

Siden Chandlers og hans Rejsefællers „joniske'' 
Ekspedition i 1764 var Lilleasien ofte bleven besøgt, 
navnlig af engelske Rejsende, men Formaalet havde 
dels været af ren geografisk Art, dels været at etter- 
spore Aabenbaringens „syv Menigheder". De arkæ- 
ologiske Interesser traadte først atter i Forgrunden 
paa den Rejse, som Charles Texier foretog i Aarene 
1833 — 37 efter Opdrag af den franske Regjering. 
En Mængde Byanlæg og Bygværker opmaaltes og 
aftegnedes, men desværre ofte paa en saa flygtig 
Maade, at senere Undersøgelser har paavist en 
gjennemgaaende Utilforladelighed i Texier's store 
Publikation. Noget helt nyt for Kunsthistorien bød 
det doriske Tempel i Assos, en By paa Sydkysten 
af Troas, De gamle Arkitekturformer og de over 
Epistyl og Metoper anbragte Relieffter af ligesaa 
gammel Oprindelse var egnet til at vække levende 

Interesse. Efterat Reliefferae ved Raoul-Rochettes 
Bestræbelser var blevet erhvervet til Louvre, var 
der dem som mente, at de maatte henføres helt til 
Begyndelsen af den græske Skulptur. I Modsætning 
hertil kom den amerikanske Arkitekt Joseph Thacher 
Clarke, som i 1881 — 83 efter Opdrag fra Archae- 
ological Institute of America paanyt undersøgte 
Templet og det hele Byanlæg, til den Opfatning, at 
det maatte stamme fra perikleisk Tid. Nu tildags 
synes der ikke at herske Tvil om, at man her har 
for sig Arbejder af en noget provinsiel Egenart fra 
det 6te Aarhundrede f. Kr. Føjer man hertil det 
store Tempelanlæg i det frygiske Aizanoi (hvilket 
længe antoges for at være hellenistisk, men nu hen- 
føres til Hadrians Tid), samt Augustustemplet i An- 
kyra og Klippereliefferne i Boghazkoi og Nymfiæ, 
som snart skulde bli nøjere undersøgt, er dermed 
anført de vigtigste arkæologiske Resultater af Texier's 
Rejser. En ny fransk Ekspedition under Ledelse 
af Philippe Lebas i Aarene 1843 — 44 bragte for 
Lilleasiens Vedkommende kun ringe Resultater. 

Den betydeligste Begivenhed i disse Aar var 
hvad man kunde kalde Lyklens Opdagelse. Af 
dette paa Lilleasiens Sydkyst i Havet fremspringende 
Bjergland, som paa Grund af sine høje Fjelde var 
lidet tilgjængeligt, var kun Kyststriben hidtil blevet 
besøgt. Ældre Rejseværker af Clarke, Ludwig Mayer 
og Beaufort havde om de lykiske Kunstværkers 
særegne Karakter kun ladet ane saa meget, at Lysten 
til nærmere Bekjendtskab vaktes. Det var imidlertid 
ikke det, som var det bestemmende for Charles 
Fellows, da han blev Lyklens egentlige Opdager. 

Som Søn af en rig Bankier og uden bestemt Livs- 
stilling havde han tidlig begivet sig paa Rejser og 
fra 1832 i flere Aar opholdt sig i Italien og Græken- 
land. Vaaren 1838 drog han til Smyraa og foretog 
herfra en tremaanedlig Rundrejse, der først gik i 
nordlig Retning over Pergamon og Troja til Kon- 
stantinopel og derfra over Adalia gjennem Lykien, 
Karien og Lydien tilbage til Smyma. Han kjendte 
intet til hvad tidligere Rejsende havde meddeh om 
disse Egne, han skrev sine Dagbøger naivt og lige- 
til og aftegnede med temmelig uøvet Haand hvad 
han traf paa. Da han saa i London fortalte om 
sine Rejser og viste sine Tegninger, erferede han 
først, hvormeget nyt han havde iagttaget. Størst 
Opsigt vakte hans Tegninger fra Lykien, navnlig af 
Gravmindesmærkeme, der enten indhugget i Fjeldet 
eller fritstaaende viste en tydelig Efterligning af 
Træarkitektur i Sten, ligesom ogsaa Reliefudsmyk- 
ningen af disse Grave var af særlig Interesse. Navn- 
lig maatte Frisen paa det saakaldte Harpyier-Grav- 
mæle i Xanthos, skjønt gjengivet i en sørgelig 
modemiseret Skikkelse, vække Opmærksomhed. 

Efter dette helt uventede Resultat af sin Rejse 
og efter at han havde udgivet sin Rejseberetning 
(„Asia minor"), forlod Fellows Høsten 1839 atter 
England, denne Gang med det særlige Formaal, at 
gjennemforske Lykien paa en grundigere Maade. 
Som Tegner medtog han den unge George Scharf, 
Søn af en bayersk Kunstner, men født i London. 
Denne anden Rejse, med et firemaanedligt Ophold 
Vaaren 1840 i Lykien, gav betydningsfulde Bidrag 
til et nøjere Kjendskab om dette afsidesliggende 

Land med sine mange storartede Byruiner, med 
sine Grave, der i naturligt Fjeld gjengir snart 
Træarkitektur, snart joniske Tempelfagader, og med 
sine Relieffer, der dels stammede fra meget gammel 
Tid, dels fra senere Stilperioder i en noget egen- 
artet Form. Navnlig viste det nu langt korrektere 
tegnede Harpyier-Gravmæle tydelige Overensstem- 
melser med visse Kunstværker, i hvilke man havde 
ment at finde jonisk Kunstart, og Fremstillingernes 
Indhold stillede tillige et interessant Problem til 
Løsning. Den i Sten etterlignede Trækonstruktion 
vakte atter tillive Spørgsmaalet om den græske Ar- 
kitekturs Forhold til Træbygningen. Hertil kom 
Indskrifter i en egen Skrift og et fremmed Sprog, 
som gav Sprogforskerne særlige Opgaver. Fellows 
kunde saaledes vende hjem med et rigt Udbytte og 
han meddelte Resultaterne i en ny Bog („Lycia**), 
hvori en Del af Scharfs Tegninger offentliggjordes. 
De største Tegninger skjænkede Fellows 1844 til 
British Museum, deriblandt nogle, som gjengav tyde- 
lige Farvespor paa flere af Monumenterne. 

Fellows nye Rejseberetning vakte eller rettere 
opfriskede Lysten til at erhverve de mest betyd- 
ningsfulde Skulpturer fra Xanthos til British Museum. 
Der indlededes Underhandlinger med den tyrkiske 
Regjering, hvorefter der udsendtes en meget daarlig 
forberedt Ekspedition, hvis Formaal sandsynligvis 
ganske vilde ha mislykkedes, dersom ikke Fellows 
havde stillet sig til Disposition og med sin Sag- 
kundskab og sit Kjendskab til tyrkisk Skik og Brug 
havde ryddet Hindringerne tilside. I Januar 1842 
arbejdede under hans Ledelse de Matroser, der var 

stillet til hans Raadighed af den engelske Marine, 
og det lykkedes at nedtage Reliefferne fra det 8 
Meter høje Harpyier-Monument, uden at skade dem 
synderlig. Men det største Udbytte gav Pundene 
omkring en stor Kvaderbygning : Statuetorsoer, fire 
forskjellige Relieffriser, Gavlrelieffer og joniske Ar- 
kitekturdele, alt tilhørende et og samme Bygværk, 
der først navnfæstedes som „det joniske Sejersmo- 
nument", men senere er blevet kaldt „Nereidemo- 
numentet". De engelske Matroser omfattede dette 
for dem uvante Arbejde med stor Interesse. En 
Dag vendte de hjem med den Meddelelse, at de 
havde fundet noget særlig mærkeligt^ nemlig et 
Relief med „the parson and his. derk*". Det var 
et Stykke af en belejret Fæstning, fra hvis Taam 
en Vagtmand i noget foroverbøjet Stilling ser ud 
over Muren, medens nedenfor Taarnet — ved den 
engelske Gudstjeneste sidder Klokkeren under Præke- 
stolen — sees en anden Kriger. Fellows og Sjø- 
officererne boede i en Hytte, som med sit flade 
Bjælketag og sin luftige, af Træsøjler støttede For- 
hal lignede en gammellykisk Bygning. Den da- 
værende Marineløjtnant, senere Admiral T. A. B. 
Spratt, der aflagde et Besøg hos Ekspeditionen, gir 
en livlig Skildring af Arbejdet. 

„I den Tid, vi opholdt os der, blev daglig 
Skulpturer fundet i Jorden og bragt for Lyset. 
Denne Søgen efter Fund virkede højst ærende og 
i Øjeblikkets Begejstring var vor Beundring over 
deres Kunstværd vistnok noget overdreven. Saa 
snart en Blok var opdaget og omhyggelig renset 
for Jord, kom tilsyne en Amazone [hvoraf dog 

ingen findes paa Monumentet] eller en dødelig saaret 
Kriger, en orientalsk Konge eller en belejret Faest- 
ning og gav Anledning til interessante Samtaler om 
Billedhuggerens Kunst eller om den gjengivne Be- 
givenhed i det gamle Xanthos's Historie, Samtaler, 
som alle Deltagerne vil henregne til sit Livs skjøn- 
neste Erindringer. Naar vi efter endt Dagværk og 
ved Nattens Frembrud samledes om det flammende 
Baal i den hy^elige tyrkiske Hytte, som dannede 
Selskabets Hovedkvarter, ilte vi ofte under Fellows^s 
Ledelse ud med Fakler i Hændeme, For endnu 
engang med Beundring at betragte en livlig Kamp- 
scene eller en hovedløs Venus, som havde været 
Dagsarbejdets Hovedbegivenhed." 

Paa denne Maade gav i kort Tid de ivrigt drevne 
Udgravninger en rig Høst. Ikke mindre end 87 
Kasser fyldtes og blev møjsommeligt bragt ned til 
Kysten, hvor et engelsk Krigsskib tog^em ombord 
og bragte dem til London. 

Men der var endnu meget at udrette, som den 
slet udrustede Ekspedition ikke kunde magte. Saa- 
ledes havde det F. Eks. ikke været muligt at bringe 
bort den mægtige Dækblok paa det Fritstaaende 
Pajava-Gravmæle (den saakaldte Horse tomb). Der- 
For blev i 1843 — 44 en bedre udrustet Ekspedition 
udsendt, til hvilken atter Fellows sluttede sig som 
Fører. En stor Stab medFulgte, deriblandt George 
ScharF som Tegner, Rohde Hawkins som Arkitekt 
og desuden flere Gipsstøbere, der skulde tåge AF- 
støbninger aF de Værker, som ikke lod sig bringe 
bort. I 27 Kasser pakkedes det nye Udbytte, blandt 
hvilket føndtes to store Gravmæler (Pajava og 

4 — Oldtids Ktiiut ogr Nåtids Fund. 

Meheri, det sidste kaldet Chimaera tomb), flere 
Friser, hvoraf den livfulde Gjengivelse af en Hønse- 
gaard med Hanekampe var særlig fremtrædende, 
samt endelig en Mængde Afstøbninger af Klippe- 
relieffer fra afeidesliggende Steder. 

British Museum fik paa denne Maade i sin 
Lycian Saloon en Afdeling, der kun stilledes i Skygge 
af Elgin marbles, men som forøvrigt var og frem- 
deles er enestaaende i sin Art. Denne lykiske 
Kunst, hvis hovedsagelige Mindesmærker stammer 
fra Kyros's Tid til henimod Slutningen af det Ste 
Aarhundrede, stiller baade Gaader og kaster for- 
klarende Lys ind over den græske Kunsts Historie, 
navnlig over Lilleasiens joniske Kunst. Denne Be- 
tydning fik ikke Udtryk i den Maade, hvorpaa Vær- 
kerne udstilledes i Museet: sammenhobet, uover- 
sigdigt, det sammenhørende skilt ad. Heller ikke er 
de blevet publiceret. De har ikke fundet Plads i 
nye Bind af Museets Publikation : Ancient Marbles, 
Rohde Hawkins Udkast er forsvundne, Scharfs Teg- 
ninger ligger ubenyttet i Museets Arkiv, og Udgivel- 
sen af Samlingens Hovedstykke, Nereidemonumen- 
tet, blev overladt til privat Initiativ. Det var som 
om Opdagerens Stilling udenfor Fagmændenes Kreds 
havde gjort de lykiske Skulpturer mindre «faglige". 
Fellows selv tildeltes vistnok en offentlig Anerkjen- 
delse. Han afslog en Pengeerstatning med den til 
Lord Elgin snærtende Bemærkning, at han ikke 
var nogen Stenhandler. Han forlangte som Løn 
en Takkeudtalelse fra Parlamentet, men dette blev 
ham ikke indrømmet (en saadan Udmærkelse syn- 

tes for høj), hvorimod Dronning Victoria gjorde 
ham til Baronet. Dette skede i Maj 1845. 

Samtidig med de lykiske Skulpturer indlemmedes 
i British Museum ogsaa andre meget værdifulde 
Kunstværker fra Lilleasien, Vidnesbyrd om en ædel, 
ren græsk Kunst. Da Fellows Vaaren 1841 søgte i 
Konstantinopel at bortrydde de Hindringer, som 
rejstes mod de lykiske Udgravninger, stod paa den 
engelske Regjerings Ønskeseddel ogsaa Andragende 
om, at det maatte tillades den at udtage de i Fæst- 
ningsværkeme ved Budrum (det gamle Halikamassos 
paa Kysten af Karien) indmurede Relieffer. Fellows 
betragtede dette som et uhørt Forlangende {an unrea- 
sondble request), og idet han undlod at fremføre 
dette Ønske, sikrede han Gjennemførelsen af de 
lykiske Arbejder. Men dermed var den nævnte 
Plan paa ingen Maade opgivet. 

Spørgsmaalet gjaldt tolv Relieiplader, der som 
Udsmykning var bleven indsat i Fæstningsmuren 
omkring det engang af Johanniterordenen hyggede 
Slot (Johanniterne tog Halikamassos i Besiddelse 
1402; i Begyndelsen af det 16de Aarhundrede faldt 
Byen i Tyrkernes Hænder). Relieffeme havde vakt 
Rejsendes Opmærksomhed, ikke mindst fordi de med 
stor Sandsynlighed maatte antages at stamme fra 
det nærliggende Mausoleum, der i Oldtiden regnedes 
for et af Verdens syv Underværker. Var det i og 
for sig vanskeligt nok alene at faa Adgang til en 
tyrkisk Fæstning, maatte det ansees for næsten umu- 
ligt at kunne faa Tilladelse til at tåge Stykker ud af 
dens Mure. Men Ordet „ umulig" kjendtes ikke af 
Englands energiske Gesandt i Konstantinopel, Sir 

Stratford Canning. Det lykkedes ham virkelig at 
rydde alle Hindringer tilside, og han erholdt i 1846 
Tilladelse til at borttage Plademe. Arbejdet blev 
straks sat igang og vårede en Maaned, og endnu 
samme Aar føjedes hertil Resteme af Mausoleets 
Amazonefrise, hvilket alt indlemmedes i British 
Museum. Denne nye Tilvækst vakte stor Opmærk- 
somhed, og da en tysk kunstinteresseret Dame, 
Fru Sibylla Mertens-Schaffhausen, kort efter opda- 
gede i Havehuset i Villa di Nigro ved Genua en 
lignende, godt bevaret Reliefplade og gjorde den be- 
kjendt i Afstøbninger, kunde Fagmændene i British 
Museum snart paavise, at denne Plade var et Stykke 
af Amazonefrisen, sandsynligvis for Aarhundreder 
siden bragt til Genua af en Johanniterridder. Ud- 
sigten til at finde flere saadanne spredte Stykker 
maatte virke tillokkende. 

Denne Tanke slog Rod hos en af Museets 
Funktionærer, den dengang 30-aarige Charles Thomas 
Newton, hos hvem grundige Kundskaber og en fin 
Kunstsans var forenet med en stilfærdig sejg Energi. 
Han foretog indgaaende Studier angaaende Halikar- 
nassos og søgte navnlig nøjagtig at bestemme Mau- 
soleets Beliggenhed. Saaledes modnedes hos ham 
Tanken om, engang at kunne sætte Spaden i denne 
Jord. Han lod sig derfor i 1852 sende som Vice- 
konsul til Mytilene, hvorfra han ogsaa midlertidig be- 
sørgede Konsulatet paa Rhodos. Under denne hans 
syvaarige diplomatiske Tjeneste i Levanten var det 
ham paalagt af det britiske Udenrigsdepartement 
ogsaa at drage Omsorg for, at nye Erhvervelser til- 
førtes British Museum. Allerede paa Udrejsen 



— 53 — 

fandt Newton sine Forhaabninger bekræftede, idet 
han i Museet i Konstantinopel fandt en vakker 
Amazone, der øjensynlig var et Stykke af Mauso- 
leets Frise. Et Par andre Fragmenter fandt han 
paa Rhodos. Men først i 1855 betraadte Newton 
Slottet i Budrum. Det første, hans Øjne faldt paa, 
var et Par store Løvestatuer, der var indmuret i 
Murene mod Sjøsiden. Nu gjaldt det at tåge Ar- 
bejdet op for Alvor. I den engelske Gesandt, 
Stratford Canning, fandt Newton en ivrig Ven for 
sine Planer, og den heldige Vending i den orien- 
talske Krig (Sebastopol var nemlig falden) syntes at 
skulle kunne give Gesandtens Ønsker det fornødne 
Eftertryk. I Ventetiden benyttede Newton Anled- 
ningen til i Konstantinopel at faa blotlagt Bronce- 
trefoden paa Atmeidån („Hestepladsen", hvor det 
gamle Hippodrom laa), en Rest af den panhellenske 
Offergave af Byttet fra Platææ, og muliggjorde der- 
ved Tolkningen af den paa de sammenslyngede 
Slangekroppe indhu^ede Indskrift, der angav Nav- 
nene paa de græske Stater, hvis Krigere deltog i 
Slaget. 

Medens det tyrkiske Firman stadig lod vente 
paa sig, foretog Newton 4 Halikarnassos nøjagtige 
Terrænundersøgelser og fastslog Mausoleets Belig- 
genhed netop paa det Sted, hvor allerede for hen- 
ved 30 Aar siden den engelske Arkitekt Donaldson 
havde antaget, at det havde li^et. Men først Nyt- 
aarsdag 1857 kunde Newton sætte det første Spade- 
stik i Jorden. Et ni Maaneders møjsommeligt og 
opslidende Arbejde bragte en Mængde prægtige 
Marmorskulpturer for Dagen, deriblandt mange 

Brudstykker, af hvilke man helt kunde sammen- 
sætte Statuerne af Mausolos (Hersker i Halikar- 
nassos til 353 f. Kr.) og af hans Dronning Arte- 
misia, endvidere den pragtfulde Kolossaltorso af en 
persisk klædt Rytter, samt fire Plader fra Østfrisen, 
der hørte til det af Skopas udførte Arbejde; tre af 
disse Plader hørte umiddelbart sammen. Over- 
hovedet viste det sig, at de græske Billedhu^ere, 
som Mausolos havde indkaldt for at smykke hans 
Gravmæle: Skopas, Timotheos, Leochares og Br/- 
axis, vaf her repræsenteret paa en mere glansfuld 
Maade, end man efter den i London opbevarede 
Frise havde kunnet vente. Man havde her fimdet 
et Hovedværk af græsk Plastik fra Midten af det 
4de Aarhundrede, og ved Newtons Energi samledes 
efterhaanden alt, ogsaa Enkeltstykkeme fra Genua, 
Konstantinopel og Rhodos, i British Museum. 

Newton slog sig ikke til Ro med disse Resul- 
tater. Den følgende Vinter drog han til Knidos 
(dorisk By i Karien ved Forbjerget Triopion), hvor 
han i den gamle blomstrende Handelsstads Ruiner 
for første Gang med nogen Nøjagtighed blotlagde 
en gammelgræsk Byplan. Men Udgravningernes 
smukkeste Udbytte var den ypperlige Statue af den 
siddende Demeter, der vistnok kan henføres til den 
praxiteliske Glanstid i græsk Plastik. Ved et lykke- 
ligt Tilfælde kunde hertil føjes Opdagelsen af det 
afeidesliggende doriske Mindesmærke, der fra Klippe- 
kysten skuede ned paa den Valplads, hvor Konon 
394 slog Lakedæmonernes Flaade. Et herligt Bytte 
var her den kolossale liggende Løve af pentelisk 
Marmor, der havde kronet Mindesmærket, og hvis 

tunge Blokke det krævede en hel Maaneds Årbejde 
at bringe ombord. Desuden medtog Newton ogsaa 
de siddende Marmorfigurer, der var opstillet langs 
den hellige Vej, som førte fra Havnen Panormos 
til den berømte ApoUon-Helligdom Didyma (15 
Kilometer syd for Miletos). Alt det foran nævnte 
blev indlemmet i British Museum. 

Da Newton i 1861 — efter i et Aar at have be- 
styret Konsulatet i Rom — :• vendte tilbage til British 
Museum og overtog Direktørstillingen for de græske 
og romerske Samlinger, kunde han smigre sig med, 
at han ved sine lilleasiatiske Udgravninger havde 
tilført Skulpturafdelingen en Berigelse, som var den 
betydningsfuldeste siden Lord Elgins Dage. New- 
ton var ogsaa senere utrættelig i at opspore enhver 
Lejlighed til yderligere Forøgelser af Museets Sam- 
linger. Da han saaledes under den tysk-franske 
Krig erfarede, at der var gjort et Antikftmd i Vaison 
(det gamle Vasio, Departement Vaucluse i det syd- 
lige Frankrig), rejste han øjeblikkelig afeted — og 
bragte tilbage den polykletiske Diadumenos (ro- 
mersk Kopi af Polyklets berømte Statue: den unge 
Mand, der binder Sejersbindet om sin Pande). 
Efterhaanden indkjøbtes Farnesesamlingen i Rom, 
Pourtalés og Blacas Samlinger i Paris og Castellanis 
to Samlinger i Rom for en samlet Sum af henved 
to Millioner Kroner. Desuden understøttede New- 
ton ogsaa andre Forskeres Udgravninger og sikrede 
sig Udbyttet for British Museum. Af Biliotti og 
Salzmann erhvervede han saaledes allerede i 1859 
paa Rhodos den Samling af for det meste meget 
gamle Vaser, som de havde udgravet i den allerede 

408 f. Kr. forladte By Kameiros. Som Samlere for 
Museet fandt de to SjøofBcerer R. Murdoch Smith 
og E. A. Porcher en Række hellenistiske og romer- 
ske Skulpturer i Egnen om det gamle Kyrene (paa 
Nordafrikas Kyst), og den engelske Konsul George 
Dennis gjorde Fund i den kyreneiske By Benghazi 
(det gamle Bernike, Østtripolis) og flere andre Ste- 
der. Den foran nævnte Arkitekt PuUan fortsatte 
sine Undersøgelser af forskjellige Templer paa 
Lilleasiens Vestkyst (Teos, Smintheion) og bragte i 
Priene (jonisk By i Kanen) en Række Relieffer for 
Dagen, som man dengang antog for Frisen i det af 
Alexander den store til Athene Polias indviede 
Tempel, men som nu menes snarere at stamme fra 
et senere Alter foran Templet. Alle disse Fund 
kom til British Museum. Men den betydeligste 
Tilvækst bragte et andet Foretagende. 

Ligesom Mausoleet i Halikarnassos hørte ogsaa 
Artemistemplet i Efesos (paa Lilleasiens Vestkyst) 
til den antike Verdens syv Underværker. Det 
gamle, under Kroisos ca. 550 ftildførte Tempel blev 
som bekjendt stukket i Brand 365 af Herostratos i 
den samme Nat, da Alexander den store fødtes. 
Det blev derefter gjenopført med den største Pragt. 
Ethvert Spor af Templet var forsvundet i den sum- 
pede Jordbund, og man vidste ikke nøjagtig, hvor 
det havde ligget. I Aaret 1863 blev Undersøgelser 
herom optaget af Arkitekten I. T. Wood, der 
understøttedes af British Museum og Dilettanternes 
Selskab, og efter aarelange Bestræbelser fandt han 
i Slutningen af 1869 Tempeltomten netop paa det 
Sted, hvor Geografen Heinrich Kiepert for 30 Aar 

siden havde ment, at den maatte ligge. I endnu fem 
Aar (til 1874) foretoges meget vanskelige Under- 
søgelser i de dybe Sumpe, indtil over seks Meter 
under den nuværende Overflade. Selv om man 
tager i Betragtning de vanskelige Forhold, under 
hvilke Arbejdet foregik, og at ogsaa Ekspeditionens 
Udrustning maaske ikke var den bedste, kan det 
dog ikke nægtes, at disse Udgravninger kun paa 
mangelfuld Maade svarede til Hensigten og at de 
for en væsentlig Del havde Karakteren af Rovdrift. 
Imidlertid var dog de vældige Rester af Arkitektur- 
stykker og reliefsmykkede Bygningsdele, som send- 
tes til British Museum, af den største Betydning. 
Den mest berettigede Opsigt vakte Søjletromleme 
med Relieffer i den skjønneste Stil, Rester af de af 
Plinius nævnte columnæ cælatæ, og navnlig Frag- 
menteme af de paa lignende Maade forsirede 
Søjler fra det ældre under Kroisos hyggede Tempel. 
Denne Søjleudsmykning var noget nyt, og den 
Sammenligning, som her kunde anstilles mellem det 
4de Aarhundredes fuldendte og det 6te Aarhundre- 
des arkaiske Kunst, var i høj Grad belærende. 
Men Arbejdet med at skaffe disse Skulpturer op af 
Dybet udførtes med stor Hensynsløshed ligeover 
for Tempelanlægget i sin Helhed, over hvilket Ud- 
gravningerne ikke bragte nogen Klarhed. Fornogle 
Aar siden begyndte British Museum nye Udgrav- 
ninger for at raade Bod herpaa. 

Newtons egne og de af ham tilskyndede Udgrav- 
ninger havde for det 4de Aarhundredes Kunst en 
lignende Betydning som de tidligere Fund paa Ægina 
og i Bassæ samt Erhvervelsen af de perikleiske 

Skulpturer havde for det Ste Aarhundredes Kunst. 
Hertil kom, at Statueme fra Didyma og de ældste 
Søjlerester fra det efesiske Artemision som Relieffeme 
fra Harpyier-Gravmælet gik tilbage til det 6te Aar- 
hundrede, saa at alle disse lilleasiatiske Fund 
gav saa at sige Rammen omkring de tidligere Fund 
fra det Ste Aarhundrede. Ved Fellows' og Newtons 
Fortjenester havde British Museum med Glans 
hævdet sin gamle Rang som Verdens fornemste 
Samling af græsk Plastik. — 

I denne Forbindelse kan ogsaa nævnes nogle 
andre Forskninger i forskjellige Egne i det indre 
Lilleasien. Det var Napoleon Iirs Interesse for 
Cæsars Historie, som her virkede befordrende paa 
en Række videnskabelige Foretagender. Saaledes 
blev i 1861 Georges Perrot, en af de mest frem- 
ragende Elever af den franske Skole i Athen, stillet 
i Spidsen for en «galatisk* Ekspedition, hvis Hoved- 
formaal var at skaffe tilveje en fuldstændig Gjen- 
givelse af den Regnskabsberetning, som Kejser 
Augustus i latinsk og græsk Sprog havde ladet op- 
tegne paa Væggene i Templet for Augustus og Roma 
i Ankyra (det nuværende Angora). Perrot ledsage- 
des af Arkitekten Guillaume og Tegneren Delbet. 
Allerede for tre hundrede Aar siden havde Busbeck 
(spansk Gesandt i Konstantinopel 1SS6 — 62) opdaget 
og afekrevet dette „Monumentum Ancyranum^^s la- 
tinske Tekst, og andre Rejsende havde senere kopi- 
eret Dele af den græske Gjengivelse. Nu opdagedes 
nye store Stykker af dette overordentlig vigtige 
Kildeskrift. Af langt større Betydning for Arkæo- 
logien blev dog det Strejftog, som Perrot med sine 

Fæller foretog ti] det nærliggende Kappadokien, For 
nøjere at undersøge de allerede af Texier bemær- 
kede Klipperelieffer ved Boghazkoi (Pteria) og 
andre Steder. Det var en fremmed, ugræsk Kunst, 
som her viste sig, med Paavirkninger af mesopo- 
tamiske Former, men dog selvstændig. Saadanne 
Klippereliefter findes paa flere Steder i det nordlige 
Lilleasien og strækker sig til i Nærheden af Smyma, 
hvor et Krigerbillede allerede havde vakt Texiers 
Opmærksomhed. Af afvigende Art er den saakaldte 
Niobe ved Sipylos, et gammeltfrygisk Kybelebillede. 
I disse Klippereliefl^er møder vi sikkerlig en Kunst, 
der stammer fra Lilleasiens ældre Befolkning og 
som sandsynligvis har udviklet sig under Indflydelse 
af de engang i det nordlige Syrien bosatte Hetiter. 
I endnu nærmere Forhold til Napoleon IITs 
Interesser stod den „ makedoniske "^ Ekspedition, 
som Kejseren overdrog til Perrots Studiefæller Leon 
Heuzey og Arkitekten Daumet. Her gjaldt det først 
og fremst at undersøge Slagmarkeme ved Farsalos 
(hvor den afgjørende Kamp mellem Cæsar og Pom- 
pejus fendt Sted 48 f. Kr.) og ved Filippi (hvor 
42 f. Kr. de sidste Republikanere under Brutus og 
Cassius led Nederlag mod Oktavian og Antonius). 
Men Heuzey udvidede Opgaven og undersøgte med 
stor Grundighed en Mængde afThrakiens mytholo- 
giske Mindesmærker og forskjellige arkitektoniske 
Anlæg, blandt hvilke de hidtil fuldstændig ubekjendte 
Rester af en storartet Villa fra god græsk Tid ved 
Palatitza i det sydlige Makedonien var af frem- 
trædende Interesse. Blandt fundne Skulpturer vakte 
navnlig et Brudstykke af et Gravrelief fra Farsalos 

med to Kvindefigurer Opmærksomhed paa Grund 
af en ejendommelig, let arkaisk Stil. Resultaterne 
af begge disse Ekspeditioner blev senere offentlig- 
gjort i fortræffelig udstyrede Værker. 

Sluttelig er her at nævne den Rejse, som E. 
Miller, Medlem af Pariserakademiet, foretog til Øen 
Thasos (i det nordlige Ægæerhav). Vistnok var 
Rejsens egentlige Formaal at efterspore Indskrifter, 
men den berigede dog Louvresamlingen med to ud- 
mærkede Værker af førattisk, jonisk Kunst, nemlig 
en Frise fra et til Nymferne og Apollon viet Alter 
i sirlig arkaisk Stil, nær beslægtet med Harpyier- 
Gravmælets Relieffer, samt Philis's usædvanlig fint 
udarbejdede Gravrelief. Dette viser i særlig udpræ- 
get Grad den ogsaa i Relieffet fra Farsalos kjende- 
lige vpastose'' Stil, i hvilken Brunn vil se en særlig 
Ejendommelighed for den nordgræske Reliefplastik. 
lalfald er den en ejendommelig Afart af den joniske 
Stil. 



IV. 

De arkæologiske Opdagelser var, som vi har seet, 
blevet fortsat uden Afbrydelse til Begyndelsen af 
1860 Aarene. Newtons lilleasiatiske Forskninger 
havde tilsidst bragt dem op i en Højde, der mindede 
om Resultaterne i Aarhundredets Begyndelse. Nu 
indtraadte en Pause, kun afbrudt af enkeltvise Fund. 

Før vi gaar videre, er det nødvendigt at kaste 
et Blik tilbage og spørge: Hvad var indtil nu op- 
naaet? I Begyndelsen af Aarhundredet havde Ar- 

kæologien næsten udelukkende arbejdet med romersk 
Materiale. Nu var hele det græske Omraade fra 
Sicilien til Lilleasien blevet ved Reiser, Undersøgel- 
ser og Udgravninger lagt tilrette for Videnskaben. 
Nu først kunde da ogsaa den græske Kunst, der ikke 
længer bare i Kopier, men i oprindelige Originaler 
var bleven Midtpunktet for Forskningen, vise sin 
Udvikling i temmelig klare Omrids. Ved Opdagel- 
sen af Mykenæ havde en mat Straale kastet Lys 
ind i en fjern Fortid, og Lilleasiens Klipperelieffer, 
blandt dem den formentlige Niobe ved Sipylos, hvis 
Billede Homer besynger, stammede ligeledes fra en 
graa Fortid. Den egentlige græske Kunst troede 
man derimod først at kunne regne fra omkring Aar 
600, da de første Kunstnernavne optræder. Men 
fra dette Tidspunkt laa tre Aarhundreder, til Alexander 
den stores Tid, saa temmelig klart for Øjet. 

Den doriske Bygningskunst var repræsenteret ved 
talrige Templer i Vest (Sicilien og Pæstum) samt i 
det egentlige Grækenland, medens den joniske endnu 
var meget sparsommere repræsenteret, navnlig mang- 
lede der Repræsentanter for den første Udvikling, 
saaledes at Athenatemplet i Priene maatte tjene som 
Normaltempel. Derimod var de vundne Resultater 
for Plastikens Vedkommende af omfattende Betyd- 
ning. De ældste Metoper fra Selinunt, maaske og- 
saa Relieffrisen fra Assos, pegte udover det 6te Aar- 
hundrede og aabnede en Udsigt over en ikke netop 
primitiv, men dog stærkt arkaisk Kunst. De siddende 
Statuer fra den hellige Vej i Didyma, de gamle Re- 
lieffer paa Søjlerne fra det efesiske Artemistempel 
og Frisen fra det lykiske Harpyier-Gravmæle an- 

skueliggjorde forskjellige Retninger i det 6te Aarhun- 
drede. Kunstens Adskillelse i en dorisk og en jonisk, 
som for Bygningskunstens Vedkommende fra gam- 
mel Tid var almindelig, begyndte under disse nye 
Indtryk at bringes i Anvendelse ogsaa med Hensyn 
til Skulpturen. Det var netop dette, der i det Ste 
Aarhundrede førte til Modsætningen mellem paa den 
ene Side de æginetiske, et Par af de olympiske og 
de yngre selinuntiske Skulpturer og paa den an- 
den de athenske og de figaliske Mesterværker ; 
Plastiken i den saakaldte „høje Stils" Periode var 
overhovedet først nu bleven anskuelig. Paa samme 
Maade havde Pundene i Halikarnassos, i Efesos, i 
Knidos levendegjort den til Lilleasien overflyttede 
Kunst. Overalt var nye Holdepunkter blevet vundet, 
beslægtede Værker bragt for Dagen, og Billedet af 
den græske Skulpturs Udvikling blevet rigere. 

Med Alexander den stores Tid endte som sagt 
Rækken af nye Opdagelser. Der vaktes stadig nye 
Tvil om ikke Afrodite fra Melos rettelig burde hen- 
føres til det 4de, ja maaske til det Ste Aarhundrede, 
da dette Værk nemlig syntes at være for godt for 
den hellenistiske Periode, som man tiltroede en desto 
ringere Skaberevne, jo mindre man vidste om den. 
Her var i Virkeligheden et stort tomt Hul i Kund- 
skabsrækken, saa meget føleligere som ogsaa Litera- 
turen var saa omtrentlig taus paa dette Punkt. For- 
tjenesten af at ha optaget nye Forskninger paa dette 
Omraade tilkommer Wolfgang Helbig, en Elev af 
Bonns Universitet i Ritschls og Jahns Tid. Hans 
Katalogisering af de bevarede Vægmalerier i Herku- 
lanum og Pompeji (1868) førte ham ind paa videre 

Undersøgelser, som han i 1873 gjorde udførlig Rede 
for i „Untersuchungen iiber die campanische Wand- 
malerei". Hovedresultatet var, at disse Malerier, 
selv om de var malt i romersk Tid, dog med for- 
svindende Undtagelser gik tilbage til det hellenistiske 
Maleri og gjengav dettes Frembringelser i mere eller 
mindre afblegede og forvanskede Kopier. Det som 
var romersk, viste en anden Stil og var stærkt rea- 
listisk. For helt at klargjøre dette Resultat udførte 
Helbig en lang Række Enkeltundersøgelser, der kan 
betegnes som det første Forsøg paa en kulturhisto- 
risk Fremstilling af den hellenistiske Tidsalder. Der- 
ved var ny Grund vundet for Kundskaben om se- 
nere græsk Kunst, navnlig om Maleriet. Som altid 
ved den Slags Undersøgelser stillede Helhedsbilledet 
de mange Forskjelligheder i Skygge, men Jordbun- 
den var paa dette Omraade nu bearbejdet for nye 
Opdagelser, som ogsaa snart skulde ske. Paa den 
anden Side havde den romerske Kunst maattet afgive 
en af sine mest skattede Kunstydelser, det „pompe- 
janske" Maleri, til Hellenismen og maatte være for- 
beredt paa yderligere Afstaaelser. 

Den videnskabelige Bearbejdelse af de nye Op- 
dagelser tilfaldt en ny Generation. Af den ældre 
Kreds i Tyskland bortkaldtes de tre Hovedrepræsen- 
tanter, Gerhard, Welcker og Jahn, i 1860-Aarene; 
Otfried Muller var død i Grækenland allerede i 1 840. 
Brunn virkede endnu ved det arkæologiske Institut 
i Rom, hvor han opdrog en Række yngre Fagmænd, 
indtil han i 1865 kaldtes til Miinchen og overgav 
sin Stilling i Rom til Helbig. De nye Lærestole i 
klassisk Arkæologi, som i stadig større Antal op- 

rettedes ved tyske Universiteter, kunde besættes fira 
Kredsen af de unge Mænd, som havde faat sin 
arkæologiske Uddannelse ved nævnte Institut. Det 
var denne methodiske Uddannelse og den arkæolo- 
giske Undervisnings Spredning til alle, selv de mindre 
tyske Universiteter, som for nogen Tid gav den 
tyske Videnskab en Overvægt, der ogsaa anerkjend- 
tes af fremmede, hvorfor de tyske Universiteter 
gjerne besøgtes af udenlandske Forskeremner, ikke 
mindst af Grækere. Den franske Skole i Athen 
førte under Amédée Daveluys og Emil Bournou.s 
Ledelse endnu en stille Tilværelse, og i selve Frank- 
rig dreves arkæologiske Studier næsten udelukkende 
i Paris. I England kjendtes endnu ikke et virkelig 
faglig videnskabeligt Studium i Arkæologi; først no- 
get senere oprettedes i Cambridge den første arkæo- 
logiske Lærestol. Italien tog kun undtagelsesvis Del 
i den nye Udvikling, og hvad Grækerne angaar, be- 
skjæftigede disse sig næsten kun med Epigrafik og 
Numismatik. 

Denne Udvikling inden den arkæologiske Viden- 
skab virkede tilbage paa Udgravningeme. Det som 
hidtil var opdaget, indskrænkede sig — med Undta- 
gelse af Pompeji — for det meste til Enkeltfund eller 
til specielle Bygværker. Selv om Newtons Udgrav- 
ninger gjælder dette, dog med Undtagelse af hans 
Arbeider i Knidos, hvor han blotlagde den hele By- 
plan. Ofte havde ogsaa kun det blotte Tilfælde ført 
til et Resultat. For Fremtiden maatte Opgaven bli, 
at lægge større Fællesanlæg under Spaden ud fra 
videnskabelige Synspunkter og bearbejde dem saa 
udtømmende som mulig. Dertil krævedes fremfor 

alt Medvirkning af fuldt uddannede og i den antike 
Bygningskunst vel bevandrede Arkitekter, et Punkt, 
hvorpaa man ved mange af de tidligere Udgravnin- 
ger ikke havde været nok opmærksom. Den første, 
som med klar Indsigt betraadte denne nye Bane, 
var Alexander Conze. 

Conze havde, efter at ha fuldendt sine Studier, 
foretaget i Aarene 1856—57 en Rejse til de nord- 
ligste Øer i det græske Archipel (Samothrake, Im- 
bros, Lemnos, Thasos) samt til Lesbos (den største 
af Archipelets Øer med Hovedstaden Mytilene), en 
Rejse, som blev meget resultatrig, uagtet han ikke 
havde Anledning til at foretage Udgravninger. Efterat 
han havde udgivet sin Reisebeskrivelse („ Reise auf 
den Inseln des thrakischen Meeres"), besøgte han 
Rom og lærte her Newton at kjende, der netop da 
udstillede og forklarede de store Tegninger og Foto- 
grafier af Mausoleet og sine andre lilleasiatiske Ud- 
gravninger (i det preussiske Gesandtskabs Sal i Pa- 
lazzo Caffarelli). Det, som for Conze havde staat 
som umuligt, viste sig her at være lykkedes. Be- 
tydningen af Newtons Udgravninger, Samtaler med 
den lykkelige Opdager og Erindringen om de mange 
Steder, som han havde beaøgt, men ikke faat An- 
ledning til at udforske, alt dette gjorde et dybt Ind- 
tryk paa ham. Efterat han derpaa atter havde 
foretaget en Rejse i Grækenland og nogle Aar virket 
som Professor i Halle, blev han i 1869 ansat som 
Professor ved Universitetet i Wien, hvor et større 
Arbejdsfelt aabnede sig for ham. 

Ved Siden af at grundlægge de arkæologiske 
Studier ved Universitetet og anordne Rejser i de 

5 — Oldtids Kunst og Nutids Fund. 

østerrigske Lande, for at opspore Rester fra den 
romerske Fortid, var det Conze magtpaaliggende at 
vække en mere almen Interesse for arkæologiske 
Spørgsmaal. Dette lykkedes ham, idet han navnlig 
henledede Opmærksomheden paa de to græske Øer 
Syra og Samothrake, der begge laa indenfor den 
østerrigske Handels og den østerrigske Politiks In- 
teressesfære og som begge vistnok skjulte i sit Skjød 
mærkelige Minder fra Oldtiden. Conze vandt nu 
Regjeringen for sin Plan, og dens Gjennemførelse 
overdroges ham og to Wienerarkitekter, den om- 
hyggelige Alois Hauser og den geniale George Nie- 
mann. Dermed var Arkitektemes afgjørende Med- 
virkning sikret. Desuden medfulgte ogsaa en Foto- 
graf. Allerede Newton havde gjort Brug af den 
dengang endnu mangelfulde Fotografikunst, men fra 
nu af blev den et uundværligt Hjælpemiddel for 
enhver Ekspedition. Regjeringen stillede et Krigs- 
skib til Raadighed, og i Maj og Juni 1873 foretoges 
i seks Uger Udgravninger paa Samothrake med saa 
godt Udbytte, at en ny Ekspedition paa to Maaneder 
udsendtes Høsten 1875. I denne sidste deltog, for- 
uden Conze og Hauser, ogsaa Otto Benndorf (den- 
gang i Prag, senere Professor i Wien). 

Samothrake er en bjergfuld 0, den ligger afsides 
og anløbes sjelden af Skibe. Paa Øen findes kun 
faa flade Steder og altid af ringe Omfang. Siden 
Conzes forrige Besøg havde den franske Vicekonsul 
Champoiseau i 1 863 ladet udgrave henved 200 Brud- 
stykker af en stor kvindelig Statue og sendt disse til 
Louvresamlingen. Her havde man sat Stykkeme 
sammen, og Statuen viste sig at være en Nike, som 

man mærkelig nok — saa nyt eller ukjendt forekom 
meget i den — betegnede som „en middelmaadig 
Dekorationsflgur fra sén Tid". Først i 1869 paa- 
viste Wilhelm Frohner dens høje Værd. Denne 
Statue var ftindet ikke langt fra det Sted, som den 
østerrigske Ekspedition havde valgt til Operations- 
felt. Udenfor det antike Samothrakes gamle Mure 
laa Ruineme af de gamle Mysteriehelligdomme paa 
to kuperede Landtunger mellem dybt nedskaarne 
Elvelejer. Her bragte Udgravningerne i 1873 for 
Dagen to Bygværker, begge af usædvanligt Ånlæg. 
«Marmortemplet**, stammende fra det 3die Aarhun- 
drede, viste en Form, som ved sit Tverskib og sit 
højere anlagte „ Kor" med afrundet Apsis syntes paa- 
faldende at anticipere Grundformen for den kristelige 
Basilika. Inde i „ Koret" fandtes en ejendommelig 
indrettet Hule, som vistnok var bleven anvendt ved 
Mysteriemes blodige Ofringer og særegne Indvielses- 
skikke. Ikke mindre ejendommelig var en toetages 
Rundbygning, sandsynligvis bestemt for de Indviedes 
Forsamlinger. Brudstykker af en Indskrift gav Med- 
delelse om, at Grundlæ^eren af dette Bygværk var 
Arsinoe, Datter af Ptolemæos I og dengang gift med 
Kong Lysimachos (død 281). Denne Bygningsgruppe 
fra den første Ptolemæertid blev 1875 forøget med 
Fundet af en Portbygning, der skyldtes Ptomelæos 
II, og ved Siden af „Marmortemplet" opdagedes des- 
uden et ældre, meget enklere Mysterietempel fra det 
4de Aarhundrede med en lignende Offerhule, antage- 
lig det Tempel, for hvilket Skopas efter antike Vid- 
nesbyrd havde arbejdet. Endelig fandtes ved Siden 
af Mysteriepladsen en lang Søjlehal, det første Eksem- 

pel paa et Anlæg, som snart skulde vise sig at 
være en staaende Bestanddel af hellenistiske Byg- 
ningsgrupper. 

Mange nye og interessante arkitektoniske Enkelt- 
heder havde disse Udgravninger bragt for Dagen, 
men det mest betydningsfulde var dog, at man her 
havde opdaget et større sammenhængende Bygnings- 
anlæg, det hele Kompleks af Mysteriehelligdomme. 
Med Undtagelse af det ældre Tempel stammede alt 
fra den første Halvdel af det 3die Aarhundrede, 
sandsynligvis et Nyanlæg af forskjellige Medlemmer 
af Ptolemæerslægten. Der lod sig paavise et be- 
tragteligt Antal af karakteristiske Enkeltformer, men 
ved Siden deraf erindrede det maleriske Præg, som 
det hele Anlæg havde, paa det mest levende om 
pompejanske ^ Landskabsbilleder og klargjorde en 
vigtig Side af hellenistisk Kunstsans. Naar Udbyttet 
med Hensyn til Skulpturer var ringe — Rester af 
Marmortemplets Gavlfigurer viste en flot dekorativ 
Evne — gav her som saa ofte de nærliggende Kalk- 
ovne den sørgelige Forklaring. Men dette erstatte- 
des ved et andet Fund, af hvis videnskabelige Be- 
arbejdelse særlig Benndorf gjorde sig fortjent. Netop 
paa det Sted (ved Enden af den lange Søilehal), 
hvor Champoiseaus Statue var bleven funden, fore- 
toges ivrige Undersøgelser, og her fandtes, foruden 
endel Brudstykker af selve Statuen, ogsaa dens 
Underbygnings forskjellige Blokke, der ved at sættes 
sammen viste sig at danne Forstavnen til et Krigs- 
skib. Nike havde altsaa staat i Stavnen af et Skib, 
nøjagtig saaledes som Nike fremstilles paa de af 
Demetrios Poliorketes prægede Mynter efter den 

afgjørende Sejer i Sjøslaget ved Kypros (Aar 306). 
Saa'*nøjagtig svarede det gjorte Fund til Mynternes 
Nikefremstilling, at det laa nær at antage, at Deme- 
trios selv havde rejst den samothrakiske Nikestatue 
til Minde om Sejeren. Herved var ftindet et Hoved- 
stykke fra Begyndelsen af den hellenistiske Periode. 
Pundet blev meddelt Champoiseau, som lod samtlige 
Stykker sende til Paris, hvor Statuen blev sat helt 
sammen og stillet op paa Skibsstavnen, hvorefter den 
erholdt Plads over den prægtige escalier Dam i 
Louvre. 

Den samothrakiske Helligdom var indviet til de 
„store Guder", de saakaldte Kabirer. En anden 
Kabirhelligdom blev 1887 — 88 opdaget i Nærheden 
af Theben af det tyske arkæologiske Institut. Som 
saa ofte fandtes ogsaa her ved nøjere Undersøgelser 
flere Bygningslag over hinanden. Af det ældste 
Tempel, antagelig fra det 6te Aarhundrede, fandtes 
kun et Stykke af en Apsis, som erindrede om Sa- 
mothrakes. Det andet, hellenistiske, Tempel viste 
istedetfor en Cella et dobbelt Rum, saaledes som 
det forekommer i selinuntiske Templer; i det 
indre Rum stod det brede Fodstykke, hvorpaa Gu- 
dens Billede havde staat. Bag Templet laa en med 
Mure omgivet Gaard med en Offerhule i Midten, 
og da den ikke var tilgjængelig fra Templet, havde 
den, ligesom Tverskibet i Templet paa Samothrake, 
en Dør paa begge Sider. Ogsaa den i romersk Tid 
foretagne Ombygning af Templet bibeholdt i sin 
Helhed dette Anlæg. Om den Popularitet, som 
Kabirhelligdommen nød, vidnede den store Mængde 
af Potteskaar, hvis Maleriers plumpe, humoristiske 

Stil dannede et karakteristisk Modstykke til det sam- 
tidige attiske Maleri og ved sine Skildringer af Gu- 
den og hans Søn i bakkiske Omgivelser kastede 
Lys over et interessant Kapitel af Mythologien. 

Medens Østerrigerne paa Samothrake for første 
Gang høstede Laurbær paa dette Omraade, tog den 
franske Skole i Athen Sigte paa en lignende Opgave 
og valgte hertil Delos, Apollons Fødeø. Det er den 
mindste af Kykladerne, men var i Oldtiden deres 
religiøse Midtpunkt og blev i det 3die Aarhundrede 
tillige Centralpladsen for den græske Sjøhandel, ind- 
til Mithradates Aar 88 f. Kr. erobrede den hellige 
By og jevnede den med Jorden. Siden rejste den 
sig aldrig mere. Da Adolf Michaelis besøgte Øen i 
1860 fandt han et trøstesløst Øde: intet Træ, intet 
Hus, kun en ensom Invalid, som vogtede nogle 
Gjeder og Svin, der rodede omkring i „den hel- 
lige Søs"* Moradser. Kun nogle Ruinhauger mindede 
om de Steder, hvor Helligdommene havde ligget, 
og Rester af Theatret oppe paa Bjergskraaningen 
om selve Byens Beliggenhed. Højere oppe paa 
Bjerget fandtes en kort Klippegang, dækket med 
store Stenplader. Allerede Stuart og Revett havde 
optaget en meget mangelfuld Plan og aftegnet Re- 
sterne af Filip Vs Søjlehal. Siden havde Albert 
Lebégue, Medlem af den franske Skole, i 1873 ud- 
forsket den nys nævnte Klippegang og i denne 
Grotte med stor Sandsynlighed paavist en Apollon- 
helligdom af høj Ælde. Men Delos ventede endnu 
paa den Mand, der skulde bringe dens Skatte for. 
Dagen. 

Et Vendepunkt indtraadte, efterat den energiske 

Albert Dumont 1876 havde overtaget Ledelsen af 
den franske Skole og i Væddekamp med det nylig 
i Athen grundlagte tyske arkæologiske Institut gav 
Skolen ny Kraft og stillede den højere videnskabe- 
lige Maal. Han rettede sit Blik paa Delos og valgte 
blandt de mange dygtige Elever, som dengang be- 
søgte Skolen, den 28-aarige Théophile HomoUe til 
at foretage en foreløbig Forskningsrejse til Øen (1876). 
HomoUe vendte tilbage med et klart udarbejdet Pro- 
gram, og med en Sum af 1300 Francs, som den 
franske Arkitektforening havde stillet til Disposition 
for en eller anden Udgravning, begyndte han i Maj 
1877 de Arbejder, der skulde føre til Opdagelsen af 
den deliske Apollonhelligdom. Arbejdet paabegynd- 
tes ved selve Apollontemplet, og dette blev, tilligemed 
de nærmeste Omgivelser, bragt for Dagen i Løbet 
af tre Aar (1877 — 79). Stærkest Interesse vakte de 
overordentlig rige Fund af Indskrifter, som ogsaa 
gav Oplysning om mange kunstneriske Ting, samt 
et betydeligt Antal Marmorværker, der stillede de 
joniske Øers Skulptur i det 6te Aarhundrede i et 
nyt Lys ligeover for de plumpe siddende Figurer 
fra Didyma. Den som af en Bjælke udhuggede 
Statue af Naxierinden Nikandre viste det mest pri- 
mitive Billede af en Gevandtfigur ; den flyvende Nike, 
udført af Achermos eller efter hans Original, var et 
Eksempel paa en endnu formal hemmet Fantasis 
dristige Flugt; andre Kvindefigurer viste den efter- 
haanden foregaaede Udvikling i Henseende til Hold- 
ning og Foldekast. Ved Siden af disse gamle Vær- 
ker fandtes ogsaa Brudstykker af yngre Arbejder, 
i hvilke Furtwangler senere (1883) erkjendte Apol- 

lontemplets Akroterieudsmykning, stammende fra Ti- 
den under den peloponnesiske Krig. 

I disse første tre Aar havde ingen Arkitekt staat 
ved Homolles Side. Som Følge deraf var Arkitek- 
turen ikke blevet gjort til Gjenstand for indgaaende 
Undersøgelser og intet Helhedsbillede af Udgravnin- 
gerne skaffet tilveje. „I Slutningen af Aaret 1879 
— fortæller Radet — bredte de opdagede Grund- 
mure sig udover Terrænet i usammenhængend<5 
Masser. Et Virvar af Grave og Jordvolde gjennem- 
skar dem. Man kunde neppe paavise deres Form, 
deres Udstrækning, deres Sammenhæng." Imidler- 
tid havde det udkomne Værk om Udgravningeme paa 
Samothrake og navnlig selve Udgravningeme i Olym- 
pia (hvorom senere) stillet klart for Øje Arkitekter- 
nes Uundværlighed ved saadanne Foretagender. Der- 
for gik Homolle i 1880 paanyt til sit Arbejde i For- 
ening med den dygtige Arkitekt Nénot (opførte senere 
den nye Sarbonne i Paris). Fra det vundne Udgangs- 
punkt søgte de at naa omkring det hellige Omraades 
Ringmur og stødte derved paa en Mængde Bygnin- 
ger: Helligdomme, Skathuse og den ejendommelige 
„Tyrehal", af hvilken Nénot offentliggjorde Plan og 
Oprids. Ligeledes optog han den første Plan af de 
hidtil foretagne Udgravninger. 

Imidlertid blev den saa heldig betraadte Vej atter 
forladt. Homolle fortsatte vistnok endnu to Gange 
sine Undersøgelser, nemlig i 1885 og 1888, sidste 
Gang sammen med Arkitekt Demierre. Forøvrigt 
overdrog den nye Direktør for den franske Skole, 
den udmerkede Epigrafiker Paul Foucart, Ledelsen 
af Udgravningeme til unge og flinke, men for den 

Slags Opgaver endnu ikke fuldt skolede Elever. 
Saaledes foretoges Undersøgelser og Udgravninger 
i 1881 af Amédée Hauvette, 1882 af Salomon Rei- 
nach, 1883 af Pierre Paris, 1886 af Gustave Fou- 
géres, 1889 af Georges Doublet, 1892 af Joseph 
Chamonard, 1893 af denne og Edouard Ardaillon 
og i 1894 af den sidstnævnte og Louis Couve. Ved 
disse forskjellige Udgravninger fik man efterhaanden 
Kjendskab ikke blot til Helligdommen og dens mang- 
foldige Anlæg, men ogsaa til de romerske Merkur- 
dyrkeres og de orientalske Sarapisdyrkeres Forsam- 
lingslokaler, endvidere til selve Byen med dens 
Theater og mange af dens offendige og private Byg- 
ninger samt sluttelig til Havnen med dens Pakhuse 
og Trafikanlæg. Tog man saa de ftindne Indskrifler 
til Hjælp, kunde man gjøre sig et nogenlunde klart 
Begreb om saavel det hellige som det profane Delos. 
Desuden blev af den ovenfor nævnte Louis Couve 
gjort et bemærkelsesværdigt Fund af en Marmorfigur, 
nemlig en næsten fuldstændig bevaret Diadumenos. 
Den vekslende Ledelse i Arbejdet medførte imid- 
lertid, at ingen fast Udgravningsplan konsekvent gjen- 
nemførtes. Vistnok foreligger der fra Nénots Haand 
en Oversigtsplan over det hele Anlæg og et af Ar- 
daillon og Convert udført arkæologisk Kort over 
Øen, men man mangler et samlet Arkitekturbillede 
af Delos med alle dens Bygværker, og det er des- 
værre et Spørgsmaal, om det endnu vil kunne skaffes 
tilveje, da Ruinerne paa Delos og dens Naboø Rhe- 
neia plyndres i stor Udstrækning af ballastsøgende 
Skibe. Saa meget mere maa det paaskjønnes, at 
Ingeniør Henri Convert i de to sidste Udgravnings- 

sommere optog Planer af et Antal Privathuse, stam- 
mende fra Tiden mellem Afelutningen af Krigen med 
Perseus (166) og Delos's Ødelæggelse af Mithradates. 
Dette var en Periode, i hvilken Øens Handel stod 
i højeste Blomstring og hvori Grækere, Syrere^ 
Ægyptere og Romere mødtes her i livlig Samfærd- 
sel. Derfor findes ogsaa ved Siden af hinanden 
græske og romerske Huse med deres forskjelligartede 
Anlæg, et interessant Billede af hin Overgangstid, 
da den vigende Hellenisme begyndte at fortrænges 
af det sejrende Romerherredømme^. 

Allerede før de deliske Udgravninger paabe- 
gyndte3, havde det nye tyske Rige iværksat en gammel 
Plan paa det græske Fastland: at bringe Olympias 
Festplads atter for Dagens Lys. Allerede Winckel- 
mann havde drømt derom, og Blouets foran omtalte 
Udgravning (1829) havde givet tilstrækkeligt Bevis 
for, at et saadant Foretagende vilde lønne sig» 
I 1852 havde den unge Forsker Ernst Curtius ved 
et Foredrag i Berlin søgt at vække Begejstring for 
denne Tanke, men da Ludwig Rosz det følgende 
Aar satte en Subskription igang i Tyskland, blev 
Resultatet kun 787 Mark! Først i 1871, da det nye 
tyske Rige var skabt, kunde en saadan Plan, der 
krævede store Pengemidler, atter sættes paa Dags- 
ordenen. Ogsaa denne Gang var det Ernst Curtius, 
som nu var Professor i Berlin og indtog en ind- 

^ I 1902 er Udgravningerne paa Delos atter optaget. En 
fransk Mæcenat, Hertugen af Loubat, har siden 1903 aarlig 
skjænket 50000 Francs til Fremme af disse Udgravninger, der 
forhaabentlig efterhaanden vil bringe Klarhed over de mange 
Spørgsmaal, som de tidligere femten Arbejdsaar lod ubesvarede. 

flydelsesrig Stilling som en af Tysklands mest anseede 
Arkæologer, der optog den gamle Plan om Olympias 
Udgravning. I 1873 blev det arkæologiske Institut, 
der siden 1871 havde ftat fastere Grund under sig 
som preussisk Statsinstitution, af Rigsdagen omgjort 
til en tysk Rigsinstitution, og snart derpaa efter Cur- 
tius's Initiativ udvidet med en Filial i Athen. I 1874 
fik Planen kejserlig Stadfæstelse, og Curtius blev 
sendt til Athen for paa det tyske Riges Vegne at 
forhandle med den græske Regjering om, paa hvilke 
Betingelser det maatte tillades Tyskland at iværk- 
sætte Udgravningerne. Da den græske Forfatning 
forbød al Udførsel af Antiker, gav det tyske Rige 
Afkald paa alle Erhvervelser, kun med Undtagelse 
af mulig forekommende Dubletter. Der hengik imid- 
lertid endnu et Aar, før det græske Deputeretkammer 
bestemte sig til at modtage det uegennyttige tyske 
Tilbud, der endogsaa indrømmede Grækenland Retten 
til at stille Arbejdet under Opsigt af en græsk 
Eforos. 

Udgravningsarbejdeme begyndte i 1875. Over- 
ledelsen overdroges ikke til det nylig grundlagte 
Institut i Athen, der ikke besad de for et saadant 
Foretagende fornødne Kræfter, men til en Kommission 
i Berlin med Curtius og Arkitekt Friedrich Adler i 
Spidsen. Arbejdet fortsattes i seks Vintre (1875— 80), 
og Omkostningerne beløb sig til 600 000 Mark. Ar- 
bejderne i 1875 begyndte ved Zeustemplet under 
Ledelse af Gustav Hirschfeld med Assistance af Arki- 
tekten Adolf Bøtticher. De stødte hurtig paa en 
Mur af senere Oprindelse, mén i hvilken mange 
Skulpturer var bleven indmuret og som derfor fik 

Navnet: Je ISnger je Heber". I 1877 afgav Hirsch- 
feld Ledelsen til Georg Treu, der for Indskrifternes 
Vedkommende assisteredes af Karl Purgold, ligesom 
ogsaa Rudolf Weil og Adolf Furtwangler delvis del- 
tog i Udgravningerne. Den arkitektoniske Del af 
Opgaven forestodes først af Richard Bohn, derpaa 
af Wilhelm Dorpfeld, som her tjente sine Sporer. 
Den til Løsning stillede Opgave omfattede den hele 
Festplads (Altis), som i Oldtiden regnedes for det 
helligste Sted paa græsk Jord, og denne Opgave blev 
fuldstændig planmæssig løst. Intet Punkt, ingen Byg- 
ning blev bare saa nogenlunde udgravet og derefter 
forladt, men overalt blev Arbejdet helt gjennemført. 
Man gav Agt paa hver eneste Enkelthed, og det ud- 
gravede blev straks ordnet saaledes, at Materialet til 
en Rekonstruktion forelaa paa oversigtlig Maade. 
Allerede denne strængt gjennemførte Konservering 
og Ordning blev i og for sig en Rekonstruktion og 
afgav Forbilledet paa en helt ny og gavnlig Frem- 
gangsmaade. Ved de ofte i talløse Stykker brudte 
og splittede Skulpturer blev for hvert Fragments 
Vedkommende dets Beliggenhed og Jordlagets Dybde 
nøje iagttaget, og ved arkitektoniske Mindesmærker 
gav Lagenes Højde ikke sjelden afgjørende Fingerpeg 
for Tidsbestemmelsen. 

Fundene omfattede et Tidsrum fra det 8de Aar- 
hundrede og til udover Oldtidens Slutning, om- 
spændte altsaa mere end et Aartusende. I de dy- 
beste Lag fandtes Masser af i og for sig uanseelige 
Offergaver af Ler og Metal, som gav helt nye Op- 
lysninger om et vigtigt Punkt angaaende den bildende 
Kunst i sin Begyndelse. Hidtil havde man troet, 

at det var Gudefremstillingen, som havde været Ud- 
gangspunktet for den græske Kunst, men nu viste 
det sig, at i Spidsen for Udviklingen stod det genre- 
mæssige, Fremstillingen af det omgivende Livs Men- 
nesker og Dyr, byggende paa umiddelbar lagttagelse. 
Først senere vaktes Trangen til Fremstilling af Gu- 
derne i menneskelig Skikkelse, og samtidig kom 
Kravet om et Gudshus, et Tempel. I umiddelbar 
Nærhed af disse Offergaver laa da ogsaa Olympias 
ældste Tempel, Heraion, et Bygværk af grundlæg- 
gende Betydning for Bygningskunstens Historie, idet 
det stillede Forholdet mellem Stenbygningen og den 
oprindelige Træbygning i et klarere Lys. Ved Siden 
af det lange, lave Heratempel laa Zeustemplets væl- 
dige Bygværk, hvis hidtil meget omstridte Alder nu 
kunde bestemmes til den efterpersiske Tid i det 5te 
Aarhundrede. I Sammenligning med deye Tempels 
kolossale Blokke af staalhaard Skjælkalk og dets 
svære Søjletromler, som ved Jordrystelse rækkevis 
var kastet til Jorden, forekom Parthenons Marmor- 
bygning fin og næsten overdreven sirlig. Først her 
viste den doriske Bygningskunst sig i sin hele ubrudte 
Kraft. 

Nye Overraskelser bød Gavlfelternes Figurgrupper, 
der efterhaanden sattes sammen af mangfoldige større 
og mindre Brudstykker. Da som bekjendt Zeus*s 
Guldelfenbenstatue i Templets Indre stammede fra 
Fidias's Haand, havde man hidtil antaget som jnoget 
selvfølgeligt, at ogsaa Templets øvrige plastiske Ud- 
smykning stammede fra hans Kreds. Den af Pau- 
sanias som Skaber af Vestgavlens Skulpturer nævnte 
Billedhu^er Alkamenes var en af Fidias^s betyde- 



— 78 — 

ligste Elever, og Paionios, som ifølge samme Kilde 
skulde ha udført Østgavlens Gruppe, blev derfor 
ogsaa henført til samme Skole. Men nu lod allerede 
Metopeme, som alle blev fundne i Brudstykker, for 
ikke at tale om Gavlfigurerne, sig slet ikke forlige 
med den Opfatning, som gjennem Parthenonskulp- 
tureme var vundet om Fidias og hans Skoles Stil. 
Efter adskillig Tvil og Overvejelser maatte man er- 
kjende, at man her havde for sig Værker af en 
ganske anden Skole. Hertil kom noget andet. Ved 
Juletid 1875 fandt man et ved Indskrift bekræftet 
Originalværk af Paionios, nemlig den kolossale svæ- 
vende Nike, som oppe fra sin syv Meter høje Under- 
bygning engang havde skuet udover Altis. Denne 
dristige Skikkelse kunde neppe tillægges en Elev af 
Fidias og slet ikke rimes sammen med Østgavlens 
Figurer, som jo Traditionen henførte til Paionios. 
Denne Gaade løstes paa en ret sandsynlig Maade af 
Filologen Adolph KirchhoflF, der gav følgende For- 
klaring: i Nikefigurens Indskrift nævnes Paionios 
som Forfærdiger af Templets „Akroterier" (o: Gavl- 
spidsemes ornamentale Afslutninger), og idet man 
saa har sammenblandet Gavlgrupperne med de af 
Paionios ifølge nævnte Indskrift sikkert udførte Nike- 
figurer (Akroterier) over Gavlspidsen, er Traditionen 
om Paionios som Skaber af den østlige Gavlgruppe 
opstaat. Af hvilken Grund Alkamenes*s Navn er 
bleven knyttet til Vestgavlen, lar sig ikke forklare. 
Mange tænker paa en ældre Alkamenes fra Be- 
gyndelsen af den perikleiske Tid, hvem det i saa Fald 
Vilde være rimeligst at tillægge begge Gavlers Skulpturer. 
Paionios stammede fra den thrakiske Kyst, me- 



— 79 — 

dens den ældre Alkamenes skulde ifølge en usikker 
Angivelse stamme Fra Lemnos. Brunn kom paa den 
Tanke, at Zeustemplets Billedværker maatte tilskrives 
en nordgræsk Kunstskole. Kekulé pegte paa Stor- 
grækenland og Sicilien, hvor dengang Billedhu^eren 
Pythagoras angav Tonen, Furtwangler bragte Paros 
i Forslag og Robert endog Fidias's pariske Med- 
hjælper Kolotes. Andre mente, at da Templet var 
bleven bygget af Eleeren Libon, maatte ogsaa Skulp- 
turerne bli at henføre til eleiske Kunstnere, af hvilke 
enkelte Navne kjendes. Kun enkelte, saaledes Flasch, 
holdt fast paa den attiske Oprindelse. 

Et andet Spørgsmaal vaktes paanyt tillive ved de 
olympiske Fund. Ifølge to forskjellige Traditioner 
skal Fidias — efter Fuldendelsen af Parthenon (438) 
— enten være død i Fængsel i Athen eller ha ud- 
vandret til Elis, for der at udføre Guldelfenbenstatuen 
til Templet i Olympia. Hidtil havde den sidste, 
bedre begrundede Version været anset for den sand- 
synligste, og derfor havde man ansat Templets Op- 
førelse til et noget senere Tidspunkt. Men nu viste 
visse Fundomstændigheder med Sikkerhed, at Byg- 
værkets Fuldførelse havde fundet Sted allerede om- 
kring Aar 456. Som Følge heraf mente Løschcke, at 
den mindre vel begrundede Tradition maatte være 
den rigtige. Var Fidias nemlig afgaat ved Døden 438, 
maatte hans Virksomhed i Olympia ha fundet Sted 
før Parthenons Opførelse (447 — 438), og i saa Fald 
sluttede denne hans olympiske Virksomhed sig ganske 
naturligt til Zeustemplets Fuldførelse omkring 456. 
Denne bestikkende Forklaring vandt stort Bifald, 
men den mødtes ogsaa med alvorlige Betænkelig- 

heder af navnlig kildekritisk Art, samt ogsaa fordi 
man i Fidias*s Mesterværk heller vilde se en senere 
Berigelse af Templets kunstneriske Udstyr, erstat- 
tende maaske en ældre mindre Statue. Spørgsmaalet 
staar fremdeles aabent, men det synes, som om den 
ældre Opfatning og den bedre begrundede Tradition 
stadig vinder flere Tilhængere. 

Pausanias, den gamle Rejseskildrer fra den anto- 
ninske Tid, hvis Paalidelighed af enkelte var blevet 
draget i Tvil, fik ved de olympiske Udgravninger, hvad 
de faktiske Forhold angaar, en glimrende Oprejsning, 
medens han viste sig at være mindre paalidelig paa 
Punkter, hvor han havde hentet sin Kundskab fra 
Literaturen eller fra Fremmedførere. Han beskriver 
og opregner Figur for Figur i den østlige Gavlgruppe : 
Forberedelserne til Væddekjørselen mellem Pelops 
og Oinomaos med Zeus i Midten som Kampdommer. 
Man fandt nøjagtig ligesaa mange Figurer, som de 
Pausanias opregner, kun har han i sin Beskrivelse 
gjort en knælende kvindelig Figur til en mandlig. 
Da nu Gavlfeltets Form og Rum og selve Statuernes 
Højde og Stilling gir meget væsentlige Holdepunkter 
med Hensyn til Figurernes Opstilling, skulde man 
tro, at der ikke skulde kunne herske Tvil om Ord- 
ningen af de tretten Statuer og otte Heste. Det er 
sikkert nok, at de fem i fuld Højde staaende Fi- 
gurer maa ha været anbragt i Midten og de to lig- 
gende Figurer i Gavlhjømerne, samt at de to Fir- 
spand maa ha havt sin Plads i Rummet mellem 
disse Figurer. Der blir saaledes tilovers kun 2x3 
usikre Figurer. Og dog foreligger der over et Dusin 
forskjellige Forslag til Figurernes Ordning. Dog nu 

synes Treus Forslag, saaledes som man kan se 
det gjennemført i Dresdens Skulptursamling, at ha 
fundet en temmelig almen Tilslutning. 

Det mest berømte Statuefiind^ som gjordes i 
Olympia, var som bekjendt Praxiteles^s Hermes, det 
eneste til vor Tid bevarede Originalværk af en første 
Rangs græsk Kunstner og ved sin tekniske Fuldendt- 
hed en virkelig Kunstaabenbaring. Da denne, i det 
væsentlige fortræffelig bevarede Figur fandtes netop 
paa det Sted, hvor den ifølge Pausanias's Beretning 
havde staat, kunde der ikke herske rimelig Tvil om, 
at det var Praxiteles's Hermes, man havde for sig. 
Men hvad man af Kopier vidste eller troede at vide 
om denne Mester, var dog saa forskjellig fra den nu 
fundne Figur, at i Begyndelsen dukkede den Tanke 
op, at det her ikke drejede sig om den berømte 
Praxiteles, men om en Slægtning af samme Navn. 
Dette vårede dog ikke længe. Snart blev den olym- 
piske Hermes det nye Midtpunkt for Opfatningen 
af Praxiteles og kastede Lys vidt omkring. Eksempel- 
vis kan saaledes nævnes, hvorledes den straks gav 
Klarhed over den belvederiske «Antinous*, som man 
hidtil forgjæves havde søgt at anvise en rimelig Plads. 

Det ved Udgravningerne vundne og i mønster- 
gyldig Oversigtlighed klarlagte Helhedsbillede af den 
olympiske Altis viste paa særlig anskuelig Maade 
Anlægget af en saadan græsk Kultus- og Festplads. 
Medens i Delos det af alle Slags Bygninger tæt op- 
fyrldte, hellige Omraade omsluttedes af Byen og 
Havnen, laa den olympiske Altis frit, uden nogen 
nærliggende bymæssig Bebyggelse, i det flade Land, 
begrænset mod Nord af Kronoshøjen, i Vest af den 

6 — Oldtids Kunst og Nutids Fund. 

brusende Kladeos og i Syd af den brede Alfeios. 
Pladsen var saa rummelig, at der ved Siden af Zeus- 
templet, Heratemplet og Pelopshelligdommen kunde 
rejses en Mangfoldighed af Votivskulpturer, hvis Ind- 
skriftbaser, forefundne i stort Antal, yder vigtige Bi- 
drag til Kundskaben om græske Kunstnere. Navnlig 
var her de peloponnesiske Skoler repræsenteret, blandt 
dem fremfor alle Kunstnerfamiljen Polyklet i flere 
Generationer. Mod Nord optoges Festpladsen af 
Terrassen med Skatkamrene, i hvilke de græske 
Stater nedlagde sine Votivgaver til den olympiske 
Zeus. I den vestlige Del af Pladsen laa Filipeions 
Rundbygning med Statuer af den makedoniske Konge- 
familje, og i Øst begrænsedes Altisaf «Ekkohallen**, 
et af de ældste Eksempler paa den gjennem Ti- 
deme altid yndede Form paa en Omramning af et 
lukket Omraade. I Syd havde romerske Bygninger, 
deriblandt en Triumfbue, fortrængt de oprindelige 
Anlæg. Men udenfor Altismuren og langs Kladeos 
var desuden opført en Række store Bygninger: 
Gymnasion, Palæstra, den rummelige Gjæstebygning 
^Leonidaion"" m. fl. ; i Syd laa det interessante Bygnings- 
kompleks „Buleuteriet", Raadhuset, og i Øst det vidt- 
strakte Stadion. De fimdne [Statuer, Arbejder i Bronce 
og Ler, Arkitekturdele m. m. er samlet i et efter 
Adlers Tegninger opført Museum, i hvilket der ogsaa 
er indrettet Arbejdsrum for tilrejsende Forskere. 

Eftersom Udgravningeme skred frem, blev disse 
kort og klart skildret i foreløbige Beretninger. Den 
hele Redegjørelse foreligger i en med beundrings- 
værdig Raskhed tilendebragt omfangsrig Publikation, 
blandt hvis Medarbejdere, foruden Curtius og Adler, 

særlig er at nævne Arkitekterae Dorpfeld, Borrmann, 
Graber og Graf samt Arkæologerne Treu og Furt- 
wangler. 

Det var jo naturligt, at ogsaa Grækeme ønskede 
at deltage i disse Undersøgelser af deres egen Fortid. 
Eksemplet blev givet af Konstantinos Karapanos, idet 
han i 1875 — 76 foranstaltede Udgravninger i Dodona 
(i Epeiros med et berømt Orakel). Som Følge af 
at ingen Arkitekt deltog i Arbejdet, traadte Under- 
søgelseme af Theatret og Templet i Baggrunden. 
Desto rigere var Udbyttet af Broncegjenstande — 
Votivgaver — hvoraf der ogsaa senere er fundet 
adskilligt. Mange af disse stemmer saa nøje overens 
med olympiske og delflske Fund, at man deraf har 
troet at kunne slutte, at disse Votivgaver forfær- 
digedes for de forskjellige Kultuspladser paa visse 
Fabrikationssteder. — Det arkæologiske Selskab i 
Athen, der som foran nævnt stiftedes 1837, havde 
hidtil foretaget Udgravninger i kun beskeden Ud- 
strækning. Men i 1876 begyndte det at frilægge 
Asklepioshelligdommen paa den sydlige Skraaning 
af Akropolis, et Anlæg, der — hvad senere Forsk- 
ninger har godtgjort — hyggedes i Aaret 420 som 
en Filial af den epidauriske jAskepioskultus. Her 
blev fundet et betydeligt Antal Votivskulpturer, som 
gjennem en Række karakteristiske Relieffer fra det 
femte og fjerde Aarhundrede gav en Fremstilling af 
Asklepios's gradvise Ophøjelse fra staaende Læge 
til tronende Gud. Men som Følge af, at ogsaa ved 
dette Foretagende ingen Arkitekt deltog, tilvejebragtes 
ikke Klarhed over det hele, temmelig komplicerte 
Anlæg (det ældre og nyere Tempel, Alteret, Hallerne 

etc), noget som først meget senere blev klargjort 
af Dorpfeld. 

Dorpfeld, som havde været Sjælen i den nye 
konserverende Udgravningsmethode i Olympia, flyt- 
tede efter Afslutningen af dette store Arbejde 1882 
over til Athen, hvor han straks fandt Beskjæftigelse 
ved det tyske Institut og snart efter erholdt en fast 
Stilling som en af dets Sekretærer. Hans Dygtighed, 
hans Erfaring og den Uegennyttighed, hvormed han 
stillede sig til Disposition for andre, gjorde ham 
snart til en selvskreven Raadgiver for det arkæo- 
logiske Selskab, for hvem han da ogsaa plejede at 
udføre de tekniske Planer. Dette Samarbejde kom 
først Udgravningerne af Amfiareion tilgode, som 
Basileios Leonardos 1884 — 87 udførte for Selskabet. 
I Egnen ved det gamle Oropos (i Attike ligeoverfor 
Euboia) ligger i en Dal det Sted, hvor efter Sagnet 
Seeren Amfiaraos paa Flugten efter „de syv Heltes 
Tog mod Theben" blev opslugt af Jorden med Heste 
og Vogn. Paa dette Sted havde der været en Orakel- 
helligdom, hvis Beliggenhed allerede tidligere var 
bleven fastslaat ved enkelte Fund. Her gravede Leo- 
nardos og fandt Helligdommen. Foran det lille 
Tempel stod det til fem Guddomme indviede Alter, 
et fremtrædende Eksempel paa det Alterfællesskab, 
som hyppig forekom i Oldtiden. Ogsaa for Fest- 
legene, som her fandt Sted (Amfiareia), var alle 
Slags Bygninger opførte, men hvad der var mest 
paafaldende var, at der paa dette afsidesliggende Sted 
fandtes et Theater, der antageligvis ikke blot brugtes 
til sceniske Forestillinger, men ogsaa anvendtes som 
Forsamlingslokale ved andre Lejligheder. Visse vel- 

bevarede Ejendommeligheder ved Scenehuset, hvis 
Bestemmelse ogsaa godtgjordes ved Indskrifter, blev 
af Vigtighed for de snart efter begyndende Under- 
søgelser angaaende Indredningen af den græske 
Scene. 

Det arkæologiske Selskab, hvis Midler imidlertid 
var blevet betydelig forøget og som i Panagiotes 
Evstratiades havde foat en energisk og videnskabelig 
skolet Leder, indskrænkede sig nu ikke til saadanne 
mindre Undersøgelser, men tog samtidig fat paa to 
Udgravninger af større Rækkevidde, nemlig i Eleusis 
og Epidauros. 

Mysteriehelligdommen i Eleusis (i Attike) var tid- 
ligere blevet undersøgt. Allerede Geil og hans Med- 
hjælpere havde i 1813 vist Grundtrækkene i det 
hellige Anlæg, og 1859 havde Charles Lenormant 
foretaget Udgravninger i Eleusis, om hvilke hans Søn 
Francois senere udgav en Beretning. Det smukkeste 
Resultat af disse Lenormants Udgravninger var 
Fundet af det store Relief fra Triptolemostemplet, 
der snart blev berømt under Navn af „det eleusinske 
Relief" og gir en Fremstilling af Demeter, som over- 
gir Kornaksene til Triptolemos, medens Persefone 
staar bag ham og synes ifærd med at lægge en Krans 
paa hans Hode. Nu begyndte i 1882 under De- 
metrios Philios Ledelse omfattende Udgravninger, 
der fortsattes til 1890. Det hellige Omraade var 
omgivet af en Mur og indenfor den laa i Midten 
Templet, det saakaldte Telesterion, der ved sin næsten 
kvadratiske Form afviger fra de vanlige Tempel- 
former. I det Indre fandtes langs de fire Vægge 
trappeformede Siddepladse, og i det store Rum mellem 

disse stod Rækker af Piller, som skulde bære Søjleme 
i den toetages Bygning. Ved omhyggelig lagttagelse 
af disse Piller, deres Størrelse, deres Materiale, deres 
Fordeling, lykkedes det at paavise forskjellige Stadier 
i Bygværkets Historie. I den peisistratiske Tid havde 
man nøjet sig med et mindre Forsamlingsrum for de 
mystiske Forestillinger, medens den perikleiske Byg- 
ning, opført af Parthenons Bygmester Iktinos, var 
tre Gange saa stor. For at naa op til anden Etage, 
var paa begge Sider af Templet anlagt store Trapper, 
der førte op til en bred, i Klippen hugget Gang, 
som var anbragt foran Overetagen. Ligeledes paa- 
vistes, at der ved Frontsiden var bleven planlagt en 
Søjlehal, men som først meget senere, omkring Aar 
300, var kommen til Udførelse. 

Ogsaa Helligdommens øvrige Anlæg, fra den gode 
Tid til ind i den romerske Periode, frembød meget 
af Interesse. Til den græske Tid hørte saaledes 
det foran ^n Hule opførte Plutontempel, i hvis 
Nærhed blev fundet et fortræffelig bevaret og usæd- 
vanlig vakkert ungdommeligt Hode med rige Lokker. 
Benndorf og Furtwangler antog dette Hode for et 
Billede af den eleusinske Guddom Eubuleus, idet 
man tillige med Støtte i en Indskrift paa et Marmor- 
Fodstykke i Vatikanet: „ Eubuleus af Praxiteles* 
henførte det til denne Kunstner. Andre Forskere 
har senere søgt at vise, at det snarere fremstiller 
Triptolemos. I ethvert Fald er det et Originalværk 
fra det 4de Aarhundrede. — En interessant Sammen- 
stilling af forskjellige Stilarter iagttoges i de to bag 
hinanden liggende Portbygninger, som førte ind til 
det hellige Omraade. Den ene Port, vistnok fra sén 

attisk Tid, kopierer simpelthen i tørre Former Midt- 
bygningen i de athenske Propylæer, et ikke sjeldent 
forekommende Vidnesbyrd om Mangel paa arkitek- 
tonisk Opfindelsesevne i denne Periode. Den anden 
Port, der skyldes Appius Claudius Pulcher (omkring 
Midten af det første Aarhundrede f. Kr.), er mere 
ejendommelig og viser i sine tresidede korinthiske 
Kapitæler med rigt Rankeværk og sine griflignende 
Hjørnefigurer Slægtskab med den livlige hellenistiske 
Kompositionsmaade. 

I det hele gav Eleusis indenfor en snever Ramme 
et sluttet Billede af en for Mysterietjenesten ind- 
rettet Kultusplads, vistnok ikke saa ensartet i Stil 
som Samothrake, men netop betydningsfiild derved, 
at den gav Anledning til at følge den gjennem Aar- 
hundreder foregaaede Udvikling af denne den græske 
Verdens fornemste Mysteriehelligdom. Helt ander- 
ledes forholdt det sig med Asklepios-Helligdommen 
ved Epidauros (paa H alvøen Argolis ved Æginabugten). 
Det arkæologiske Selskab begyndte Udgravninger 
her i 1881, efterat allerede den franske Ekspedition 
i 1829 havde paavist de almindelige Grundtræk i de 
store Anlæg. Den nye Udgravning lededes af Pana- 
giotes Kabbadias, der ogsaa senere, efterat han i 
1885 var bleven udnævnt til Generaldirektør for de 
kongelige Museer og Fortidsmindesmærker, oftere har 
foretaget Undersøgelser i Epidauros. 

Asklepios's »Hieron", en af Lægegudens betyde- 
ligste Kultuspladse, ligger gode to Timers Vej fra 
Epidauros omtrent midt paa Halvøen i en flad Dal- 
sænkning, der antageligvis er blevet anset som særlig 
sund, da Helligdommen var et stærkt besøgt Kursted. 

Talrige paa Stedet fundne Indskrifter gir sælsomme 
Vidnesbyrd om den faste Tro eller Overtro, hvormea 
de syge søgte Helbredelse, der opnaaedes gjennem 
Syner og Drømme. Ogsaa her udgjør Anlæggets 
Kjærne et omsluttet, gjennem Propylæer tilgjængeligt 
Omraade med Gudens Tempel — et Bygværk fra 
Begyndelsen af det 4de Aarhundrede — som Hoved- 
bygning. Rester af Gavlemes Billedudsmykning, som 
ifølge Indskrifter var udført af Timotheos, gir vigtige 
Bidrag til Kundskaben om denne betydelige Kunstners 
Ungdomsvirksomhed. De mangfoldige Fodstykker for 
Votivgaver, som fandtes omkring Templet og dets 
Alter, vidnede om, hvor højt den epidauriske Gud 
æredes. Langstrakte Haller, tildels i to Etager, af- 
gav Sovepladse for de syge, hvem Guden skulde 
bringe Helbredelse under Søvnen. Desuden var der 
en mærkelig 'Bygning, hvis Bestemmelse ikke kjendes, 
nemlig en Rundbygning med to koncentriske Kredse 
af Søjler og en Kjælder med ligeledes koncentriske 
Gange med Skranker og Gjennemgange, efter nogles 
Mening Bolig for Asklepios's Slange. Denne Byg- 
ning, hvis Opførelse har strakt sig gjennem flere Decen- 
nier, er en af de ældste, om ikke den ældste af 
denne Slags Rundbygninger i græsk Arkitektur, og 
dens korinthiske Kapitæler er det ældste Eksempel 
paa den for disse senere normale Udvikling. I de 
sidst udførte Dele af Bygningen viser de plastiske 
Ornamenter en teknisk Fuldendthed, der overgaar 
endog det athenske Erechtheions. Traditionen nævner 
Polykleitos som Bygmester, men det kan ikke være 
det Ste Aarhundredes berømte Billedhugger, men et 
yngre Medlem af denne Kunstnerfamilje. 

Andre Anlæg sluttede sig i vid Omkreds til det 
hellige Omraade, dels Templer, dels Bygninger for 
gymnastiske Øvelser (for det meste fra romersk Tid) 
og dels saadanne, der skulde tjene til Publikums 
Underholdning. I Nærheden af Kultuspladsen laa 
saaledes et Stadion, men Stedets største Sevær- 
dighed var et storartet Theater, der li^er 500 Meter 
øst for Helligdommen ved Foden af Bjerget Kynortion. 
Det store Tilskuerrums fortræffelig bevarede Trappe- 
bænker, som kjendtes allerede fra den franske Ekspe- 
dition, bekræfter fuldstændig Oldtidens Dom om dette 
Bygværk, som den antike Tradition tillægger den 
ovenfor nævnte Polykleitos. Det gjaldt nemlig for 
^t være den skjønneste og mest harmonisk gjennem- 
førte Theaterbygning i Grækenland. Nu fandt Kabba- 
dias ogsaa Orchestra med dets Tilgange og Resteme 
af Scenebygningen. Orchestra viste sig mod For- 
ventning at være rundt, medens man hidtil kun havde 
paatruflfet halvrunde eller hesteskoformede Orchestrer. 
Det var dette epidauriske Theater, som blev Udgangs- 
punktet for Dorpfelds omfattende Undersøgelser an- 
gaaende det græske Theater, Undersøgelser, som 
siden i Aarrækker har lagt Beslag paa den lærde 
Verdens Opmærksomhed. Som sikkert Resultat kan 
fastslaaes, at oprindelig, det vil sige i det attiske 
Dramas klassiske Tid, afgav Orchestra Plads saavel 
for Skuespillerne som for Koret, og at kun en Byg- 
ning med fladt Tag, ingen ophøjet Scene, dannede 
Baggrunden. Derimod hersker der forskjellige Me- 
ninger om, hvorvidt det faste Proskenion i de til 
vor Tid bevarede Theatre, af hvilke intet stammer 
fra Sofokles^s og Evripides's Tid, ligeledes kun har 

været en saadan Ba^undsbygning eller maaske 
snarere, efterat Koret forsvandt, en ophøjet Scene. 
Medens man i 1885 kjendte næsten kun Theater- 
bygninger af romersk Oprindelse, kjendes nu over 
et Dusin græske Theatre, og i Undersøgelseme af 
disse har Arkæologer aF alle Nationer deltaget. 
Nævnes kan saaledes Theatrene i Megalopolis, Manti- 
neia, Sikyon paa Peloponnes, Athen, Eretria paa 
Euboia, Priene, Magnesia og Pergamon i Lilleasien. 
I Tilslutning til Omtalen af det epidauriske Askle- 
pieion skal kortelig nævnes det ikke mindre be- 
rømte paa Øen Kos (Hippokrates's Fødested), uagtet 
Udgravningeme er foretaget i indeværende Aarhun- 
drede. De udførtes i Aarene 1902 — 04 af Rudolf 
Herzog med Bistand af Arkitekterne Gustav Hecht 
og Ernst Wagner og med Pengebidrag fra det tyske 
Rige, den wiirtembergske Regjering, det tyske 
arkæologiske Institut og endel Privatmænd. Hellig- 
dommen laa paa en Højde i Nærheden af Byen Kos. 
Et stort Alter, et gammelt Tempel, Brønde og Gy- 
presser har dannet det oprindelige Anlæg, der i det 
3die Aarhundrede maatte vige for et i hellenistisle 
Stil gjennemført Anlæg i tre Terrasser. Nederst et 
rummeligt «helligt Torv", omgivet af Søjlehaller; der- 
over den gamle Kultusplads i ny Skikkelse, udstyret 
med forskjellige nye Bygværker, hvoriblandt et jo- 
nisk Tempel, og herfra et bredt Trappeanlæg op til 
det nye doriske Marmortempel, der beherskede det 
hele Anlæg. Paa Tempelpladsens tre Sider fandtes 
Søjlehaller med Kammere, sandsynligvis til Brug for 
de syge. Det hele afgav et Billede paa et Mønster- 
anlæg i hellenistisk Stil, hvor — i Modsætning til 

Samothrake — Sporene af det første, uregelmæssige 
Anlæg næsten var udviskede. 

En anden Opgave optoges af den amerikanske 
ærkæologiske Skole, som var bleven grundlagt i 
Athen i Aaret 1882. I Oldtiden ansaaes det mellem 
Argos og Mykenæ beli^ende Heratempel for det 
ældste doriske Tempel i Grækenland. Dette urgamle 
Tempel brændte i Aaret 423. Men snart opførtes 
et nyt Tempel, i hvilket opstilledes den berømte 
Herastatue af Guid og Elfenben, udført af Polykleitos. 
Helligdommens Beliggenhed var bleven fastslaat ved 
en i 1854 foretagen foreløbig Udgravning, der for- 
øvrigt kun gav et magert Resultat. Den amerikanske 
Skole begyndte sine Udgravninger i 1892 under 
Charles Waldsteins Ledelse. Desværre gjenfandtes 
af det ældste Tempel saa sparsomme Rester, at ikke 
engang Grundplanen med Sikkerhed kunde paavises. 
Af det yngre Tempel bragtes mere, skjønt i og for 
sig ikke synderlig meget for Dagen. Af mest Be- 
tydning var Resterne af Tempelskulpturerne, der 
uden Tvil stammer fra den polykleitiske Skole. De 
viste, hvor stærkt den attiske Indflydelse allerede 
dengang har præget den peloponnesiske Kunst. 

Sluttelig er endnu at omtale to Foretagender, der 
udførtes af den franske Skole. Det ene af disse 
danner en glimrende Afslutning paa disse de græske 
Kultuspladse omfattende Undersøgelser i det 19de 
Aarhundrede. Begge gjaldt, ligesom den deliske Ud- 
gravning, ApoUonhelligdomme. 

I Boiotien paa Ptoonbjerget laa en i gammel Tid 
blomstrende, men efter Persertiden kun lidet besøgt 
Kultusplads for Apollon. Her kunde man haabe at 

gjøre Fund af stor Ælde. Det lykkedes da ogsaa 
Maurice Holleaux i Aarene 1885 og 1886 at gjen- 
finde Apollons gamle Grotte, der mindede om den 
paa Delos, samt det gamle Alter. Senere var et 
Tempel blevet opført. Ogsaa forskjellige andre An- 
læg blev fundet, saaledes gamle store Cisterner, som 
Beliggenheden paa Bjerghøjden nødvendiggjorde, 
samt forskjellige til Helligdommen hørende Sidebyg- 
ninger. Ligeledes fandtes et Antal gamle Statuer, 
deriblandt den saakaldte «ptoiske Apollon **, en af de 
mange arkaiske Apollonstatuer, der fremstiller en 
nøgen Yngling i stiv Stilling og med venstre Fod lidt 
frem. Særlig rig var Fundene af kunstindustriene 
Gjenstande, der stammede fra det 8de til det 6te 
Aarhundrede : Lerkar og Lerstatuetter, Broncefigurer 
og Broncegjenstande, hvoriblandt de ogsaa i Olympia 
saa hyppig forekommende urgamle Trefødder. Alle 
disse Gjenstande gav et levende Indtryk af, at den 
ptoiske Guds Dykere var kommet fra meget for- 
skjellige Landsdele og havde bragt ham Offergaver af 
ligesaa forskjellig Herkomst (joniske, peloponnesiske og 
indenlandske). — En anden gammel Kultusplads, viet 
til Athena Krenaia ved Abai i Fokis, var kort før (1884) 
blevet undersøgt af Pierre Paris med lignende Held. 
Den franske Skoles betydningsfuldeste Udgrav- 
ning omfattede Nordgrækenlands store Festplads i 
Delfoi. Mod Nord hæver sig to stejle Klippevægge, 
Faidriaderne, adskilte ved en snever Kløft, og Ter- 
rænet skraaner efterhaanden brat ned mod Floden 
Pleistos,' saaledes at der kun ved Anlæg af Terrasser 
kunde vindes Byggegrund. Paa Højden under Faidri- 
aderne laa Orakelomraadet, stigende stejlt fra Syd 

mod Nord. To Tvermure var her synlige, dannende 
de fornødne Støttemure for Terrasserne : nederst en 
Kvadermur, den saakaldte „Helléniko", og øverst 
en Polygonalmur, den saakaldte „Pelasgiko", ovenfor 
hvilken Templets sydlige Trappetrin var synlige. 
Forøvrigt var alt skjult under Landsbyen Kastris Huse. 
I 1840 havde Karl Otfried Muller været beskjæftiget 
med at tolke de mange Indskrifter, der var indhugget 
i Pelasgiko, i 1860 havde Conze og Michaelis ogsaa 
været beskjæftiget hermed, og det følgende Aar fri- 
lagde de Pelasgiko i hele dens Længde. I 1862 
fastslog Karl Wescher, at denne Mur, selve Templets 
Terrassemur, bøjede i den østlige Ende mod Nord, 
og dermed var Tempelomraadets Udstrækning til 
denne Kant samt Vejens Retning til Templets Front 
paa det rene. Hovedtrækkene i Delfois Topografi 
havde H. N. Ulrichs — forsaavidt det var muligt 
uden Udgravninger — klargjort allerede i 1838. Af 
Skulpturer var der kun fundet faa, deriblandt en 
Reliefplade med Firspand, hvis tilhørende Plader 
senere skulde komme for Dagen. 

Nu indtraadte en længere Pause i de delfiske 
Undersøgelser. Først i 1880, da det arkæologiske 
Selskab i Athen havde indkjøbt Terrænet i Delfoi 
og stillet det til Disposition for den franske Skole, 
blev Arbejdeme atter optaget under Ledelse af Ber- 
nard Haussoullier. Han opdagede i det af Wescher 
fundne Hjørne af Pelasgiko en Del af Processions- 
vejen og en til Muren støttet Hal, der ifølge en Ind- 
skrift viste sig at være Athenernes Stoa, bestemt til 
der at nedlægge Sejerstrofæer. Man var ikke straks 
klar over dens Alder; sandsynligvis har Erobringen 

« 

af Kalchis og Erhvervelsen af Euboia (506) givet An- 
ledning til Bygværkets Opførelse. Denne heldige 
Begyndelse havde tilfølge, at man nu for Alvor be- 
gyndte at drøfte Planen om at udgrave hele den 
delfiske Helligdom. 

Men der skulde endnu hengaa lang Tid, før der 
kunde lægges Haand paa Værket. Vistnok lykkedes 
det Foucart, Direktør for den franske Skole, allerede 
i 1 882 at afslutte en Overenskomst med den græske 
Regjering, ifølge hvilken Betingelseme for Udgrav- 
ningerne i Olympia ogsaa skulde gjælde for Delfoi. 
Men det følgende Ministerium ophævede denne Over- 
enskomst, og nu fulgte en længere Periode med 
Underhandlinger frem og tilbage. I 1887 kom en 
ny Overenskomst istand, men ogsaa den blev atter 
forkastet. Først i 1891, efterat Theophile Homolle 
havde afløst Foucart som den franske Skoles Direk- 
tør, blev endelig en Overenskomst afeluttet, som 
førte til en definitiv Afgjørelse og som gav Frankrig 
Ret til at foretage Udgravninger i ti Aar. Den franske 
Regjering bevilgede hertil en halv Million Francs. En 
af Overenskomstens Betingelser var, at hele Lands- 
byen Kastri skulde eksproprieres, og hertil bidrog 
Grækenland med 60000 Drachmer. Imidlertid havde 
i 1887 H. Pomtow ikke uden Held foretaget Under- 
søgelser i Delfoi, hvis Hovedresultat var, at Hoved- 
indgangen til det hele Orakelomraade fandtes i dets 
sydøstlige Hjørne. 

Homolle overtog selv Ledelsen af det store Fore- 
tagende. Ved hans Side stod Ingeniør Henri Con- 
vert og Arkitekt Albert Tournaire, og desuden del- 
tog endel yngre Medlemmer af Skolen: Louis Couve, 

Paul Perdrizet og andre. Men før Udgravningerne 
kunde iværksættes, maatte endnu adskillige Hindrin- 
ger ryddes af Vejen. For det første kostede det 
megen Tid og Møje at gjøre den afsidesliggende Egn 
ordentlig tilgjængelig, og da man dernæst begyndte 
Ekspropriationen af Landsbyen og gik igang med 
dens Nedrivelse og dens Gjenopbyggelse, optraadte 
Kastrioteme paa en meget fiendtlig Maade og for- 
søgte at forgribe sig paa de Fremmedes Arbejdsred- 
skaber. Endelig i April 1893 var alle Forberedelser 
saa vidt fremskreden, at man kunde paabegynde Ud- 
gravningerne. Man var paa det rene med, at det 
her drejede sig saa at sige om tre Etager, hvoraf 
den midterste var selve Tempelterrassen. De to ne- 
derste Terrasser afdeltes af Pelasgiko, medens Helle- 
niko dannede den sydligste og lavest liggende Grænse 
for Omraadet. Imellem begge disse Mure satte 
HomoUe Spaden i Jorden, og Lykken var ham gun- 
stig. Han stødte straks paa en Bygning, som efter 
sin Grundplan syntes at være et saakaldt Skatkam- 
mer, og efter Pausanias's Beskrivelse af Delfoi maatte 
det være Athenernes Skatkammer. Homolle for- 
tæller i den Anledning følgende: 

„ Efter 24 Timers grundig Overvejelse troede jeg 
med Sikkerhed at turde telegrafere til Paris, at vi 
havde fundet le trésor des Athéniens. Vore Ven- 
ner i Paris optog denne Meddelelse med Glæde, og 
det samme gjorde den græske Øvrighed i vor Di- 
striktshovedstad Amfissa, men af ganske andre 
Grunde. Allerede den næste Dag modtog jeg et 
Telegram fra den derværende Underpræfekt, der 
underrettede mig om, at hans Kasserer vilde indfinde 

sig for at modtage „ Skatten''. Den græske Stats 
Finanser befandt sig dengang ikke i synderlig glim- 
rende Forfatning, og man troede i al Uskyldighed, 
at det var rede Penge, som saaledes i Grevens Tid 
var dukket op af Jorden, saa derved forfaldne Ren- 
ter kunde betales." 

Den nederste Trediedel af det hellige Omraade, 
gjennemskaaret af Processionsvejen i en skarp Sving, 
havde væsentlig været optaget af de græske Staters 
Skatkamre (Thesauroi) og af nogle ved Indgangen 
opstillede Votivgaver. Af disse sidste, hvoriblandt 
de store Grupper til Minde om Kampene ved Mara- 
hon og Aigospotamoi, er selvfølgelig nu kun Fod- 
stykkeme i Behold, eller deres Plads kan med no- 
genlunde Sikkerhed paavises. Skatkamrene, som 
kan bestemmes efter Pausanias's Beskrivelse, var 
tildels meget rigere udstyret end de olympiske. Saa- 
ledes var f. Eks. Athenernes Skatkammer en dorisk 
Bygning med ikke mindre end 30 Metoperelieffer i 
arkaisk Stil. Blandt Væggenes Indskrifter er af sær- 
lig Interesse en ApoUonhymne med tilføjede Noder, 
den eneste betydelige Levning af den klassiske Old- 
tids Musik, som er os levnet. Paa et af Trinene, 
som førte op til Skatkamret, læses Rester af den 
oprindelige Dedikationsindskrift, som bekræfler Pau- 
sanias's Beretning om, at Athenerne havde opført 
Bygningen til Tak for Sejren ved Marathon (490) 
og for en Del af det i Kampen vundne Bytte. — 
Af Sikyoniemes Skatkammer blev fundet fem lang- 
agtige Metoper, hvis naive Stil peger paa ældre si- 
kyonisk Plastik. Særlig rigt var Knidiernes Skat- 
kammer, en sirlig jonisk Bygning, i hvis Forhal 

(ligesom i det i Nærheden liggende sifniske Skat- 
kammer) Kvindefigurer var anbragt istedet for Søjler. 
Vi møder her allerede en Forløber for Erechtheions 
Karyatidehal i Athen, ligesom ogsaa den næsten 
fuldstændig bevarede Frise, der var anbragt paa Byg- 
ningens fire Sider (hertil hører det ovenfor nævnte 
Relief med Firspand) gir en levende Forestilling 
om Parthenonfrisens joniske Forbilleder. Kun er 
her alt friskere, mere levende, naivere end i det 
perikleiske Athens beherskede Kunst. Deri mod vi- 
ser Gavlgruppen endnu en stor Ubehjælpelighed. 
Den joniske Stil i Skatkammeret erholdt snart et 
værdifuldt Supplement ved Fundet af den af Naxier- 
ne rejste Søjle, der, kronet med en gammel Sfinx- 
figur, stod paa Templets Terrassemur, den saakaldte 
Pelasgiko. Fundet af denne Søjle med sit ligesaa 
mægtige som enkle Kapitæl blev af megen Vigtighed 
for vor endnu sparsomme Kundskab om de ældre 
Stadier i den joniske Stil. En anden delfisk Søjle 
viser en særlig rig Udvikling af det korinthiske 
Akanthosmotiv, yderligere beriget ved tre overmaade 
sirlige Danserinder. Sandsynligvis har en Trefod 
afsluttet det hele. 

Stiger vi saa op til Tempelterrassen, forbi Fod- 
stykket til den platæiske Slangetrefod og den taam- 
agtige Underbygning, som bar det af Æmilius Paulus, 
Sejerherren ved Pydna, rejste Mindesmærke, af hvis 
Frise nogle Stykker fondtes allerede i 1840, møder 
os en Skuffelse. Ifølge Pausanias skulde man kun- 
net vente at flnde det Tempel, som, opført i 2den 
Halvdel af det 6te Aarhundrede, i Slutningen af 
dette samme Aarhundrede var bleven smykket med 

7 — Oldtids Kunst os: Nutids Fund. 

en Marmorfagade af de fra Athen fordrevne Alk- 
meonider, dette Tempel, hvis Gavlfelter var bleven for- 
synet med Grupper af Elever af Billedhuggeren Kalamis 
i det Ste Aarhundrede og hvis Metoper skildres af Euri- 
pides. Var dette Tempel bleven fundet i lignende 
Stand som det olympiske Zeustempel, kunde højst 
mærkelige Resultater være vundet. Men desværre 
fandtes intet af alt dette, med Undtagelse af et Par 
Skulpturrester fra Alkmeonidernes Bygværk. Man 
maa antage, at Pausanias til sin Beskrivelse har be- 
nyttet en altfor gammel Kilde. Thi det gamle Tem- 
pel var blevet ødelagt ved et Jordskjælv i Aaret 
373, og det nye Tempel, hvoraf der kun blev fundet 
sparsomme Rester, stammer først fra det 4de Aar- 
hundrede. Ifølge Indskrifter blev det i Aaret 83 f. 
Kr. skadet ved Ildebrand og først efterhaanden ud- 
bedret. Ogsaa det Indre beredte en Skuffelse, idet 
man f. Eks. ikke fandt Spor af den Klippespalt, 
hvor Apollon ifølge Sagnet engang havde dræbt Dra- 
gen Python og over hvilken Pythia tronede og ud- 
talte Orakelsvarene. 

Svarede saaledes ikke de fundne Tempelrester 
til Forventningen, gav til Gjengjæld den øverste Del 
af det hellige Omraade et saa meget rigere Resultat. 
I nordvest laa det prægtige Theater, og længere 
borte Stadion. Under Theatret blev fundet Spor af 
en stor Gruppe af Lysippos, en Fremstilling af Aleks- 
ander den store, som reddes paa Løvejagten af Kra- 
teros. I nordost laa Knidiemes „Lesche", en For- 
samlingssal, hvis Vægge engang havde været smyk- 
ket med to store Malerier af Polygnotos: Ilions 
Erobring og Odysseus^s Fart til Hades. Pausanias 

beskriver Billederne Figur for Figur, og de er der- 
for for os det vigtigste Værk af den store Mesters 
Vægmalerier, hvorfor talrige Forsøg paa at rekon- 
struere dem var bleven gjort. Men alle disse For- 
søg manglede det fornødne Grundlag, som alene 
Kjendskabet til Bygningen og dens Vægflader kunde 
give. Dette Grundlag blev nu vundet. Leschen 
viste sig at ha været et aflangt Rum, hvis Tag, baa- 
ret af otte Søjler, var aabent i Midten og derigjen- 
nem gav Adgang for Lyset. Den midt i den syd- 
lige Langvæg anbragte Dør gjør det sandsynligt, at 
de to figurrige Malerier fordelte sig paa Hallens 
Vest- og Østhalvdele saaledes, at hvert af Billederne 
har optaget tre Vægstykker, idet Midtgrupperne ud- 
viklede sig paa hver af Hallens Smalsider, — 
en Anordning, som sikkert ingen havde kunnet for- 
udse. 

Nedenfor den knidiske Lesche, ikke langt fra 
Templet, bragtes for Dagen en stor Gruppe af Mar- 
morstatuer, der i en temmelig forskjelligartet Stil 
fremstillede Medlemmer af en thessalisk Fyrsteslægt. 
Man bemærkede i disse Skulpturer Indflydelser saa- 
vel fra Skopas som fra Praxiteles og Lysippos. En 
forhøjet Interesse har denne Gruppe vundet, efterat 
Erich Preuner i en af Statuerne har paavist et Værk 
af den unge Lysippos. Men det bedste og berøm- 
teste plastiske Værk, som de delfiske Udgravninger 
har bragt for Dagen — „den delfiske Hermes" — 
er en Broncestatue af en Vognstyrer, der udgjorde 
en Del af det Firspand, som den syrakusiske Prins 
Polyzalos rejste (efter 480) til Ære for sin Far Gelon 
Dette Værk er den eneste, derfor saa meget værdi- 

fuldere Levning af Delfois utallige Broncestatuer, af 
hvilke Nero engang kunde bortføre ikke mindre end 
500 Stykker. Tiltrods for denne Udtapning antog 
Plinius, at der fandtes 3000 Broncestatuer tilbage 
paa Delfois hellige Omraade. 

Foruden dette arkitektoniske og kunstneriske Ud- 
bytte bragte Udgravningerne for Dagen henved 3000 
Indskrifter, for den største Del af stor saglig og 
sproglig Interesse. Ligesom for Olympias Vedkom- 
mende skjænkedes ogsaa her Midleme til Opførelse 
af et Museum af Syngros og efter hans Død af hans 
Enke. Nogle af Skatkamrene, saaledes Athenernes 
og Knidiernes, havde man gjenfundet saa fuldstæn- 
dige, at man kunde gaa igang med deres Gjenop- 
førelse i Lighed med hvad der var skeet med Nike- 
templet i Athen. 

Under et næsten trediveaarigt Arbejde, til hvil- 
ket to forskjellige Nationer havde ydet sit Bidrag, 
var saaledes en Række Kultuspladse bragt for Da- 
gen, — begyndende med Samothrake og endende 
med Delfoi. 

Visse Grundtræk er fælles for alle disse Anlæg. 
Alteret er altid det første (i Olympia er dets Plads 
ikke ganske sikker) ; urgamle smaa Votivgaver findes 
i dets Nærhed, ofte ogsaa en Hule som i PtoYon 
eller en mere kunstgjort Grotte som i Delos. Med 
Gudens Fremstilling i Menneskeskikkelse følger Op- 
førelsen af Templet som Gudebilledets Bolig, og til- 
liggende Bygninger blir snart nødvendige. Denne 
Udvikling kan paavises i Ptoion, i mere forfinet 
Skikkelse i Abai, og utvilsomt gjælder det samme 
en Mængde mindre og mere afsidesliggende Kultus- 

pladse. Fornemst fremtræder denne Type i det argi- 
viske Heraion, hvor først en Nyopførelse af Templet 
udfoldede den fiildendte Kunst i hele sin Pragt. 

Men Helligdommene er forskjellige efter deres 
forskjellige Betydning. Hvor det gjælder en hem- 
melig Kultus, saaledes som i Mysteriehelligdommene 
i Eleusis og Samothrake, er alt anlagt paa Afsondret- 
hed, saavel med Hensyn til det hele Omraade som 
til selve Kultusbygningerne. Lukkede Portbygninger 
gav Adgang til Omraadet, som enten af Naturen var 
vanskelig tilgjængeligt (Samothrake) eller omsluttet 
af en Mur (Eleusis). I Eleusis, hvor visse symbol- 
ske Skuespil dannede en væsentlig Del af Ceremo- 
nieme, tiltrængtes et stort, fleretages Indvielsestem- 
pel, ved Siden af hvilket mindre Kultustempler fandt 
Plads. Det store Tempel blev i Tidens Løb udvidet, 
eftersom de Indviedes Antal tiltog. I den yngre 
Mysteriehelligdom i Samothrake var der ved Siden 
af det første Tempel fra det 4de Aarhundrede en 
prægtig Nybygning fra Ptolemæertiden, begge af 
Hensyn til særlige Skikke ved Kabirernes Kultus 
forsynet med en Offerhule og tillige saa rummelige, 
at de Troendes talrige Skarer kunde være tilstede 
ved Handlingen, heri forskjellig fra det lille boiotiske 
Kabirion, hvor Offergaarden kun i det ydre var for- 
forbundet med Templet. Til Afholdelse af andre 
sluttede Forsamlinger benyttedes i Samothrake Arsi- 
noes Rundbygning. Senere er opført den lange, 
aabne Søjlehal, som udenfor det hellige Omraade 
skulde byde Bekvemmeligheder for den fra alle Kanter 
tilstrømmende Mængde paa den ugjæstmilde, tildels 
uvejsomme 0. 

Langt mere storartet var de Helligdomme anlagt, 
som ikke alene skulde tjene en særlig Offerkultus, 
men tillige var bestemt for Festforsamlinger og Vædde- 
lege. Udgravningerne i Olympia og Delfoi, Skue- 
pladsene for de berømte olympiske og delfiske Lege, 
har her givet rige Oplysninger. Medens i Delfoi 
Apollon var Enehersker med sit gjentagne Gange 
paanyt opførte Tempel, var det i Olympia Hera, som 
først fik sit Tempel, og ved Siden af dette føndtes 
den muromgivne Pelopshelligdom. Zeus derimod 
synes længe at ha maattet nøje sig med Offertjene- 
ste ved det store Alter under fri Himmel, indtil der 
efter Perserkrigene opførtes et det hele Omraade 
beherskende Zeustempel, i hvilket Fidias's Kolossal- 
statue af Guid og Elfenben fendt Plads. Fælles for 
begge Festpladse, saa forskjellige de end er i Hense- 
ende til Beliggenhed og Udstyr, er de som oftest i 
Form af et Antetempel opførte Skatkamre, hvis Antal 
forøgedes hurtig fra det 6te Aarhundrede, for at 
kunne optage de mindre Votivgaver fra de Stater, 
der stod i fast Kultusforhold til Delfoi og Olympia. 
Det hellige Omraade fyldtes forøvrigt af større of- 
fentlige Votivgaver og den uendelige Mængde af 
Sejersstatuer. I Olympia fandt de bekvem Plads 
paa den rummelige flade Altis, i Delfoi var de op- 
stillet enten langs den i Sving anlagte Processions- 
vej eller paa de smale, dertil egnede Afisatser i det 
stejlt stigende Terræn. Det hele Omraade var her 
som i Olympia omgivet af en Mur. I Olympia 
dannede den paa Østsiden lidende rummelige Stoa 
en Slags Vandrehal, medens Terrænet i Delfoi ikke til- 
lod et saadant Anlæg; istedetfor traadte her Knidier- 

nes Lesche. En Særegenhed i Delfoi er Theatrets 
Beliggenhed indenfor det hellige Omraade, hvilket 
vistnok havde sin Grund i den fremtrædende Rolle, 
som de musiske Forestillinger spilte ved de pythiske 
Lege. Men for begge Festpladses Vedkommende 
var de gymnastiske og lignende Væddekampe henlagt 
til Terrænet udenfor Omraadet. Baade i Olympia 
og i Delfoi stod dog Stadion, Skuepladsen for de 
gymnastiske Kampmaader, i nær Forbindelse med 
det hellige Omraade. Væddeløbsbanen for Vogne 
og Heste laa derimod i Olympia ude paa den nær- 
liggende Slette, som nu er bortrevet af den vandrige 
Alfeios's Oversvømmelser, medens man i Delfoi 
maatte stige ned fra de stejle Højder til den krisæ- 
iske Slette, for at finde Plads til disse Væddekjørs- 
ler. Men paa begge Steder var det hellige Omraade 
omgivet af forskjellige Slags andre Bygninger, der 
stod i et fjernere Forhold til Helligdommen og til 
Legene. 

I Delos afholdtes ikke Væddelege, men alene 
Kultusfeste. Derfor findes ikke her Stadion og Hip- 
podrom, men istedetfor træder selve Byen med 
Theater og Palæstra i nær Forbindelse med Hellig- 
dommen. Pladsen var meget snever, og som Følge 
deraf laa ApoUons og Letos Templer, Skatkamrene 
og Halleme saa tæt sammen, at den nærliggende 
Torvplads ved Havnen maatte gjøre Tjeneste som 
Forsamlingsplads, medens Templeme for de frem- 
mede Guder (Isis, Serapis o. fl.) og for Kabirerne 
samt Udlændingernes Forsamlingslokale maatte gives 
Plads udenfor Omraadet. 

Forskjellig fra disse foran nævnte Anlæg var 

Asklepios-Helligdommene, hvor Hensynet til de sygcs 
Kur og Helbredelse traadte i Forgrunden. Det 
athenske Asklepieion er af saa lidet Omfang, at det 
næppe kan komme i Betragtning som Kursted, dog 
manglede det hverken Kilde eller Hal. De berømte 
Kursteder i Epidauros og Kos havde derimod rum- 
melig Plads og en fri Beliggenhed. En væsentlig 
Bestanddel af Anlæ^et dannedes her af Søjlehaller, 
som afgav Soverum for de syge Valfartsrejsende, 
og desuden fandtes mange Sidebygninger. I det 
epidauriske Hieron var der ogsaa Lokaler for Le- 
gemsøvelser samt et Theater til Underholdning, idet 
Stedet laa langt borte fra Byen, medens i Kos By- 
ens Nærhed gjorde den Slags Anlæg overflødig. 

Dette er nogle af de' Resultater, som skyldes disse 
i 30 Aar fortsatte Udgravninger. Men ved Siden 
deraf er at lægge Mærke til, at disse Arbejder blev 
saa at sige en Højskole i Hensende til Udgravnin-* 
gernes Methode og Teknik. Det gjaldt overalt at 
finde Helhedsbilledet, uden at overse Enkelthedeme 
og de smaa Ting. Det særlige ved denne nye Methode 
var, at naa frem til den oprindelige Skikkelse saavel 
i Henseende til det samlede Anlæg som til alle en- 
kelte Dele, at forfølge de efterhaanden i Tidens Løb 
foretagne Forandringer, at anvise enhver Enkelthed 
dens faste Plads i denne Udvikling og paa den 
Maade at gjøre Udgravningen tillige til en Rekonstruk- 
tion af det tabte Hele. Samothrake betegner Begyn- 
delsen, Olympia er Hovedstationen paa denne Vej, 
og de følgende Udgravninger af det græske arkæolo- 
giske Selskab og af det franske i Delfoi har yder- 
ligere stadfæstet Methodens Rigtighed. 

V. 



Disse energiske Bestræbelser for at vinde viden- 
skabeligt Kjendskab til de antike Fællesanlæg ind- 
skrænkedes ikke til Fest- og Kultuspladsene alene, 
men on^fattede tillige de antike Byanls^ i deres 
Helhed. Hvad Tiden angaar, gik disse Forskninger 
Side om Side, men paa et enkelt Punkt havde By- 
udgravningen et Forsprang. Det var jo kun natur- 
ligt, at den optoges først der, hvor tidligere Ud- 
gravninger havde forberedt Vejen, nemlig i Pom- 
peji. 

Fra 1860, da den ynkelige bourbonske Regjering 
var sat ud af Spillet, begyndte en ny frugtbar Tid 
for Udforskningen af Pompeji. Den italienske Re- 
gjering overdrog Ledelsen af Udgravningeme til 
Giuseppe Fiorelli, en fuldt ud videnskabelig dannet 
Mand, som under Bourbonerne kun havde kunnet 
drive sine pompejanske Studier under alleslags 
Hindringer. Udgravningeme blev fra nu af gjen- 
nemført ikke blot med større Energi, men ogsaa 
efter en bedre Methode. Hidtil havde man kun 
gravet sig ned i enkelte Huse, men derved var det 
uundgaaeligt, at i den mere eller mindre trange 
Schakt styrtede Husenes øvre Del ned og saaledes 
unddrog sig en videre Undersøgelse. I Virkelig- 
heden kjendtes neppe en anden Etage i Pompeji, 
saa ofte end Trapper viste, at saadanne havde været 
tilstede. Fiorelli lod nu udgrave under ét hele af 
Gader begrænsede Kvartaler („Øer") og blotlagde 
dem lagvis ovenfra. Hvad man blottede af Bjælker 
eller karakteristiske Bygningsdele, blev forsigtig be- 

varet, afstøttet eller erstattet med nye Bjælker, og 
paa denne Maade grov man sig efterhaanden ned i 
Dybden. Ved denne Fremgangsmaade lykkedes det 
f. Eks. at gjenfinde de for Gadebilledet saa karak- 
teristiske Karnapper i Overetagen, hvilke skaffede 
vedkommende Gade Navn af vicolo del balcone 
pensile. Først nu blev det muligt at rekonstruere 
de pompejanske Huses fleretages Opbygning, deres 
Taganlæg m. m. og derved vinde et langt fuldstæn- 
digere Kjendskab til den italiske Husbygning. Det 
skyldes ogsaa Fiorelli, at det hidtil med nedarvet 
Sneversyn vanskeliggjorte Studium af Pompeji nu 
blev alle tilladt. En egen scuola di Pompeji blev 
grundlagt, og samtidig aabnedes Adgang for alle 
fremmede Forskere, en Tilladelse, hvoraf navnlig 
Medlemmer af det romerske arkæologiske Institut 
gjorde Brug. 

I Begyndelsen kastede Forskningen sig over den 
Del af Udgravningsresultaterne, der forekom mest 
egenartig og tillige blev de populæreste, nemlig Væg- 
malerieme. Foran er allerede omtalt Helbigs 
Undersøgelser, hvis Resultat var, at han betegnede 
disse Malerier som væsentlig hellenistisk Arvegods. 
Otto Donner berigede disse Undersøgelser med 
Paavisningen af, at disse Vægbilleders meget om- 
stridte Teknik var det af de gamle med særlig Dyg- 
tighed udøvede Freskomåleri, noget afvigende fra 
det nyere. Med disse Undersøgelser var Adskillelsen 
mellem hellenistisk Overlevering og pompejansk 
Særeje sat paa Dagsordenen. 

I det samme Aar som Helbigs «Untersuchungen* 
udkom (1873), offentliggjorde Fiorelli Resultatet af 

sine mangeaarige Forskninger,'^som havde til Gjenstand 
Pompejis Byanlæg og Bygningshistorie. Byanlæg- 
get, efter italisk Skik delt i Kvartaler med hinanden 
i ret Vinkel skjærende Hovedgader og med alle sig 
dertil sluttende Kontroverser, skal her ikke nær- 
mere omtales, da det ikke vedrører den kunstneri- 
ske Udvikling. Kun skal gjøres opmærksom paa, 
at i 1888 — 89 har Brizio i Marzabotto, i Nærheden 
af Bologna, paavist en italisk By for Tiden omkring 
500 f. Kr., som viser det paa hine Grundlinjer 
hyggede retvinklede Gadenet i streng Gjennem- 
førelse. 

Af mere Interesse for vor Opgave er Fiorellis 
Undersøgelser angaaende Bygningsmateriale og By^e- 
teknik i de pompejanske Bygninger og de deraf 
med Hensyn til Byens Bygningshistorie afledede 
Slutninger. Fiorelli har paa rigtig Maade fastslaat 
de grundlæggende Kjendsgjeminger, om end meget 
i Enkelthederne er bleven nøjere bestemt ved de 
af Richard Schone og Heinrich Nissen samtidig 
med Fiorelli og i samme Retning foretagne Forsk- 
ninger. Schones ^pompejanske Undersøgelser" var 
udkommet allerede 1868, og den af Nissen udførte 
Bearbejdelse af de to Venners fælles Forskninger 
fremkom i 1877. Mange berigtigende Enkeltunder- 
søgelser er fra 1 879 foretaget og publiceret af August 
Mau. De senere i de populære Skildringer af 
Pompeji anførte Hovedresultater lar sig kortelig 
sammenfatte som følger. 

Pompejis ældste Tid er „Kalkstensperioden", i 
hvilken der af Kalksten fra den nærliggende Elv 
Samo og ved Hjælp af Ler hyggedes enkle Huse 

(^Atriumshuse''), uden Søjler og i én Etage samt 
uden farvet Udsmykning, altsaa ganske forskjellig 
fra det senere Pompeji. Det bedst bevarede Hus 
fra denne Periode er det saakaldte casa del chirurgo. 
Derefter følger (efter Nissen omkring Aar 200 f. Kr., 
efter andres Mening et halvt Aarhundrede senere) 
„Tufperioden", da Tuffen fra Nocera afløste Kalk- 
stenen. Det finere Materiale muliggjorde en finere 
Udførelse af alle Bygningens Led. Med Anvendel- 
sen af Søjler indtræder en Udvidelse af den italiske 
Husplan. Peristyl, Værelser af forskjellig Art og 
andre græske Bygningsdele sluttede sig til de romer- 
ske, og der kom en 2den Etage til. Ud imod Gaden 
begyndte man at indrette Butiker i de tidligere helt 
lukkede Fagader. Desuden farves Væggene, men 
endnu uden Udsmykning med Malerier. Husene 
gives nu stundom en paladsagtig Størrelse og et 
pragtfiildt Udstyr, som f. Eks. casa del Faano. 
Prægtige offentlige Bygninger opføres : Theater, Bade 
og Palæstraer, den smukke Basilika og ApoUon- 
templet med sin efter hellenistisk Skik af Søjle- 
haller omgivne Tempelgaard. Alt i denne den sam- 
nitiske Fristads arkitektoniske Glansperiode viser 
stærke græske Kultur- og Kunstindflydelser. Men 
denne Pragt ophørte med Pompejis Forvandling til 
en romersk Koloni (under Sulla). Ved Siden af 
Tuf og Lava blev nu brændt Teglsten det mest be- 
nyttede Bygningsmateriale i denne «Teglstensperiode". 
Teglstenen trænger Kalkpuds, og nu ikke blot far- 
ves Væggene, men smykkes ogsaa med saavel De- 
korationer som med virkelige Malerier. 

Dette Billede af en trinsvis Udvikling var noget 

helt andet end den hidtil almindelige Forestilling 
om en ensartet ferveglad „pompejansk Stil". Men 
det var dog ikke de enkelte paa denne Maade 
vundne Kjendsgjeminger, som var Hovedsagen, men 
at ogsaa her en historisk Opfatning, en Erkjendelse 
af Udviklingen kom til Cjennembrud. Pompeji af- 
gav nu Billedet af en By i sin Udvikling, hvis 
kunstneriske Udfoldelse vi lærte at forståa i Sam- 
menhæng med Udviklingen af det kommunale By- 
samfund og vigtige politiske Begivenheder. 

Den foran nævnte August Mau havde særlig 
rettet sin Opmærksomhed paa den farvede Væg- 
dekoration i Pompeji, som hidtil kun havde været 
Gjenstand for en overfladisk Betragtning ved Siden 
af de egentlige Malerier. Ogsaa hvad den blot og 
bar dekorative Udsmykning angaar betegnedes som 
«pompejansk Stil" det, som i Virkeligheden var en 
Blanding af forskjelligartede, usammenhængende 
Foreteelser. Mau bragte Orden i dette Kaos, idet 
han indførte den historiske Betragtningsmaade. 

Selvfølgelig skede dette i Tilslutning til de sam- 
tidig fastslaaede Perioder i Byens Bygningshistorie. 
Den farveløse „Kalkstensperiode" falder af sig selv 
bort. Først da den hellenistiske Strømning bemæg- 
tigede sig Pompeji, drog den græske Farveglæde 
ind. Pompejis fornemste Tid, ^Tufjperioden", nøjede 
sig med „Inkrustation", det vil sige Væggenes Belæg 
med immiterede Kvadre af broget Marmor, som 
fremstilledes sirligt af Stuk i Relief. Væggene ind- 
deltes desuden af Pilastre og Gesimser, ligeledes 
i Stukrelief. Dette var en Fagadestil, som over- 
førtes til det Indre og gav Rummene en ren arkitek- 

tonisk Ramme. Denne Vægbeklædnings alvorlige, 
noget stive Pragt blev yderligere fremhævet ved 
Gulvenes Mosaiker (f. Eks. Alexanderslaget), og 
græske Kunstværker og udsøgt græsk Husinventar 
fiildstændiggjorde Billedet. 

Da Pompeji var bleven en romersk Provinsby 
og Teglstenen var kommen til Anvendelse, maatte 
denne Inkrustationsstil give Plads for^ en helt anden 
Dekorationsmaade. De ved Kvadervæggene ind- 
snevrede Rum søgte man at gjøre tilsyneladende 
større ved at anbringe paa Væggene perspektiviske 
Arkitekturbilleder, idet Væggen atter gjordes glat, 
da Perspektivbilledeme kun udførtes ved maleriske 
Midler. Stundom traadte Væggen kun tilsyneladende 
tilbage bag Piller med Blomsterguirlander, stundom 
aabnede sig mellem Pillerne et frit Udsyn til et 
Landskab, ofte belivet med Staffage, og stundom 
var begge disse Motivvalg forenet, hvorpaa Livias 
Hus i Rom er det rigeste Eksempel. Denne An- 
vendelse af Landskaber og Staffagemotiver kan 
muligens føres tilbage til en romersk Kunstner 
Tadius. 

Fuldstændig ny var Maus Paavisning af en tredie, 
den augusteiske Tid tilhørende Stil, som man kan 
betegne som en omamental Fladestil. Vægflademe 
indtræder atter i sin Ret, idet de rumudvidende 
Perspektivbilleder næsten helt forsvinder. Alle 
Ornamenter blir flademæssige, rammeagtige eller 
udført som et Slags indlagt Arbejde, og istedetfor 
Udsigteme i det fri træder indrammede Billeder af 
mere streng Karakter. Ogsaa et alvorligere Farve- 
valg anvendes, dog saaledes, at ikke rigere Toner 

mangler. Indtrykket af denne fornemme, lidt kjølige 
Dekoration forhøjes yderiigere ved den meget om- 
hyggelige Udførelse. 

Den ijerde Stil, den fantastiske Arkitekturstil, 
herskede i Pompejis sidste Tid. Det er netop 
denne Stil, som vi i vore Dage først tænker paa, 
naar Pompeji nævnes. Den viser den konsekvente 
Udvikling af den anden, den perspektiviske. Stil. 
Trinvis opløser den hele Væg sig tilsidst i Perspek- 
tiver, de arkitektoniske Former svarer ikke til 
nogen Virkelighed og udfolder navnlig i de øvre 
Vægflader en løssluppen Fantastik. Farverne blir 
mere broget, tildels skrigende, Udførelsen blir plum- 
pere og flygtigere og tar ofte sin Tilflugt til Scha- 
blonen. De talrige Vægmalerier gjentar gjeme de 
samme Motiver, som hentes fra den hellenistiske eller 
den ovidske Kjærlighedspoesi, og de viser en stor 
Forkjærlighed for nøgne Figurer, hvilke den forrige 
Stil undgik at fremstille. Denne Retning fejrer sine 
Orgier i Pompejis sidste Aar, Tiden mellem det 
store Jordskjælv i 63 og Undergangen i Aaret 79. 

Saaledes omtrent viser Udviklingen sig at ha 
været paa dette Omraade af den pompejanske Kunst. 
Mau antar, at de fire Stilarter har afløst hinanden. 
Dette tør vistnok ansees for sikkert, hvad de to 
første angaar, men for de to sidstes Vedkommende 
er der en Mulighed for, at de gik ved Siden af 
hinanden: den tredie Stil som en bevidst Reaktion 
mod den anden Stils perspektiviske Retning, fornem, 
eksklusiv, allerede paa Grund af sin Kostbarhed kun 
beregnet paa de mere velstaaende, medens den 
fjerde Stil umiddelbart fortsatte den anden Stil og 

imødekom det større Publikums Smag og Midler 
baade ved sin mere effektfulde Fremstillingsmaade 
og ved sin mere overfladiske Udførelse. At den 
sidste Stil fortrængte tilsidst de andre, er naturligt, 
naar man kjender den hele Retning i Kejser Neros 
Tid. 

Selvfølgelig indskrænker ikke disse fire Stilret- 
ninger sig alene til Pompeji eller tænkes at være 
opstaat selvstændig i dette begrænsede Landom- 
raade. Saaledes findes i Rom, navnlig hvad den- 
anden og fjerde Stil angaar, nærliggende Paraleller;; 
den første Stil er ogsaa fundet i Pergamon og ellers 
forskjellige Steder, og for et Par Aar siden har man 
paatruffet ogsaa den anden Stil i Pergamon. Men 
Spørgsmaalet om disse forskjellige Vægdekorationers 
Herkomst og om de Faktorer, som har indvirket 
paa deres Udvikling og Vekslen, er enduu ikke 
løst. 

I Pompeji har vi nærmest for os kun en sam- 
nitisk By, der gjennem hellenistiske Indflydelser 
udvikler sig til en romersk Veteranstad. Det maatte 
nu gjælde at indordne dette Billede i Sammenhæng 
med den almene Kunstudvikling af græsk Oprin- 
deise. Derfor rettedes Blikket mod Øst, for at 
prøve, om ikke Udforskningen af græske Byanlæg 
kunde føre til videre Resultater. Det egentlige 
Grækenland, som i sin Nedgangstid forfaldt mere 
og mere, kunde her komme i mindre Betragtning 
end det saavel i hellenistisk som i romersk Tid 
blomstrende Lilleasien, hvor allerede Newton ved 
sine Undersøgelser i Knidos havde vist Nytten af 
et saadant Foretagende. — 

Det første Skridt paa denne Bane gjorde 
Alexander Conze, idet han foranledigede Udgrav- 
ningeme i Pergamon. Allerede Texier havde i 
1830-Aarene skjænket denne Attalidernes Residens- 
stad en flygtig Opmærksomhed. Derefter havde 
Ernst Curtius og Friedrich Adler i 1872 undersøgt 
de Rester, som laa i Dagen, og Curtius havde paa 
Grundlag heraf forsøgt at udarbejde i store Træk 
en — rigtignok fejlagtig — bygningshistorisk Frem- 
stilling af Pergamon. Et særlig værdifuldt Resultat 
af denne Rejse var Bekjendtskabet med Karl Hu- 
mann, der fra 1861 havde levet som Ingeniør i 
Lilleasien og fra 1869 en Tid lang havde havt sin 
Virksomhed i Pergamon. Denne fortræffelige og 
usædvanlig sympathiske Mands Begejstring for Old- 
tiden fandt ny Næring under dette Ophold i Perga- 
mon. Her havde jo en af de mest fremragende 
Herskerslægter efter Alexander den stores Død havt 
sit Sæde, herfra havde den bekjæmpet og besejret 
de plyndrende Galater, lidt efter lidt udvidet Riget 
og gjort sin Hovedstad til et Midtpunkt for saa vel 
lærde Studier som for Billedkunsten, om hvilken 
sidste den døende Galler paa Kapitol og den store 
ludovisiske Gallergruppe allerede længe havde været et 
glimrende Vidnesbyrd. Det var derfor rimeligt 
nok, at der hos Humann opstod et Ønske om, ved 
Udgravninger at gjenfinde den gamle Herlighed. 
Men foreløbig fendt han ingen Støtte for sine Planer. 
Et Par Brudstykker af en overlegemsstor Relief- 
fremstilling i en usædvanlig Stil, hvilke Humann 
oversendte til Berlinermuseet som en appetitvæk- 
kende Gave (de stammede fra Borgen i Pergamon), 

8 — Oldtids Kunst og Nåtids Fnnd. 

blev af den daværende Forvaltning modtaget uden 
Tak og blev uden at vække nogen Opmærksomhed 
indlémmet i Samlingerne. Og dog havde Brunn 
ganske kort Tid i Forvejen gjort opmærksom paa 
en sén Kilde, der omtaler et Alter i Pergamon med 
den store Gigantomachi, hvilket betegnedes som 
et Slags Underværk, og det manglede heller ikke 
paa Arkæologer, som i disse Brudstykker saa Rester 
af dette Alter. Men dette Spor blev ikke forfulgt 
videre. 

Dette skulde først bli anderledes, efterat Conze 
i 1877 var bleven forflyttet fra Wien til Berlin og efterat 
Karl Botticher havde overtaget Ledelsen af Berliner- 
museet. Han benyttede en given Anledning til at 
sætte sig i Forbindelse med Karl Humann og ind- 
hénte hans Mening om Muligheden af at gjenfinde 
Gigantalteret. Humann, som nu endelig havde 
fundet én Meningsfælle for sine Planer, blev Fyr 
og Flamme ved Udsigten til at kunne igangsætte 
en Udgravning. En byzantinsk Mur oppe paa 
Borgklippen, hvorfra de nævnte Brudstykker stam- 
mede, syntes ham at love et rigt Udbytte. Conze 
og Humann forberedte i ivrigt Samarbejde Planens 
Gjennemførelse og vandt en varm Ven for Fore- 
tagendet i daværende Ministerialreferent, senere Ge- 
neraldirektør Richard Schone. Da hertil kom, at 
ogsaa den tyske Kronprins, der var Protektor for 
de preussiske Museer, gav virksom Bistand, lyk- 
kedes det — tiden at noget derom blev bekjendt — 
at opnaa i Konstantinopel Tilladelse til at foretage 
Udgravningerne paa Betingelse af, at en Trediedel 
af Udbyttet tilMdt Tyrkiet og de to Trediedele 

Preussen. Tidsomstændighederne begunstigede denne 
i Stilhed trufne Aftale. Den arkæologiske Verdens 
Øjne var netop da rettet paa Olympia og det store 
Publikums Interesse var stærkt optaget af Heinrich 
Schliemanns overraskende trojanske Opdagelser, 
saa at Pergamon stilledes ganske i Skyggen af Troja. 
Det hændte endog, at en Sjøkadet, som Vaaren 1879 
var med ved Indlastningen af det pergamenske Bytte 
og berettede derom i Brev til Hjemmet, blev af 
sin Far belært om, kt her slet ikke var Tale om 
Pergamon og Humann, men at Stedet hedte Troja 
og at Manden var Schliemann. 

Borgen i Pergamon ligger paa en 310 Meter 
høj Klippe, der mod Syd viser en bred, temmelig 
jevn Skraaning, medens den paa de andre Sider 
falder brat af. Den 9de September 1878 satte 
Humann Spaden i Jorden, idet han udtalte følgende 
højtklingende, af Hensyn til sine Tilhørere orientalsk 
farvede Ord: „I de kongelige Museers Protektors 
Navn, den lykkeligste, af alle elskede Mand, den 
aldrig besejrede Kriger, Arving til [Verdens skjøn- 
neste Trone, i vor Kronprins's Navn ønsker jeg 
dette Værk Lykke og Velsignelse." Han fortæller 
i sin elskværdige Beretning, at hans Arbejdere tro- 
ede, at han havde udtalt en Trylleformular, og han 
tilføjer: „sie hatten nicht ganz Unrecht!" Den 
ovenfor nævnte byzantinske Befæstningsmur, med 
hvis Bortryddelse Udgravningsarbejdet begyndte, 
viste sig straks — ligesom den olympiske Mur — 
at være et Skatkammer af egen Art. I Muren var 
nemlig i sin Tid blevet indmuret dels hele Plader, 
dels store Brudstykker af den vældige Frise, med 

Billedsiden vendt indad. Straks i Begyndelsen af 
Arbejdet blev betydningsfulde Plader fundet, saaledes 
f. Eks. Pladerne med den vognstyrende Helios og 
med den kjæmpende Apollon. Inden Aaret var ude, 
var 39 Plader blevet fundet. „Vi har fundet en hel 
Kunstepoke," jublede Humann, „det største fra Old- 
tiden bevarede Værk har vi under Hænder." For 
at skaffe de store Marmorblokke den 30 Kilometer 
lange Vej til Havnebyen Dikeli, maatte Landevejen 
betydelig udbedres, og desuden hyggedes i Dikeli 
en Landingsbrygge. I det følgende Aar, 1879, blev 
under Conzes personlige Medvirkning selve Alter-? 
bygningen opdaget, og desuden gjordes nye Plade- 
fund. Af Humanns egne Meddelelser hidsættes føl- 
gende : 

Jeg havde Besøg i Pergamon; min Kone var 
kommet fra Smyma og sammen med hende Dr. 
Boretius fra Berlin, som paa sin Orientrejse be- 
rørte Smyrna. Det var den 21de Juli, at jeg ind- 
bød mine Gjæster til at følge mig op paa Borgen, 
for at se os vende Pladerne, der stod med Ryg- 
siden udåd og med den bearbejdede Side ind mod 
Grusvolden. Medens vi gik opover, kredsede syv 
mægtige Ørne over Borgen, lovende Lykke. Den 
første Plade faldt om. Det var en vældig, paa sine 
Slangeben staaende Gigant, der viste os den niusku- 
løse Ryg, Hodet vendt tilvenstre, en Løvehud paa 
venstre Arm — „den passer desværre ikke til 
nogen kjendt Plade, '^ sagde jeg. Den anden faldt. 
En herlig Gud, visende det fulde Bryst, saa vældig 
og dog saa skjøn som ingensinde seet. Om Skul- 
drene hang et Gevandt, der omflagrede be^e hans 

vidt udskridende Ben. „ Heller ikke denne Plade 
passer til noget før bekjendt!' Den tredie Plade 
viste en ung smækker Gigant, som er sunket i 
Knæ; den venstre Haand griber vaandefuldt mod 
den højre Skulder, den højre Arm er som lammet, 

— før den helt er renset for Grus, falder den fjerde 
Plade : en Gigant styrter baglængs til Jorden, Lynet 
har gjennemboret hans Laar — jeg følte din Nær- 
hed, Zeus! Feberagtig sprang jeg omkring de fire 
Plader. Her passede den tredie fundne med den 
først fundne: den store Gigants Slangeslyng gik 
tydelig over i Pladen med den i Knæ sunkne Gi- 
gant. Denne Plades øvre Del, op i hvilken Gi- 
ganten strækker sin med Dyrehud omviklede Arm, 
mangler; dog ser man tydelig, at han skrider kjæm- 
pende frem over den styrtede. Skulde han kjæmpe 
mod den store Gud? Ja sandelig, den venstre af 
Gevandtet ombølgede Fod forsvinder bag den knæ- 
lende Gigant. „Tre passer til hinanden," raaber 
jegi og er allerede ved den fjerde : den passer ogsaa 

— den af Lynet trufne Gigant fældes af Guden. 
Jeg skalv formelig over hele mit Legeme. Da 
kommer endnu et Stykke — jeg kradsede Jorden 
af med Neglerne: Løvehud — det er den kjæmpe- 
mæssige Gigants Arm — ligeoverfor den et Virvar 
af Skjæl og Slanger — Aigis! det er Zeus! Et 
Værk saa stort og herligt som intet andet var gjen- 
givet Verden, Kronen sat paa hele vort Arbejde, 
Athenagruppen liavde faat sit skjønneste Modstykke. 
Dybt grebet stod vi tre lykkelige Mennesker om- 
kring det kostelige Fund, indtil jeg satte mig ned 
paa Zeus og skaffede mig Luft i varme Glædestaarer."" 

Efter et toaarigt Arbejde var Alterets Relieffer 
i Sikkerhed : foruden store Plader og større Stykker 
tillige utallige Brudstykker og Splinter. I Berlin 
havde man et møjsommeligt og langvarigt Arbejde 
med at sammenfinde og sammensætte alle disse 
Dele og dernæst med at udfinde den rette Fordeling 
af Pladerne paa Alterets flre Sider. Herved ind- 
lagde Otto Puchstein sig megen Fortjeneste. Han 
fandt gjennem methodisk Forskning sikre Holde- 
punkter for, at de højeste olympiske Guder indtog 
Østsiden, Dagens Guder Middagssiden, Nattens 
Guder og Underverdenens Midnatssiden, medens 
Aftensiden optoges for den største Del af den brede 
Opgangstrappe. En Gudeverden af hidtil ukjendt 
Mangfoldighed kjæmper her med Jordens Sønner, der 
optræder i de mest forskjelligartede Legemsskikkelser, 
— alt en eneste Bølgen og Brusen uden Ende. 
En anden mindre Frise, som skildrer den perga- 
menske Nationalhelt Telefos's Eventyr, fandt ved 
Karl Robert og Hermann Schrader sin Ordning og 
Forklaring. Det lykkedes desuden Schrader, til en 
vis Grad at rekonstruere den egentlige Alter- 
bygning, medens Anlægget med Søjlehallen over 
Gigantfrisen allerede i Pergamon blev i det væsent- 
lige rigtig paavist af Richard Bohn. Alteret blev 
atter opbygget i det nye Pergamonmuseum i Berlin, 
hvor nu den hele Gigantfrise med alle dens Enkelt- 
heder kan betragtes i god Belysning. 

Berlinermuseet havde ved Erhvervelsen af 
AlterreliefFerne (den tyrkiske Regjering havde mod 
Betaling afstaat sin Trediedel) med ét Slag vundet 
en Betydning, som det ialfald for Skulpturafdelingens 

Vedkommende ikke tidligere havde havt. Disse 
ved sin Stil, Størrelse og Fremstillingsmaade mæg- 
tigt virkende Relieffer blev — fiildstændig nyt sona 
Indtrykket var — i Begyndelsen fra flere Sider 
noget overvurderet, idet de dels blev stillet oyer 
Parthenonsskulpturerne, dels blev betragtet som 
Indbegrebet af hele den hellenistiske Billedhugger- 
kunst. Sikkert er, at det først var Gigantfrisen, 
som gav et Begreb om den hellenistiske Plastiks 
udmærkede Dygtighed, idet man tidligere hayde 
været tilbøjelig til i den kun at se en impotent 
Forfaldskunst. Det var af megen Betydning for den 
kunsthistoriske Betragtning, at Frisen lod sig be^ 
stemt datere (under Eumenes II, omkring 180 f. Kr.)- 
Denne i Form og Motiver struttende Barok, hvoraf 
hidtil kun enkelte Spor var bekjendt, viste sig her 
som en betydningsfuld Retning inden den helleni- 
stiske, specielt den pergamenske Kunst, og det i en 
Tid, da f. Eks. det europæiske Grækenland endnu 
kun kunde opvise fattige Eftervirkninger af sin 
klassiske Periode. 

Egentlig var det kun det pergamenske Alter, 
som Berlinermuseet havde tåget Sigte paa ved den 
istandbragte Udgravning. Men man fandt, at man 
ikke kunde bli staaende derved : her forelaa en An- 
ledning til at udforske en antik By i hele dens An- 
læg. Med denne nye Opgave for Øje blev Richard 
Bohn, der i Olympia og Athen havde vist sin Dyg- 
tighed, ansat som ledende Arkitekt, og ved Siden af 
ham deltog ogsaa Arkitekterne Hermann Stiller og 
Otto Raschdorff samt Arkæologerne Karl Schuch- 
hardt, Ernst Fabricius og flere. 

Pergamon, navnlig den øvre Del af Byen, var 
anlagt paa opmurede Terrasser. Det store Alter 
laa paa en saadan Terrasse, og nu blev paa den 
næste Byens ældste Athenatempel Fundet, opFørt 
ikke af Marmor, men af den skjøre Trachyt og 
stammende fra den tidlige Kongetid, maaske endnu 
ældre. Paa den rummelige Tempelplads fandtes 
endnu Rester af de Fodstykker, som havde baaret 
de af Attalos I til Minde om hans Sejre rejste 
Broncegrupper, om hvilke Marmorkopier som den 
døende Galler og Ludovisi-Gruppen gir en Fore- 
stilling. Senere havde Attalos's Søn og Efterfølger, 
Eumenes II, Skaberen af Storbyen Pergamon, efter 
hellenistisk Skik omgivet Tempelpladsen med en 
prægtig Søjlehal, i hvis nordlige Fløj befandt sig det 
berømte pergamenske Bibliothek med sine Bogrum 
for over 100000 Bind og med sin luftige Arbéjds- 
hal. Paa den anden Side af Borgvejen stødte man 
paa Rester af to større Bygninger, efter græsk Skik 
anlagt omkring en Gaard. Disse Rester udgjør 
uden Tvil Dele af Kongepaladset, til hvilket slut- 
tede sig flere Bygninger højere oppe. Sydlig for 
disse var alle hellenistiske Bygninger blevet fjernet 
til Fordel for et stort, paa vældige Grundmure op- 
ført Tempel, som man førsf antog for et Athena- 
tempel, dernæst for et til Augustus indviet Tempel, 
indtil det viste sig at være det af Hadrian opførte 
Trajaneum. Nedenfor Alterterrassen opdagedes 
Torvpladsterrassen med sine Søjlehaller og sit for- 
dringsløse Dionysostempel ; videre mod Vest, nederst 
paa Bjergskraaningen, en lang, højt opmuret Ter- 
rasse, som paa den ydre Side havde havt Søjle- 

haller, medens fra dets indre Side Theatrets stejlt 
stigende Trappebænke klædte Skraaningen. I Ter- 
rassens Ende laa „det joniske Tempel", Pergamons 
arkitektonisk flneste Bygværk. Det hele Anlæg er 
af stor kunstnerisk Virkning. Navnlig gjør denne 
sig gjældende fra de vestlige Højder paa den anden 
Side af Floden Selinus, mod hvilken Borgen vender 
saa at sige sit Ansigt: Theatret over den lange Ter- 
rasse som Midtpunkt, derover Athenatemplet med 
sine Søjlehaller og endnu højere oppe, mere til- 
venstre, det store Trajaneum, tilhøjre Alterterrassen 
og nedenfor den Torvpladsen. 

I Aaret 1886 var Udgravningeme paa Borgen 
tilendebragte, og dermed kunde Værket ansees for 
afsluttet. Imidlertid forelaa endnu vigtige Opgaver 
i Pergamon. Fra Borgen gik en mægtig Mur om- 
kring Eumenes's By, og ved dens nedre Ende var 
allerede ved Begyndelsen af det hele Foretagende 
et Gymnasion delvis blevet udgravet. Det var fri- 
stende nok at forfølge dette Spor til en Udforskning 
af det hele Byanlæg. Derfor, da Berlinermuseet 
under en ny Ledelse forfulgte andre Planer, hvorom 
snart skal fortælles, vedblev Conze at t)mfatte Per- 
gamon med usvækket Interesse. Ved Conzes Be- 
stræbelser erholdt det arkæologiske Institut, til hvem 
Berlinermuseet havde overdraget de videre Under- 
søgelser i Pergamon, i Aaret 1898 af den tyske 
Rigsregjering en aarlig Bevilgning af 10000 Mark, 
som blev stillet til Disposition for det athenske In- 
stitut. Som Følge deraf er der fra Aar 1900 aarlig 
foretaget et Par Maaneders Udgravninger i Perga- 
mon under Dorpfelds kyndige Ledelse. 

Pergamon ligger midt i det nordlige Afenit af 
den lilleasiatiske Kyst, som engang var bleven be- 
folket af de æoliske Grækere. Dette Landomraade 
blev udforsket paa forskjellig Maade. Den store, 
fleretages (for Magasiner og Butiker indrettede) 
Forstøtningsmur under den pergamenske Theater- 
terrasse foranledigede saaledes Richard Bohn til at 
foretage en nærmere Undersøgelse af den af Salo- 
mon Reinach kort Tid før opdagede og af Michel 
Clerc undersøgte æoliske By Aigai, hvor et lignende 
Bygværk tjente som Støtte og Afslutning for den 
skraanende Del af Torvpladsen. At her var fundet 
et i den hellenistiske Tid med Forkjærlighed an- 
vendt Byggemotiv, fandt yderligere Bekræflelse ved 
Ernst Fabricius's Fund af et lignende Anlæg i den 
kariske By Alinda. Den samme Byggemaade blev 
paatruffet i den æoliske, paa Troas Sydkyst højt 
beliggende By Assos, som det amerikanske Archae- 
ological Institute lod udgrave i Aarene 1881 — 83 
ved Arkitekterne Joseph Tacher Clarke, Francis H. 
Bacon og Robert Koldewey. Foruden Undersøgelser 
af det gamle Tempel toges navnlig Sigte paa selve 
Byanlægget, der hævede sig paa smale Terrasser 
opad det stejlt stigende Bjerg. „Gaa til Assos, der- 
som du hurtig vil gaa tilgrunde,"" sagde et gammelt 
Ordsprog. Særlig gav Torvpladsen med sit énetages 
enkle Raadhus, med sine én- og toetages og én- og 
toskibede Søjlehaller, sit Tempel og Bade samt et 
Gymnasion et levende Billede af et saadant Anlæg 
i en hellenistisk By. 

Endnu et Par andre Undersøgelser paa æolisk 
Grund skal her omtales, uagtet de ikke netop 

gjælder Byanlæg. Arkitekten Robert Koldewey 
undersøgte 1889 den lidt nordlig for Åssos højtlig- 
gende gamle By Neandreia, hvorfra man har en 
prægtig Udsigt over hele Troas. Det mærkeligste 
var et meget gammelt Tempel af toskibet Anlæg, 
en dengang endnu ret usædvanlig, senere oftere 
iagttaget Form. Søjleme viste en Kapitælform, som 
kort før var bleven iagttaget ogsaa af Clarke og 
andre og som synes at være ejendommelig kun for 
det æoliske Landomraade: de paa det joniske Ka- 
pitæl horizontalt lagte Voluter ud vikler sig her opad, 
ligesom paa det joniske Pilasterkapitæl. Koldewey 
berejste senere (1885 — 86) efter Opdrag af det tyske 
arkæologiske Institut Øen Lesbos, engang Hoved- 
sædet for æolisk Aand og Virksomhed. Af Byg- 
værker fra ældre Tid laa kun enkelte spredte Rester 
i Dagen, men ved Messa opdagede Koldewey Lev- 
ninger af et stort jonisk Tempel, et saa meget 
værdifuldere Fund som Templet sandsynligvis stam- 
mer fra Begyndelsen af det 4de Aarhundrede og 
derfor i Alder overgaar de forøvrigt fundne Templer 
i Lilleasien. 

Et andet Foretagende paa den æoliske Kyst 
udførtes af den franske Skole i Athen. I Aarene 
1880 — 82 foretog Edmond Pottier, Salomon Reinach 
og Alphonse Veyries Udgravninger af Begravelses- 
pladsen (Nekropolis) ved den lille Havneby Myrina, 
hvis Omraade var stillet til Disposition af Ejeren 
Aristides Baltazzi. Det hovedsagelige Udbytte bestod 
af en Mængde Lerfigurer fra hellenistisk Tid. I 
Sammenligning med Tanagrafigurerne viser de en 
senere Tids løsere, kokettere, mere maleriske Stil 

med et karakteristisk lilleasiatisk Særpræg. Motiver 
fra den praxiteliske Tid synes at være bleven om- 
formet i moderne Smag, med Tilføjelse af en hel 
Del nye Motiver, saa man næsten bedre kan be- 
dømme Opfindelsesevnen og Aanden i det helleni- 
stiske Lilleasiens Plastik efter disse Figurer og 
Grupper end efter de fleste af de til vor Tid beva- 
rede større Skulpturer. Det i Smyma og Athen 
blomstrende Falsknerhaandværk kastede sig des- 
værre straks over disse nye Fund, og Følgen blev, 
at en Mængde falske, men med megen Dygtighed 
udførte «lilleasiatiske Terrakotter" oversvømmede 
Kunstmarkedet. 

Efterat i 1889 Reinhard Kekulé havde i Conzes 
Sted overlaget Ledelsen af Berlinermuseet, blev nye 
Planer optaget til Gjennemførelse. Det gjaldt nøjere 
at undersøge den sydligste Del af Jonien, Egnen 
omkring Maiandros's bugtede Løb med de betyde- 
lige Byer Magnesia, Priene og Miletos. Humann 
havde længe havt sin Opmærksomhed henvendt paa 
dette Strøg, og han fik nu Lejlighed til at gjennem- 
føre en grundig Udforskning. Begyndelsen blev 
gjort med Magnesia. 

Magnesia ved Maiandros var kunsthistorisk be- 
rømt navnlig ved det store Artemistempel, som mod 
Slutningen af det 3die Aarhundrede var bleven 
bygget af Hermogenes, Lilleasiens betydeligste Ar- 
kitekt i denne Periode, og som ansaaes for en be- 
undringsværdig Mønsterbygning. Af Tempelfrisen 
med Amazonekampe var 70 Meter allerede i 1843 
kommet til Louvre ved Charles Texiers Foranstalt- 
ning. Man troede dengang, at Hermogenes tilhørte 

Alexander den stores Tid, og man Følte sig derfor 
meget skuffet ved denne haandværksmæssig udFørte 
og med traditionelle Motiver udstyrede Frise. Men 
da Gustav Hirschfeld undersøgte (1874) i Teos 
Friseplader i lignende Stil fra et andet af Hermo- 
genes bygget Tempel (de opdagedes 1862 af Pullan 
og blev for en Del indlemmet i British Museum), 
saa man sig nødt til at henføre Hermogenes til en 
senere Tid og i ethvert Fald tilkjende hans Templers 
plastiske Udsmykning ringe Værd. Det var ikke 
desto mindre ønskeligt at lære Hermogenes nær- 
mere at kjende som Arkitekt, og en Undersøgelse 
af Magnesia lovede ogsaa forøvrigt et godt Udbytte 
i forskjellige Retninger. En Undersøgelse i 1873 
af Olivier Rayet og Albert Thomas førte ikke til 
noget nævneværdigt Resultat. Derefter gjorde Otto 
Kem og Friedrich Hiller et Forsøg i 1890; den 
sidste udgravede desuden paa egen Bekostning The- 
atret. Da Resultaterne viste sig gunstige, udsendte 
Berlinermuseet i Aarene 1891 — 93 en Ekspedition, 
bestaaende af Karl Humann, der i Mellemtiden var 
bleven ansat som Afdelingsdirektør ved Museet (med 
Bopæl i Smyma), samt af Arkitekten Julius Kohte, 
Arkæologen Carl Watzinger og Filologen Otto Kern. 
Undersøgelsens Hovedformaal var Artemisions 
Tempelomraade og Torvpladsen med det lille Tempel 
for Zeus Sosipolis (en mærkelig Bygning, foran med 
aaben Søjlehal, bagtil med Antehal). Torvpladsen, 
der var omgiyet af toskibede Søjlehaller, viste sig 
at være overordentlig rig paa Indskriftsplader. Det 
var af megen Interesse, at det hele Anlæg kunde 
paavises at være af én Støbning, altsaa stammende 



— 126 — 

helt fra Hermogenes, et Værk fra de to sidste Aar- 
tier af det 3die Aarhundrede. Da Hermogenes, en 
af Vitruvs Hovedkilder, snart blev toneangivende 
ogsaa for den romerske Bygningskunst, var det saa 
meget ønskeligere at lære et større arkitektonisk Anlæg 
af ham at kjende. I Virkeligheden viser Artemis- 
templet en usædvanlig Grundplan: en liden Cella 
og en desto dybere Pronaos samt Skranker med en 
Dør foran Pronaos og Opisthodomos ; dertil en 
ottesøjlet Front med et større Interkolumnium i 
Midten, dette sidste fra nu af en yndet Nyhed. 
Derimod kan Templets Anlæg som Pseudodipteros 
med en bred, engang med Trætag dækket Rundgang 
ikke betegnes som noget særlig nyt, da allerede de 
gammelsiciliske Templer kjendte denne Form, som 
ogsaa findes i Templet i Messa, men den kom sta- 
dig mere og mere i Brug. De kolossale Søjler er 
meget slanke, med forholdsvis smaa Kapitæler 
(denne Formindskelse af dette vigtige Bygningsled 
fremtræder endnu stærkere i den samtidige Dorisme), 
og det hele virker mere virkningsfuldt end fint, 
svarende til den blot dekorative Frise. En smagløs 
Nyhed er tre dørformede Vinduer i Gavlfeltet; det 
maa antages, at man i Mangel af en plastisk Gavl- 
udsmykning har fundet en anden Afbrydelse af 
Gavlfeltets store Flade for nødvendig. Alt i alt er 
ved denne Udgravning Billedet af den ved Hermo- 
genes repræsenterede Jonisme i den hellenistiske 
Periode blevet betydelig klarere. Sammen med 
andre lilleasiatiske Arkitekturrester træder dette 
Billede os tydelig imøde i Pergamonmuseets præg- 
tige Arkitektursal i Berlin, Af mindre Betydning 

er Skulpturfundene fra Magnesia, men dog for 
saa vidt belærende, som de viser, at Lilleasiens 
joniske Plastik afveg betydelig fra den pergamenske 
Retnings Barok, — den er roligere, men ogsaa 
kjedeligere. 

Fra Magnesia rettedes Humanns og Kekulés 
Opmærksomhed mod vest til Priene, den By, paa 
hvis Omraade engang den fælles Helligdom for 
Lilleasiens tolv joniske Byer havde ligget. Under- 
søgelseme her paabegyndtes af Humann i 1895, 
men Aaret efter afgik han ved Døden efter lange, 
tappert bekjæmpede Lidelser. I hans Sted traadte 
Theodor Wiegand og Hermann Schrader, og ved 
Siden af dem deltog Rudolf Heyne og Wilhelm 
Wilberg som Arkitekter. Arbejdet fortsattes til 1899. 
Heller ikke her sattes Spaden i jomfruelig Jord. 
Allerede Revett havde i det 18de Aarhundrede 
undersøgt Athenatemplet, som siden i alle Lære- 
bøger havde gjældt for det joniske Normaltempel. 
Men først i 1869 var det bleven virkelig blotlagt af 
PuUan og nye værdifulde Resultater vundet. Men 
før disse af ham var bleven offentliggjort, benyttede 
den af Udgravningerne i Chorsabad saa højt for- 
tjente Arkitekt Albert Thomas, der sammen med 
Rayet 1873 paa Bekostning af Brødrene Gustav og 
Edmond de Rothschild foranstaltede Undersøgelser 
i Miletos og Omegn, Pullans Undersøgelser og pu- 
blicerede 1880 hans Resultater i et senere ikke af- 
sluttet Værk om Miletos og den latmiske Bugt. Og 
dog blev det først ved Wiegands og hans Fællers 
Undersøgelser godtgjort, at dette Tempel, som man 
troede at kjende saa nøje, ikke havde havt nogen 

Frise, og at det derved afvreg fm den normale jo* 
niske Stil. 

Af langt større Betydning end denne afeluttende 
Undersøgelse af Athenatemplet var Opdagelsen af 
selve Byen Priene. Byens Beli^enhed er meget 
ejendommelig. Den ligner for saa vidt Delfois som 
ogsaa her Terrænet er stærkt stigende og overrages 
af en stejl Borgklippe, til hvilken kun en smal Sti 
fører op. Som Følge deraf egner Terrænet sig, lige- 
som i Delfoi og Knidos, kun til terrasseformet Be* 
byggelse. Og dog har man i det 4de Aarhundrede 
anlagt Byen (ligesom Knidos) efter det retvinklede 
Gadesystems strenge Skema: de 16 vest — østlige 
Gader løber temmelig jevne med ringe Stigning 
henimod Midten, medens derimod de 6 nord — syd- 
lige Gader er temmelig stejle eller endog er anlagt 
som Trapper. Stærke Mure bærer Terrasserne. 
Men medens tidligere en Mur gaves mest mulig 
Udseende af en glat Enhed, blev nu hver Kvader 
markéret, i Overensstemmelse med den foran om- 
talte Inkrustationsstil. Paa en højere Terrasse li^er 
Athenatemplet med sit reliefsmykkede Alter. En 
stejl Trappe fører derfra ned til Torvpladsen, der 
nøjagtig danner Byens Midtpunkt. Grænsende paa 
den ene Side til Hovedgaden, med et Alter midt 
paa Pladsen, er den paa de tre Sider omgivet af 
Søjlehaller med Butiker. En paa den opover 
skraanende Side liggende højere Promenadevej 
fører videre til kommunale Bygninger, f. Eks. til et 
theaterlignende Forsamlingslokale, og byder desuden 
en prægtig Udsigt over Torvpladsen. Ingensinde 
før var Billedet af en Torvplads traadt saa klart for 

Dagen. Et Asklepiostempel i Nærheden og andre, 
hist og her i Byen spredte Helligdomme viser, 
hvorledes man ogsaa i denne Henseende har søgt 
at undgaa al Ensformighed. Hertil kommer længst 
mod Nord Theatret med en særlig vel bevaret 
Scenebygning, endvidere et Stadion og et Gymna- 
sion. 

Ved Siden af Athenatemplet og Torvpladsen 
knyttedes Interessen fremfor alt til de mange Privat- 
huse, der vistnok for de flestes Vedkommende er 
at henføre til det 3die og 2det Aarhundrede. Medens 
i Pompeji det italiske Hus med græske Tilsætninger 
er fremherskende og i Delos især mindre græske 
Huse forekommer ved Siden af enkelte med italisk 
Grundform, viser Priene det rene hellenistiske Hus 
i talrige Eksempler. Her mangler ikke paa Nor- 
malhuse, der svarer til Vitruvs Regler for det græske 
Hus. Ja selv Kjæmen af det homerske Hus kan 
paavises: en Gaard, fra hvilken en aaben Forhal 
fører ind i Hovedgemakket, omkring Gaarden Sove- 
og Beboelsesrum, stundom ogsaa en mod Gaarden 
vendt dyb Nische (Exedra), heller ikke Badeværelse 
mangler. Men ved Siden af dette Normalhus findes 
mangfoldige Variationer, fremkaldt ved Grundens 
Beskaffenhed, Ejerens Midler og Fornødenheder. 
Ogsaa af Husenes indre Udstyr fandtes enkelte 
Gjenstande bevaret, saaledes f. Eks. en Bronceseng 
(nu i Berlinermuseet), som udmærker sig ved en 
smagfuld Enkelhed og derved gjør sig fordelagtig 
gjældende ligeoverfor det rigere Eksemplar af samme 
Grundform, som er ftindet i Omegnen af Pompeji 
(ogsaa i Berlinermuseet). Alt i alt hører Prienes 

Udforskning til de mest betydningsfulde Bidrag til 
Kundskabén om hellenistiske Byanlæg. 

Da Arbejderne i Priene var afsluttet, forlagdes 
Virksomheden til det ligeover for liggende Miletos, 
paa den anden Side af Maiandros. Flodens stadige 
Oversvømmelser har fuldstændig forandret det hele 
Terræn. Den latmiske Bugt er skrumpet ind til en 
Indsjø og Omgivelserne omkring den gamle By er 
blevet et Marskland. Som Følge heraf mødte Ud- 
gravningerne store Vanskeligheder. Det havde ogsaa 
01 i vier Rayet og Albert Thomas erfaret, da de i 
1872 — 73 foretog Forskninger her, hvis Hovedresultat 
var Opdagelsen af det paa en Højde liggende Theater 
samt en Del af en Gravgade, som gav et Billede af 
gamle Sæder og Skikke. Her tog nu i 1899 Theodor 
Wiegand fat med hele sin Energi og Erfaring; ved 
hans Side stod Arkitekterne Hubert Knackfusz og 
Georg Kawerau samt Arkæologerne Carl Watzinger 
og Julius Ziehen. Tildels ved Hjælp af Georg von 
Siemens og andre berlinske Kunstvenners Liberalitet 
lykkedes det Wiegand at erhverve en betragtelig Del 
af det milesiske Byomraade og blotlægge methodisk 
den gamle By fra Aar til Aar. Foruden Theatret 
bragtes saaledes for Dagen et toetages, med Nischer 
rigt udstyret Nymphaion, et i arkitektonisk Henseende 
pragtfiildt Kildeanlæg, saaledes som disse hyppig 
forekommer navnlig i Lilleasien. Af særlig Interesse 
var Raadhuset, som senere af Knackfusz lod sig helt 
opføre igjen. Inde i en med Mure og Søjlehaller 
omgivet Gaard med en prægtig Indgangsdør befandt 
sig et stort Alter, som benyttedes af Raadet til Of- 
ringer, og bagenfor dette laa Forsamlingssalen, lige- 

som i Priene theaterformet. De nævnte Fund stammer 
fra det hellenistiske Miletos. Den ældre By blev 
ødelagt under den joniske Opstand 494. 

I den sydlige Del af den trekantede Halvø, som 
dannede Miletos's Omraade, laa i den lille By Didyma 
eller Branchidai Helligdommen for Apollon Philesios, 
det saakaldte Didymeion, som Herodot betegner som 
et af den Tids største Templer ved Siden af Artemis- 
templet i Efesos og Heraion paa Samos. Allerede 
i 1764 havde Revett undersøgt Stedet og udgravet 
nogle Enkeltheder, men han havde ikke kunnet til- 
vejebringe en paalidelig Plan. Heller ikke Texiers 
Undersøgelser i 1836 gav noget nævneværdigt Bi- 
drag til yderligere Oplysning, og Newton indskrænkede 
sig i 1857 til at lade de langs „den hellige Vej" 
anbragte siddende Statuer bringe til London (British 
Museum). Først Rayet og Thomas tog i 1872 — 73 
alvorlig fat paa Templets Blotlæggelse og kunde 
nøjagtigere paavise dets Plan. Det fremgik af disse 
Undersøgelser, at paa Grund af Templets overordent- 
lige Størrelse (to endnu i Stilling staaende Søjler af 
henved 20 Meters Højde gir et levende Indtryk 
heraf) var Hovedrummet ikke en dækket Cella, men 
en aaben, af Pilastermure omgivet Gaard, hvor Gudens 
Statue, udført af Billedhuggeren Kanachos (omkring 
Aar 500), vistnok var opstillet i et særligt Kapel. 
Desværre var en Udgravning af selve Midtrummet 
ikke mulig, fordi der over dette paa en liden Houg 
stod en Mølle med Tilbygninger, som Ejeren ikke 
vilde sælge. Den af Rayet ikke tilendebragte Under- 
søgelse optoges atter i 1895 — 96 af hans Ven Bern- 
hard HaussouUier og Arkitekten Emanuel Pontremoli, 

men ogsaa For dem lykkedes det ikke helt at rydde 
Hindringerne tilside. Men de kunde dog blotlæ^e 
Templets Frontside med den ejendommelig formede 
Trappeopgang og med de store joniske Søjlers mere 
rige end smagfiildt forsirede Baser. Desværre viste 
det sig, at Templet i sin nuværende Skikkelse var 
en sén Bygning, hvis Opførelse havde strakt sig over 
en lang Byggetid helt ind i den romerske Periode. 
Men paa Grund af Templets Størrelse og de mange 
Særegenheder ved dets Anlæg er det af Betydning, 
at det endelig lykkedes Wiegands Energi at erhverve 
ikke blot Møllen, men ogsaa en betragtelig Del af 
Terrænet omkring Templet. Udgravningerne i Miletos 
og Didyma er fortsat i indeværende Aarhundrede. 
Udenfor Kysten ved Miletos ligger Øen Samos, 
hvis Heratempel, Havneanlæg og den gjennem en 
Tunnel førte Vandledning Herodot berømmer som 
tre Underværker. Af den store Havnemolo kan 
cndnu Grundmurene paavises under Våndet. For- 
træffelig bevaret er de storartede Bymure, der strækker 
sig over Kammen af en Bjergryg, som begrænser 
Byen mod Landsiden. Gjennem denne Bjergryg 
blev — antagelig i det 6te Aarhundrede under Ty- 
rannen Polykrates — brudt en Tunnel, for at lede 
Våndet fra den anden Side af Bjerget ind i Byen. 
I Aaret 1882 blev denne Tunnel under Ledelse af 
to samiske Præster atter frilagt i en Længde af mere 
end 1000 Meter. Anlægget svarede i det væsentlige 
til Herodots Beskrivelse, men viste tillige den Ejen- 
dommelighed, at Gjennembruddet i sin Tid var bleven 
paabegyndt fra begge Sider (ligesom i Jerusalem 
under Kong Hiskia). De to Tunnelhalvdele traf 

rigtignok ikke nøjagtig sammen, men naar det er- 
indres, at man dengang ikke havde Kompas og 
Theodolit, er det dog en anerkjendelsesværdig Præsta- 
tion, at JRetningsfejlen til Siden og i Højden var saa 
ringe, at den lod sig udligne ved et ubetydeligt Knæk 
midt i Tunnelen. 

Mindre heldig har Resultaterne været med Heiv 
syn tir Heratemplet, og dog vilde et nøjere Kjend- 
skab til dette Tempel, til hvilket knytter sig de gamle 
Bygmestemavne Rhoikos og Theodoros, være af den 
største Betydning for den joniske Bygningsstils ældste 
Historie. En ukannelleret Sølje og dens Kapitæls 
mægtige Æggestav var kjendt allerede fra Revetts 
Dage. Først i 1879 gjorde Paul Girard under et 
tomaanedligt Arbejde et rigtignok forfejlet Forsøg paa 
at klarlægge Templets Plan, og Michel Clercs Gjen- 
optagelse af Arbejdet 1883 førte ikke til videre Resul- 
tater. Girards Paavisning af kun syv Søjler i Fronten 
blev snart efter berigtiget ved en fornyet Udgrav- 
ning af Karl Humann: Templet var ottesøjlet og 
med forskjellige Søjleafstande, der aftog ligelig mod 
begge Hjørner. Men en videre Undersøgelse af 
Templet hindredes længe ved de Vanskeligheder, 
som den suveræne Øs Regjering lagde i Vejen for 
ethvert udenfra kommende Ønske. Først i 1902 
lykkedes det det arkæologiske Selskab i Athen at 
fea ryddet disse Vanskeligheder tilside og under 
Ledelse af Themistokles Sophules at frilægge Templet. 
Disse Udgravninger har dog af flere Grunde ikke 
svaret til Forventningerne. Imidlertid er dog Temp- 
lets Plan i Hovedtrækkene klarlagt, dets betydelige 
Udstrækning fastslaat og mange Enkeltheder fundet, 

saaledes F. Eks. en Del af et jonisk Kapitæl, som 
ved sin djærvt udførte Bladkrans minder om Naxi- 
ernes Søjlekapitæl i Delfoi. 

Ogsaa Østerrig deltog i disse Udgravninger af 
Byanlæg. I Wien var i 1877 Otto Benndorf traadt 
i Conzes Sted og han omfattede det arkæologiske 
Udgravningsarbejde med stor Interesse. Da han 
skred til Udførelsen af sit første Foretagende, gik 
det som i Pergamon: et enkelt Fund gav Anled- 
ningen, og en videre Udforskning paafulgte. 

I Lykien fandt han sit første Arbejdsfelt. Her 
havde i Aarene 1841 — 42 — samtidig med Fellows 
og Spratt — en tysk Skolemand, August Schonbom, 
gjennemstrejfet Landet og derunder i en afsideslig- 
gende Egn fumiet et omfangsrigt Mindesmærke, 
hvis rige Reliefudsmykning greb ham stærkt. I sine 
Dagbøger skildrede han med Begejstring disse Relieffer, 
der gjengav Fremstillinger af græske Sagn og Myther, 
og efter sin Hjemkomst forsøgte han forgjæves at 
bevæge den preussiske Regjering til at udsende en 
Ekspedition til Stedet. Karl Ritter benyttede Schon- 
borns Dagbogsoptegnelser i sit store Værk om Asien, 
hvor de førte en ubemærket Tilværelse, indtil Adolf 
Michaelis i 1875 atter fremdrog dem — efter 16 
Aars Forløb — i sit Skrift om Nereidemonumentet. 
Det var paa det af Schonborn opdagede Mindes- 
mærke Benndorfs Opmærksomhed nu rettedes. I 
April 1881 drog han og George Niemann, der begge 
i sin Tid havde deltaget i Udgravningerne paa Samo- 
thrake, paa et østerrigsk Krigsskib til Lilleasien. 
De steg i Land i Kekowa paa Lyklens stejle Syd- 
kyst og drog straks til den højtliggende Landsby 

Giolbaschi, hvor de efter Schonborns Angivelser 
maatte vente at finde Mindesmærket. Benndorf skil- 
drer i sin Beretning den besværlige Opstigning og 
hvorledes de allerede paa lang Afstand fik Øje paa 
Ruinerne. Jeg klatrede hidsigt op ad Murens Sten- 
fuger til Indgangsporten og stod pludselig i Ruinens 
Indre foran en Mængde Billedværker, som, over- 
raget af de nærstaaende høje Trær og delvis over- 
dækket af den indefra fremskydende Vegetation, var 
et vidunderligt Syn i Glansen af den synkende Sol." 
Det gjaldt nu at sikre og erhverve dette lykke- 
lige Fund. Ved Benndorfs Bestræbelse dannedes i 
Østerrig en Forening af kunstinteresserede og offer- 
villige Mæcenater, der skjød sammen den for Ud- 
sendelsen af en Ekspedition fornødne Sum, medens 
Regjeringen stillede et Krigsskib til Disposition. I 
1882 kunde Arbejdet begynde. Foruden Benndorf 
og Niemann deltog tillige Eugen Petersen, dengang 
ansat i Prag, og af yngre Kræfter kan nævnes Emanuel 
Lowy og Franz Studniczka. I Ingeniøren Gabriel 
von Knaffl havde man sikret sig den dygtigste og 
vigtigste Medhjælper. Thi det gjaldt bl. a. at an- 
lægge en Vej gjennem Floden Myras stejle Dalkløft, 
paa hvilken de mægtige Blokke kunde transporteres 
ned til Floden fra det i 600 Meters Højde liggende 
Giolbaschi. Det fundne Mindesmærke var et Grav- 
mæle, bygget af en lykisk Fyrste og stammende fra 
Tiden under den peloponnesiske Krig. Det bestod 
af et Indelukke, omgivet af Kvadermure, paa hvis 
fire indre Vægge og paa Ydermurens Indgangsside 
var anbragt en dobbelt Billedfrise i svagt Relief. 
Denne aabenbarede en mythologisk Billedskat af 

hidtil ukjendt Mangfoldighed, som lykiske, græsk 
skolede Billedhuggere havde skabt paa Grundlag af 
en Mængde Forbilleder og Indtryk, i sin Stil min- 
dende om det xanthiske Nereidemonument, men dog 
langt aandfuldere og mere malerisk. Og Interessen 
øgedes, da Benndorf paaviste, at Kompositionen paa 
mange Punkter var en Gjenklang af polygnotske 
Motiver. Var disse et direkte Laan fra den store 
Mester fra Thasos eller forelaa her en fælles Arv 
fra jonisk Maleri? Fra denne fjerne Krog i det 
lykiske Alpeland aabnede sig pludselig et Udsyn over 
vigtige, hidtil neppe berørte Problemer i den græske 
Kunsthistorie. 

Relieffeme blev sendt til Wien (det kunsthistoriske 
Museum) og derefter offentliggjort i en prægtig Publika- 
tion. Men med Gravmælet var ikke Ekspeditionens 
Formaal afsluttet. Fellows Beretninger, som ved 
Siden af Spratts Rejsebeskrivelse fremdeles var Hoved- 
kilden med Hensyn til Lykien, var altfor dilettantisk 
til at kunne tilfredsstille strengere videnskabelige 
Fordringer. Benndorf besluttede sig derfor til at 
foretage en Undersøgelse af hele Lykien og en større 
Del af Karlen. Foruden den Nytte, som den geo- 
grafiske Videnskab høstede (Heinrich Kiepert havde 
forsynet Ekspeditionen med foreløbige Kartskisser, 
som han efter dens Afslutning fuldstændi^'orde og 
berigtigede), blev Lyklens betydeligste Byer, Xanthos, 
Pinara, Tlos, Myra, undersøgt fra nyt af og andre 
opdaget eller først nu nøjere undersøgt. 

Paa Slettelandet nedenfor Xanthos lykkedes det 
at gjenfinde det lykiske Forbunds Fælleshelligdom, 
hvis gode Indretning nød Berømmelse i Oldtiden. 

Men fremfor alt er Lykien Gravmælemes Land. Deres 
forskjelligartede Anlæg blev nu nøjere undersøgt, 
navnlig de national-lykiske Former: de høje Grav- 
piller med og uden Relieffer; de ejendommelige 
Klippefo^ader eller fritstaaende Bygværker, hvori 
efterlignes i Sten Træarkitekturens Bindingsværk; 
de fleretages, pilleformede, reliefemykkede Familje- 
grave, hvis Tag ligner en hvælvet Baad med Kjølen 
opad, medens det i Virkeligheden synes at ha laant 
sin Form fra en Løvhytte. Først i det 4de Aar- 
hundrede optræder ved Siden heraf joniske Arkitektur- 
former. Ogsaa Gravmæler af senere Oprindelse 
blev funden. Blandt dem var særlig bemærkelses- 
værdig det med Indskrifter bedækkede Gravmæle i 
Rhodiapolis fira det andet Aarhundrede, hvis Vægge 
indeholdt et formeligt Familjearkiv. Endnu er be- 
varet Bru^stykker af 64 Indskrifter. 

Overhovedet set lindes i Lykien, som i Lilleasien 
forøvrigt — det romerske „ Landet med de 500 Byer" 
— fortrinsvis Rester fra Romertiden, en Periode, i 
hvilken Landet i hundredaarig Fred tog et stort Op- 
sving. Hvad den ældre Tid angaar, havde de en- 
gelske Ekspeditioner, ialfald hvad Plastiken angaar, 
allerede skummet Fløden og kun ladt Rum for et 
Efterarbejde af nøjere Udforskning. Samtlige Resul- 
tater af den østerrigske Ekspedition ofFentliggjordes 
i et mønstergyldigt videnskabeligt Værk i to Bind. 

Blandt den lykiske Ekspeditions Mæcenater var 
ogsaa den ivrige Kunstven Grev Karl Lanckoronski. 
Opmuntret ved de gunstige Resultater i Lykien be- 
rejste han samme Aar det østlige Nabolandskab Pam- 
fylien og besluttede sig til paa egen Haand at ud- 

ruste en Ekspedition til Udforskning af dette lidet 
kjendte Land. Lanckoronski overdrog Udførelsen 
af sin Plan til Eugen Petersen og George Niemann, 
med hvem han i 1884 foretog en foreløbig Forsk- 
ningsrejse* Det bestemtes, at Ekspeditionen ikke 
skulde foretage Udgravninger, men at dens Formaal 
skulde være en nøjere Undersøgelse af Pamfyliens 
Byer og det nordenfor liggende Bjerglandskab Pisi- 
dien. Med dette Program begav Petersen og Nie- 
mann sig i 1885 til Adalia. Foruden selve Adalia 
(med Rester af en smuk hadriansk Byport) under- 
søgte de den gamle, vestlig herfor liggende betydelige 
Bjergby Termessos, demæst de paa den trinvis sti- 
gende Kyststribe liggende Byer Perge, Sillyon, As- 
pendos, alle kjendelig allerede paa lang Aistand ved 
sine taffelformede Akropoler, og sluttelig i den øst- 
lige Del Havnebyen Side. Alle Fortidsrester, som 
laa i Dagen, blev undersøgt og aftegnet, og det lykkedes 
som oftest at klargjøre ialfald Byernes Hovedomrids 
og derved at paavise den tidligere Udvikling af disse 
gjennem Historien lidet kjendte Steder. I Aspendos 
frembød det pragtftildt bevarede romerske Mønster- 
theater, som allerede Texier og Schonborn havde 
undersøgt, et fremragende Forskningsobjekt. Særlig 
Opmærksomhed vakte de i Lilleasien saa yndede 
Nymfehelligdomme, hvis Anlæg her fremtraadte paa 
særlig tydelig Maade. 

Fra Pamfylien gik Rejsen gjennem Eurymedons 
stejle Kløft ind i Pisidiens vilde Bjerglandskab, der 
danner Overgangen til den store Højslette i Lille- 
asiens Indre. Ogsaa her undersøgtes en Række 
Byer: Selge, Kremna, Sagalassos. Ofte var Byen 

kun med Møje skaffet Plads paa de stejle Skråa- 
ninger, stundom, som i Kremna, var benyttet en 
jevnere Flade, der den Dag idag ligger helt over- 
sigtlig og udfolder Billedet af en romersk By med 
dens Templer, Torvpladse, Haller og Theatre. Flere 
Templer med ejendommelige arkitektoniske Enkelt- 
heder bærer Vidne om, at fra det andet Aarhundrede 
efter Kr. F. blir Arkitekturen mere og mere barok. 
Ogsaa her var det navnlig de talrige Gravmæler, 
som opviste mange særegne Former. Den hele 
Ekspedition gav et rigt Udbytte, ikke mindst derved, 
at den paaviste hvilken Betydning Kejsertiden havde 
havt for Lilleasien, selv i saa vilde fjerne Egne som 
Pisidiens. En ypperlig Publikation, udstyret usæd- 
vanlig smagfuldt og forsynet med en klar og indholds- 
rig Tekst, danner et fornemt Mindesmærke om denne 
Forskningsreise. 

I Wien var imidlertid lattet Beslutningen om, at 
der skulde foretages en Indsamling af Lilleasiens 
Indskrifter. Som Følge deraf blev Rudolf Heberdey, 
Ernst Kalinka og andre yngre Videnskabsmænd sendt 
til Lilleasien for i dette Øjemed at berejse Landet, 
hvorved selvfølgelig ogsaa Geografien og Arkæologien 
skulde tilgodesees. De udstrakte sine Rejser til 
Kilikien, medens Skotlænderen W. M. Ramsay allerede 
i 1880-Aarene gjentagende Gange havde gjennemrejst 
Lilleasiens Indre, og talrige Medlemmer af den franske 
Skole i Athen snart her snart der havde foretaget 
lignende Forskninger. De østerrigske Arkæologer 
havde saaledes sin Opmærksomhed stærkt henvendt 
paa Lilleasien. Derfor havde ogsaa Otto Benndorf 
i 1895 valgt sig Efesos til en arkæologisk Under- 

søgelse i større Stil. Disse Udgravninger b^yndte 
i 1896 med Understøttelse af østerrigske Kunst- 
venner, men da det østerrigske arkæologiske Institut 
stiftedes i Wien 1898, overtog dette den videre Ud- 
førelse af Udgravningerne. 

Ved Siden af Miletos og Samos havde Efesos 
været en af Joniens betydeligste Byer, og havde 
overlevet dem begge. Men den samme Naturmagt 
som i Maiandrosdalen havde ogsaa her — allerede 
fra tidlig Tid i Oldtiden — mere og mere fjernet 
Byen fra Havet, som oprindelig havde beskyllet dens 
Strand. Som Følge af Floden Kaystros Oversvøm- 
melser var først den ældste By med Artemistemplet, 
dernæst den hellenistiske By, endelig ogsaa den ro- 
merske, hvilke i Rækkefølge havde skudt sig frem 
mod den vigende Havstrand, bleven begravet i Sum- 
perne, og kun fea Rester, fornemmelig paa Højde- 
dragene og fremfor alt Lysimachos's storartede By- 
mure, bar Vidne om fordums Pragt. Derfor blev 
det Billede, som Edward Falkener, uden fornødne 
Efterforskninger, i 1862 forsøgte at rekonstruere af 
den gamle By, i det væsentlig kun et Fantasibillede. 
Ogsaa Ernst Curtius, der gjorde et lignende Forsøg, 
kom til et fejlagtigt Resultat af Mangel paa faste 
Holdepunkter. Kun Artemistemplet var ved Woods 
Udgravning (1869) sikkert bestemt. I 1895 havde 
Benndorf sammen med Humann undersøgtTerrænet 
og udkastet en Operationsplan. Derefter bragtesde 
fornødne Grunderhvervelser i Orden, ligesom ogsaa 
den tyrkiske Regjerings Tilladelse erholdtes. Under 
Benndorfs stadige Medvirkning igangsattes Arbejdet 
1896 med Udgravning af den hellenistiske By mellern^ 

Højdedragene og Kystlavningerne, hvor det lang- 
formede Havnebækken tydelig lod sig paavise i det 
opdæmmede Marskterræn. Under Rudolf Heberdeys 
kyndige Ledelse, med Assistance af Arkitekten Wil- 
helm Wilberg, er disse Udgravninger siden blevet 
fortsat fra Aar til Aar. Den romerske Torvplads 
danner Midtpunktet. Søjlehaller (med foran Murene 
stillede Søjler), hele Gader med Haller, en merkelig 
trekantet toetages Søjlehal, der danner Overgangen 
fra en Gade til en Plads, udgjør Hovedtrækkene i 
Bybilledet, der ogsaa her har mere romersk end 
hellenistisk Karakter. En fleretages Bibliotheksbyg- 
ning, i hvis Vægge endnu Nischeme for Boghyldeme 
sees, adskiller sig i sit Anlæg betydelig fra den perga- 
menske. Ogsaa mange Enkeltfund er bragt for Dagen, 
blandt hvilke særlig er at nævne en fra det 4de 
Aarhundrede stammende Broncestatue, der sammen- 
sattes af ikke mindre end 234 Stykker. 

Hvad alle disse lilleasiatiske Undersøgelser maatte 
stille sig for Øje, var at drage Grænsen mellem 
hellenistisk og romersk Kunst. Paa mange Steder 
er det første Element overvejende, saaledes i Perga- 
mon, Magnesia og Priene. Men i Almindelighed 
synes Kejserdømmets fredelige Tider at ha over- 
dækket det ældre Lag. Derfor tilhører den store 
Masse den romerske Tid. Et vigtigt Bidrag til Be- 
lysning af denne sidste Periode gav den Ekspedition, 
som Conrad Cichorius i Forening med Karl Humann, 
med Bistand af Franz Winter og Walther Judeich, 
foretog i 1887 til den kariske By Hierapolis. Den 
vældige varme Kilde, som den gamle By skyldte 
sin Betydning og Berømmelse, havde ved sine Kalk- 

nedslag dannet en Slags Gletsche af kolossal Ud- 
strækning, og ovenpaa denne Forefandtes endnu tyde- 
lige Spor af en sénromersk By, tildels overdækket 
af nyere Kalknedslag. Man kunde paavise en bred, 
snorret Gade med Haller, der, overskaaret i ret 
Vinkel af andre Gader, førte fra den ene Byport 
til den anden, og ligeledes fandtes Spor af en Torv- 
plads. Endvidere kunde paavises et stort Therme- 
anlæg, desuden to Bygværker, som man mente at 
kunne betegne som en Basilika og et kejserligt Låra- 
rium, samt ovenfor Byen et vel bevaret Theater, 
alt visende sene plumpe Arkitekturformer. Udenfor 
Byens Mure fandtes en utallig Mængde af Sarko- 
fager og andre Gravmæler. 

Sluttelig skal nævnes de af Friherre Hiller von 
Gartringen foranstaltede Udgravninger paa Øen Thera, 
en Vulkanø, der stiger ensomt op af Havet (den 
sydligste af Kykladerne). Den gamle By Thera laa 
paa Øens Ostside paa et stejlt, 567 Meter højt Fjeld 
af Kalksten. Her havde Friherre von Prokesch- 
Osten i 1834 fundet meget gamle Indskrifter, og 
senere havde Ludwig Rosz gjentagne Gange (1835, 
37, 43) besøgt Thera og navnlig i Øens sydlige Del 
opdaget mærkelige Klippegrave og en vel bevaret 
Helligdom eller Heroon af Marmor. Han havde 
desuden fundet og beskrevet mange oppe i Bjerg- 
byen i Dagen liggende Bygværker, men dog ikke 
bleven opmærksom paa, at her havde Øens Hoved- 
stad ligget. Det er Hiller von GSrtringens Fortje- 
neste, at denne By befriedes for sit lette Grusdække 
og atter bragtes for Dagen. Han har paa egen Be- 
kostning og ved Hjælp af Arkitekter (Dorpfeld, Wil- 

berg), Arkæologer (Schiff, Wolters, Dragendorff) og 
Ingeniøren P. Wilski i Løbet af seks Aar (fra 1896) 
foretaget Udgravninger i Thera, og den afsides be- 
liggende Bjergby, anlagt paa Terrasser med Trapper, 
li^er nu frilagt med sine Helligdomme, offentlige 
Bygninger og Privathuse. Særlig Opmærksomhed 
vakte en toskibet Hal, et ældre Anlæg, men flere 
Gange ombygget og i det 2det Aarhundrede efter 
Kr. F. atter restaureret under Betegnelsen Basilika, 
et Bevis for, at dette meget omstridte Navn ikke 
var indskrænket til kun at gjælde sallignende Byg- 
ninger med højere Midtskib, saaledes som i Pompeji. 

Man Fandt ogsaa nogle Rester af Byens Billed- 
udsmykning fra alexandrinsk og navnlig fra romersk 
Tid. Men fremfor alt gav Udgravningeme et rigt 
Udbytte af Lervarer fra de forskjelligste Tider. 
Allerede i 1860-Aarene havde man paa den nær- 
li^ende Therasia fundet under Lavalaget Brud- 
stykker af Vaser, hvis Ornamenters urgamle Karakter 
vakte Forundring og ikke lod sig indordne i det 
dengang fastslaaede System. Nu bragte Pundene 
paa Thera i usædvanlig Rigdom en sammenhæn- 
gende Række af disse uforgjængelige Vidnesbyrd 
om gammel Kultur, og den hele, i Mellemtiden ved 
mange Forskninger paanyt belyste Udvikling af Vase- 
maleriet, navnlig dets ældre Stadier, lod sig her 
tydelig forfølge og erholdt mangen ny Forklaring. 
En stor Publikation med Bidrag af samtlige Del- 
tagere dannede en værdig Afslutning paa det hele 
glimrende Foretagende. 

Skjønt tilhørende indeværende Aarhundrede skal 
kortelig omtales den rhodiske Ekspedition, som det 

danske Videnskabsselskab udrustede ved Hjælp af 
det af Dr. Carl Jacobsen grundede Ny Carlsberg 
Fond. I Aarene 1902—04 har Christian Blinken- 
berg og K. F. Kitich gravet paa det gamle Akropolis 
ved Byen Lindos. Paa Borgfladen havde Ludwig 
Rosz i 1844 fundet en Mængde græske Kunstner- 
indskrifter, der bidrog til at kaste Lys over den 
rhodiske Kunstskole. Andre Fund af lignende Art 
var gjort af Paul Faucart i 1864. Bortset fra en 
nøjere Bestemmelse af Athenatemplet, er det ogsaa 
Indskrifter, som danner Hovedudbyttet af de danske 
Undersøgelser, og med hvilke smukke Resultater 
kan to Ting vise. Først ved disse Fund er det 
blevet muligt, med Sikkerhed at besvare det meget 
omstridte Spørgsmaal, om naar og hvor Billedhug- 
geren Boethos, Skaberen af den bekjendte „ Gutten 
med Gaasen" (i Miinchens Glyptothek), har levet. 
Ligeledes har det lykkedes den danske Ekspedition 
med temmelig Sikkerhed at afgjøre det endnu hef- 
tigere omstridte Spørgsmaal angaaende Laokoons- 
gruppens Alder. Medens man tidligere vaklede 
mellem det 3die Aarhundrede og Kejser Titus's Tid, 
synes nu at kunne antages, at Gruppen stammer fra 
Begyridelsen af Kejser Augustus's Regjering. 

Hovedresultaterne af disse Udgravninger af By- 
anlæg kan kortelig sammenfattes som følger: 

Byernes Anlæg kan deles i to Grupper. Enten 
slutter Byerne sig — saa at sige paa naturalistisk 
Vis — til Jordbundens naturlige Betingelser, idet 
Borgbjerget, Flodløbet, Terrænets Skraaninger og 
Bugtninger, ligesom ogsaa Strandlinjen, bestemmer 
Anlægget af Torvpladsen, Portene, Gaderne, der ikke 

er bundet af nogen kunstmæssig Regel. Eller det 
hele Byanlæg blir behandlet som et Kunstværk. 
Uden synderligt Hensyn til de af Naturen givne For- 
hold anlægges Pladse og Gader efter faste Former 
og Regler. Særlig yndet er i saa Fald den os saa 
moderne forekommende retvinklede Skjæring af Ga- 
deme, hvoraf der findes bredere Hovedgader og 
trangere Bigader. Dette kunstige System skyldes 
ikke en praktisk Arkitekt, men en spekulerende 
Theoretiker, Milesieren Hippodamos. De første 
Eksempler gav i den perikleiske Tid Anlæggene af 
Athens Havneby Peiraieus og den altiske Koloni 
Thurioi ved den tarentinske Bugt. Ved Nyanlægget 
af den nuværende By Peiraieus i 1840-Aarene be- 
høvede man kun at følge det endnu dengang i Dagen 
lidende Gadenet fra Hippodamos's Plan. Af senere 
Anlæg af denne Art skal alene nævnes ,,det skjønne 
Rhodos" (408), hvis antike Plan paa Grund af senere 
Overbygning og Forandring desværre ikke kan paa- 
vises, samt Alexanders orientalske Verdenshovedstad 
Alexandria (332), hvis retvinklede Gadenet kom for 
Dagen ved de af Napoleon III iværksatte Under- 
søgelser under Mahmud Bey. 

Denne „hippodamiske,Methode' fremtræder blandt 
de i vor Tid undersøgte Byer mest iøjnefaldende i 
Priene og Knidos, altsaa nær Opfinderens Hjemsted. 
Paa begge disse Steder var det højst ujevne Terræn 
lidet gunstigt for et saadant regelret Anls^, men det 
blev ikke destomindre gjennemført, idet det hele 
Byomraade blev opdelt i Terrasser, og Gader i sti- 
gende Retning anlagt som Trapper, et Vidnesbyrd 
om, at Vogntrafik ikke har spillet nogen Rolle i 

10 — Oldtids Kunst og Nutids Fund. 

disse antike Byer. Et lignende regelmæssigt Anlæg 
— dog ikke saa strengt gjennemført — findes i 
Thera ; i, det stejle Assos stødte det paa større 
Vanskeligheder end i Priene, medens derimod i 
Hierapolis Kalkgletcherens jevne Overflade bød 
gunstigere Betingelser. 

I Pompeji er Byplanens Regelmæssighed bygget 
paa det italiske System, der fordrer to hinanden 
krydsende Hovedlinjer, Kardo og Decumanus. Men 
som Følge af naturlige Betingelser er i Pompeji 
fremkommet visse Uregelmæssigheder, der bryder 
det i det store og hele retvinklede System. Kardo 
maatte i Syd følge en noget skjævt løbende Sænk- 
ning i den Lavahøjning, paa hvis temmelig flade Ryg 
Byen er bygget, medens i Nordvest den saakaldte 
Herculanumsport med den berømte Gravgade be- 
tingede en let Forskyvning af den normale rette 
Vinkel. 

Ganske anderledes er Forholdene i Pergamon. 
Borgens betydelige Højde og den brede Bjergrygs 
stejle Skraaning, hvorpaa Eumenes's By var anlagt, 
har her nødvendiggjort Anlæ^et af en tildels i skarpe 
Sving stigende Hovedgade. Denne Hovedgade har 
været Livsaaren i det hele Anlæg. Hvorvidt Byen 
til begge Sider var delt i Terrasser, og hvorvidt her 
det retvinklede Gadesystem var gjennemført, lar sig 
foreløbig ikke algjøre. I den øvre Del, nær Borgen 
og inde i denne, er Anlægget nødvendigvis opdelt i 
høje, hinanden overragende Terrasser, men disse 
viser ingen stiv Regelmæssighed, idet de snart føjer 
sig efter Hovedgadens Svingninger, snart efler Ter- 
rænets naturlige Beskaffenhed. Attalidernes Residens- 

stad staar saaledes i stærk Modsætning til de „hippo- 
damiske'' Byer, eksempelvis ogsaa til Halikamassos, 
hvor den cirkelformede Havn ligesom et Orchestra 
dannede Midtpunktet i den theatermæssig stigende 
By med brede Hovedgader. I ét Punkt lignede dog 
Pergamon alle paa Bjergskraaninger liggende Byer: 
Terrassemure af delvis betydelig Højde var ogsaa 
her uundgaaelige, ja den over 200 Meter lange, fler- 
etages Mur under Theaterterrassen var et saa be- 
tydeligt Værk, at det synes at ha tjent som Forbillede 
for andre lilleasiatiske Byer. Det synes imidlertid, 
som om en mindre streng Gjennemførelse af det 
hippodamiske System (mest pedantisk blev det gjen- 
nemført i det ganske fladt beliggende Nikaia i Bithynien 
og i det syriske Antiocheia) senere er bleven mere 
almindelig. Idetmindste viser saavel Delos som de 
fleste romerske Byer i Lykien, Pamfylien og Pisidien 
et af det naturlige Terræn langt mere betinget Ånlæg. 
I Hierapolis fremkaldte netop selve Terrænet et 
regelmæssigt Anlæg. 

Ogsaa mange Enkeltheder i Byemes Anlæg er 
bleven klarere ved de nyere Udgravninger. Af 
Torvpladse f. Eks. kjendtes tidligere kun Pompejis 
Forum, hvis Omdannelser i Tidens Løb vi først 
nylig har lært at kunne følge. Nu bragtes for Dagen 
en Normalplads i Priene, noget afvigende Former i 
Assos og Pergamon, et Havnetorv i Delos og en 
romersk Torvplads i Efesos. Til Torvene hørte 
Raadhuset (Bulevterion). Raadsforsamlingens Sal 
sees i sin enkleste Skikkelse i Assos, noget rigere 
og mere hensigtsmæssig i Priene, men prægtigst i 
Miletos. Torvpladsen omgives af Søjlehaller, ofte 

med bagenfor liggende Butiker, og det samme 
Arrangement findes paa næsten alle Tempelpladser 
samt rundt Raadhuspladsen i Miletos. De er dels 
én- eller toskibet, dels én- eller toetages (særlig 
prægtig i Pergamon og i Attalos irs Søjlehal i Athen). 
Ofte bygget af Konger opkaldes disse Torvhaller efter 
sin kongelige Bygherre eller gives den almindeligere 
Betegnelse : Basilika (Kongehal), en Betegnelse, som 
de deler med de sandsynligvis efter ægyptiske For- 
billeder opførte store lukkede Sale (som den stor- 
artige Basilika i Pompeji). 

Gademe i disse Byer er ikke sjelden brolagte, 
som f. Eks. i Pergamon og Priene, og forsynet med 
Kloaker (tydeligst i Pompeji). Den tidligere mod 
Gaden helt lukkede Fasade aabnes efterhaanden i 
nederste Etage til Butiker, hvad der giver Gade- 
billedet større Liv. Derimod findes ikke i de ny- 
opdagede hellenistiske Byer Søjlehaller i Gademe, 
saaledes som Tilfældet var i Athen og Smyma alle- 
rede i hellenistisk Tid ; ogsaa i Rom fandtes allerede 
tidlig saadanne Søjlegader. Senere blev dette al- 
mindeligt. Et Eksempel herpaa har man i Efesos, 
men særlig udpræget i Hierapolis, hvor Hovedgaden 
paa begge Sider er indrammet af Søjlehaller med 
Butiker. 

Endvidere hørte til en Bys Udstyr Theatret, 
hvoraf mange findes bevaret (et udmærket Eksemplar 
i Aspendos), desuden gymnastiske Anlæg, som oftest 
lukkede Gaarde, omgivet af Søjlehaller og forskjel- 
lige Slags Kamre og Nischer, ofte adskilt for ældre 
og yngre, saaledes f. Eks. i Didyma (Lyklen) og 
særlig fremtrædende i Pompeji, hvor den senere 

Gladiatorkaseme med sin store Gaard oprindelig 
var en Turnplads for voksne (nøjagtig svarende til 
Gymnasion i Olympia), medens det mindre saakaldte 
Palæstra, der var forbeholdt den pompejanske Ung- 
dom, altsaa var et saakaldt Efebeion. Et Therme- 
anlæg efter romersk Forbillede viser Hierapolis med 
sin varme Kilde. Angaaende Privathusenes indre 
Anlæg i hellenistisk Tid gir Priene og Delos god 
Besked; indtil da kjendte man kun Husene i Pom- 
peji, men disse havde en særlig Karakter, fordi italisk 
og græsk Skik her var blandet sammen. 

Pompeji gav først det bedste Billede af en Grav- 
gade, førende fra Byens Port ud i Landet, men dens 
Udstyr tilhører næsten udelukkende den romerske 
Tid. Et Billede fra klassisk Tid gav den i 1870 
opdagede athenske Begravelsesplads udenfor Byens 
Hovedport, Dipylon. Her staar endnu mange skjønne 
Gravmæler fra det Ste og 4de Aarhundrede, visende 
en Gravmælekunst, der i ædel Enfold og stille Stor- 
hed overgaar enhver anden. Kjendskabet til disse 
foran Byerne anlagte Nekropoler blev betydelig be- 
riget ved de senere Forskninger i Lilleasien. Lykien 
var jo forlængst berømt i saa Henseende, men blev 
først nu ordentlig udforsket ogsaa paa dette Omraade. 
Medens Nekropolen i Miletos særtegnedes ved de 
ejendommelige siddende Figurer, opviste Pamfylien 
og Pisidien en Mængde forskjellige Gravformer, der 
tildels rækker ind i den synkende Oldtids Form- 
verden. Hierapolis derimod overrasker ved sine 
Sarkofagers ensformige Masser. 

Den største Del af disse Byudgravninger tilhører 
den hellenistiske Periode. Men netop denne var 

det særlig om at gjøre at udforske, da den literære 
Overlevering gir et højst uklart og forvirret Billede 
af denne Periode i den gra^ke Historie. Her maatte 
Stenene tale, og de har talt, snart gjennem Ind- 
skrifter, snart gjennem Rester af Bygningskunst og 
Billedkunst. 



VI. 

Disse helt til Oldtidens Nedgangsperiode førende 
Forskninger fik imidlertid sit overordentlig betyd- 
ningsfiilde Supplement i de Udgravninger og Under- 
søgelser, der bragte uanede Resultater med Hensyn 
til de forhistoriske Kunstytringer. Det var de be- 
skedne bemalte Lervarer, der denne Gang som ogsaa 
tidligere gav Anledning til at rykke de indtil da fast- 
slaaede Grænser længer tilbage. Den Gruppe af 
Vaser, som man længe betragtede som den ældste, 
nemlig de orientaliserende eller korinthiske, hen- 
førtes til henimod det 7de Aarhundrede. Da heller 
ikke Efterretninger om græske Kunstnere gik læn- 
gere tilbage, syntes dermed overhovedet Grænsen for 
Begyndelsen af den græske Kunst at være givet. 
I det højeste førte Beretningeme i dehomerske Digte 
videre ind i en usikker, af Fabler gjennemvævet 
Verden, over hvilken de ældste „blomsterrige" Vaser 
eller det i den saakaldte Regulini-Galassigrav (1836) 
fimdne „buklede" Bronceskjold og nogle lignende 
Kunstværker syntes at kaste et dunkelt Lys. I det 
hele tåget kunde man sige, at den synlige græske 

Kunst begyndte, hvor den homerske Digtning sluttede ; 
paa den anden Side gabede et taaget Kaos. 

Den første, der paatog sig at udfylde dette Hul, 
var Alekander Conze. Allerede i 1862 havde han 
henledet Opmærksomheden paa nogle Lerkar fra 
Miletos, hvis maleriske Udsmykning i det hele stod 
de korinthiske Vaser temmelig nær, men ved Siden 
af de orientaliserende Ornamenter optraadte ogsaa 
stiliserede Planteformer (Rosetter, Palmetter etc.) 
og enkelte Linearornamenter (Zikzaklinjer, Kvadra- 
ter etc), der pegte paa en ganske anden omamental 
Kilde. Allerede i 1847 havde Thomas Burgon gjort 
opmærksom paa disse lineare Former, og Gottfried 
Sempel optog i 1863 dette Spørgsmaal til nærmere 
Betragtning. Men det var dog først Conze, som i 
1870 i Sammenhæng redegjorde for denne „ geome- 
triske" Stil som en særlig urgammel Vaseudsmyk- 
ning. Rette Linjer, Zikzak og krydsende Linjer, 
enkle Mæandermønstre, Firkanter, Cirkler, Spiraler 
og lignende geometriske Former, antagelig hentet 
fra de urgamle Tekniker i Vævning, Fletning og 
Punsling, samler sig til et bestemt System med Hen- 
syn til Anordning, Forbindelse og en som oftest 
stribeformet Fordeling over Fladerne og adskiller 
sig netop derved fra Kunsten hos vilde Folkeslag, 
der som bekjendt ogsaa anvender mange af disse 
enkle Formelementer. De i den orientaliserende 
Stil saa yndede stiliserede Planteornamenter mangler 
ganske, ligeledes Orientens Løver og Panthere, 
Spinxer og GriflFer. Naar Dyr bringes i Anvendelse, 
er det Husdyr: Gjæs, Storke, Heste og lignende. 
I Italien forekommer denne geometriske Stil navnlig 

i indridsede Mønstre paa Metalgjenstande, men og- 
saa naar den der optræder paa Lerkar, er Orna- 
menterne gjerne indridset med en Griffel- At dette 
er den oprindelige Fremgangsmaade, synes at frem- 
gaa deraf, at ogsaa paa Grækenlands Vaser har 
Maleriet mere Karakter af at være tegnet end malet. 
Baade Ornamenterne og de ornamentalt formede Dyr 
er nemlig kun tegnet og Fladerne udfyldt med stre- 
gede Mønstre. Sjelden anvendes et fuldt Pensel- 
strøg. 

Saaledes artede den „ geometriske'' Stil sig i de 
henved 60 Eksemplarer, som fra først af dannede 
Grundlaget for Conzes Forskninger. Men Eksemp- 
lerne forfleredes med uanet Hurtighed, efterat Blik- 
ket først var blevet aabnet for denne nye lagttagelse, 
og gav navnlig i to Retninger en Udvidelse af det 
vundne Resultat. Et stort Vasefund i Aaret 1871 
ved den athenske Dipylon viste at denne lineare 
Stil ogsaa var bleven bragt i Anvendelse paa Men- 
neskefigurer, rigtigere sagt paa Menneskeskemaer, ja at 
man ved disse enkle Midler havde vovet at gjengive 
endog større Fremstillinger, som f. Eks. Ligbegjæn- 
gelser og Skibskampe. Man kaldte denne rigere 
Udfoldelse for „Dipylonstil*. Andre Eksempler af 
mere forfinet Art viste geometriske Ornamenter og 
Figurer i umiddelbar Forbindelse med den orientali- 
serende Stils Løver og lignende Elementer. Der 
kunde efter dette, som efter den geometriske Stils 
hele Karakter forøvrigt, ikke være Tvil om, at den 
var ældre end alt hidtil bekjendt og derfor i nogen 
Grad fyldte det Tomrum, som indtil da havde gabet 
hinsides de orientalske Indflydelser. 

Men Conze blev ogsaa opmærksom paa noget 
andet. Denne geometriske Stils Oraamentsystem 
stemte i det store og hele overens med de Sirater, 
som ofte smykkede de gamle Ler- og Broncegjen- 
stande i Midt- og Nordeuropa. Dermed aabnede 
nye Perspektiver sig i videre Sammenhæng. Var 
den geometriske Stil et fælles Arvegods i den ariske 
Folkefamilje? Gjengav den en særlig europæisk 
Udprægning af den ariske Ornamentik? Var den 
ført nordenfra til Grækenland i Forbindelse med de 
Folkeforskyvninger, som vi sammenfatter under den 
altfor snevre Betegnelse: den doriske Vandring og 
som vanlig sættes til Begyndelsen af det sidste Aar- 
tusende før Kr. F. ? Navnlig denne sidste Antagelse 
fandt stor Tilslutning og er frehideles den alminde- 
lige. Muligens tør en noget afvigende Mening ha 
en større Sandsynlighed for sig (hvorom senere). 
Først maa Blikket rettes paa den præhistoriske Forsk- 
nings Resultater i Grækenland. 

Under Betegnelsen Præhistorie forstaar man som 
bekjendt Udforskning af en Urtid, om hvilken ingen 
skriftlig Overlevering kjendes. I denne Forskning 
deltager forskjellige Videnskabsgrene fra forskjellige 
Synspunkter; Anthropologi, Ethnologi, Kulturhistorie 
m. m. For Kunstarkæologien er imidlertid kun den 
hos Fortidens Folkeslag gjennem ydre Vijlnesbyrd 
paaviselige Kunstfølelse af Vigtighed. 

Interessen for de præhistoriske Fund blev tidlig 
vakt, navnlig i de nordiske Lande, hvor den gamle 
Kulturstand havde holdt sig saameget længer og 
dens Rester var mere iøjnefaldende. Det var da 
ogsaa her, at den videnskabelige Forskning først tog 

dette Omraade under Behandling. I 1830-Aarene 
opstillede Dansken Christian Jiirgensen Thomsen 
Læren om de tre Kulturperioder: Stenalderen, 
Broncealderen og Jernalderen, en Tredeling, som 
længe mødte stærk Modstand, navnlig i Tyskland, 
men som nu synes at være almindelig anerkjendt. 

For Steiialderens Vedkommende — senere kaldt 
den yngre Stenalder — er karakteristisk Bygværker 
af mægtige Stenblokke, Forekommende navnlig i de 
nordiske Lande og det vestlige Frankrig. Disse 
^megalithiske'* Mindesmærker bestaar enten af store 
oprejste Stene (Bautasten, Menhir) eller af Grave, 
saaledes de simple Stenkamre (Dysser) eller Sten- 
gange med vældige Dækblokke, fremdeles „Kjæmpe- 
grave" med derover opkastede Houger og endelig 
de store underjordiske Jættestuer"*. I alle disse 
Bygværker er det udelukkende Materialets Kolossali- 
tet, som virker; Kunstformer eller endog kun en 
Afpudsning kjendes endnu ikke. Men paa Gjenstande 
— saavel Lerkar som Bronceting — findes en Or- 
namentik, som efter en rigtignok omstridt Paastand 
synes at ha hentet sine Motiver fra Vævningens og 
Fletningens urgamle Kunst. Deres Mønstre er rent 
lineare eller „ geometriske". 

Omkring Midten af Aarhundredet udvidedes Ma- 
terialet og Forskningen i to Retninger: paa den ene 
Side tilbage mod Urtiden, paa den anden fremover 
mod Jernalderen. I første Tilfælde var det den ældre 
Stenalder, som nu traadte frem. I det vestlige Frank- 
rig, i Dordogne og Charente (østlig og nordøstlig 
for Bordeaux), har man fra 1853 gjort forskjellige 
Hulefund. I disse Huler forefandtes Ben af Bjørne, 

Mammuthdyr, Rensdyr, Rester fra Istiden, der i det 
hele omfatter flere Aartusender, men dog opviser 
forskjellige Perioder, idet f. Eks. Mammuthdyret til- 
hører en tidligere Periode end Rensdyret. De i disse 
Ben indridsede Tegninger gir Meddelelser om de 
menneskelige Huleboere i denne Urtid. Tegnin- 
geme er af meget forskjellig kunstnerisk Værd, men 
adskillige af dem forbauser ved lagttagelsens Skarp- 
hed og Gjengivelsens Sikkerhed. Den største Op- 
sigt vakte de i 70-Aarene og atter igjen i 90-Aarene 
i Nærheden af Schaff^hausen gjorte Fund, f. Eks. 
en ypperlig Gjengivelse af et græssende Rensdyr. 
Nyere Opdagelser i Frankrig har næsten overtrum- 
fet de foregaaende Fund. Det har her vist sig, at 
et højst primitivt Kunststandpunkt ingenlunde ude- 
lukker et kunstnerisk Blik og en træfsikker Gjen- 
givelse: en værdifiild lagttagelse for Spørgsmaalet 
om Kunstens Oprindelse. 

Denne ældre Stenalder var ved Aartusender, der 
udfyldtes af de vekslende Tilstande i Istiden, skilt fra 
den yngre Stenalder, til hvis megalithiske Monumen- 
ter nu ogsaa kom Træbygninger. Aaret efter de 
første Hulefund fandtes i Schweiz (1854) de første 
Pælebygninger, hele Landsbyer af Træhy tter hyggede 
paa Pæle ud i Sjøen og hvis Aflfiald gav Oplysning 
om Beboernes Levevis. Ogsaa udenfor Schweiz 
fandtes snart efter Rester af lignende Pælebyer. 
Navnlig paa Posletten etterforskedes med Iver Pæle- 
byer dels i Sjøerne (palafitte), dels paa Sletten 
(terremare), hvilke allerede viste retlinjede Anlæg 
ligesom de senere italiske Byer. Forøvrigt fortsattes 
Pælebygningen fra Stenalderen ind i senere Perioder. 

Hvad man paa disse Bopladse har fundet af Væve- 
rester og Lerarbejder viser den foran omtalte Orna- 
mentik, i Overgange til Broncealderen, for hvilken 
disse Sirformer er særlig ejendommelige. 

Allerede noget før Hulefundene og Pælebygnin- 
gerne havde aabnet Udsigt ind i Historiens dunkle 
Fjerne, var der bleven gjort Fund, som belyste senere 
Afenit af Fortiden, den saakaldte Jernalder. Navnet 
Jernalder betyder kun, at det tidligere ikke anvendte 
Jern nu bringes i Anvendelse ved Siden af Broncen. 
I Kunstudviklingen har i hele Oldtiden Jernet ikke 
spillet nogen Rolle af Betydning, tvertimod var Bron- 
cen ogsaa i Jernalderen Hovedbæreren af den kunst- 
neriske Virksomhed. 

I 1846, og senere gjennem to Aartier, blev ved 
Hallstadt, en malerisk, mellem Sjø og stejle Fjelde 
indeklemt By i Salzkammergut, et gammelt Gravfelt 
undersøgt, som har givet hele den her først optræ- 
dende Kunst og Kultur Navn af Hallstadtkulturen. 
Kunstnerisk set drejer det sig her om en Blikstil, 
hvis Former og indridsede Ornamenter synes at 
være en særlig, forholdsvis sén Udformning af den 
geometriske Stil. Snart fandtes Vidnesbyrd om Hall- 
stadtkulturen i hele Alpeomraadet og videre til Bur- 
gund og Ungarn. Denne mellemeuropæiske Kultur, 
hvis Oprindelse man ethnologisk endnu ikke med 
Sikkerhed har kunnet bestemme (man tænker paa 
lUyrierne), fandtes derefter i særlig rig Udformning 
og i flere Udviklingstrin ogsaa sydlig for Alpeme. 
Allerede i 1853 opdagede Grev Gozzadini i Villa- 
nova ved Bologna en saadan Begravelsesplads med 
Fundstykker af ældre Art, derefter fulgte Fundene i 



— 157 — 

Marzobotto i Reno-Dalen syd for Bologna, og i 1871 
den gamle Begravelsespfåds ved Certosa i Bologna» 
begge repræsenterende en yngre, rigere udviklet Stil 
med figurlige Elementer. I Este var begge Udvik- 
lingsstadier repræsenteret. I det hele tror man at 
kunne henføre denne Hallstadtkultur til den første 
Halvdel af det sidste Aartusende før Kr. F., og den 
skulde saaledes falde sammen med de ældre Aar- 
hundreder af den græske Kunstudvikling. 

Tilslut kom ogsaa en yngre Udformning af Jern- 
alderens Kultur for Dagen, idet man — efter en- 
kelte Forjøbere — i 1876, og derefter gjentagne 
Gange, i La Téne ved Neuchatelsjøen stødte paa 
Vidnesbyrd om en eiendommelig Kunstart, der tyde- 
lig adskilte sig fra Hallstadtkulturen og aabenbart 
var af yngre Oprindelse. Denne saakaldte La Téne- 
Kultur har et mere begrænset Omraade (den er de 
keltiske Folks Nationalkunst) og tillige en mere be- 
grænset Anvendelse, forsaavidt som den i Overens- 
stemmelse med Kelternes krigerske Karakter mest 
optræder paa Vaaben. Man tør ogsaa se en keltisk 
Ejendommelighed i den smagfulde, som oftest i 
Snoninger anbragte Ornamentik. Hele denne Kunst- 
art viger i det sidste førkristelige Aarhundrede for 
den romerske; dens Begyndelse mener man at kunne 
sætte til Midten af det sidste Aartusende. 

Selvfølgelig er de kronologiske Bestemmelser 
meget usikre, endskjønt mange Forskere tror ogsaa 
for disse paa Overleveringer saa helt blottede Tider 
at kunne henvise de forskjellige Udviklingstrin til 
bestemte Aarhundreder. Desuden er Kronologien 
i Henseende til de enkelte Kulturtrin meget forskjel- 

lig i de forskjellige Egne. I Norden holdt den geome- 
triske Stil sig til Kristendommens Indtrængen, me- 
dens den i Sydeuropa forsvinder i de første Aar- 
hundreder af det sidste Aartusende og dens Blomst- 
ring synes at falde i det andet Aartusende. I disse 
Tider optraadte, som foran nævnt, den geometriske 
Stil i Grækenland. Er denne virkelig trængt ind 
her nordenfra med „den doriske Vandring"? Vi 
skal snart se, at i det andet Aartusende herskede 
paa det græske Landomraade en helt afvigende 
Kunststil, en Stil tilhørende den græske Heroertids 
fornemme Verden. Men udelukker en saadan Sær- 
stil en samtidig Eksistens af en i hele Europa her- 
skende, ifølge sin Art mere primitiv Stil i de græske 
Lande? Højst bemærkningsværdig er en i den 
senere tid fremført Formodning, at ved Siden af 
denne Heroerkunst gik som en Understrøm den geo- 
metriske Bondestil, og at denne sidste er efter Heroer- 
tidens Undergang traadt alene op i Overfladen. En- 
kelte faktiske lagttagelser synes at bekræfte denne 
Formodning. 



Medens saaledes Blikket førtes udover alle gamle 
Grænser og tidligere uanede Traade syntes at knytte 
den tidligste græske Kunstudøvelse til det øvrige 
Europa, blev i selve Grækenland helt nye Opdagel- 
ser gjort. Det var den senere saa berømte Hein- 
rich Schliemann, der nu begyndte sine epokegjø- 
rende Udgravninger, 

Heinrich Schliemann blev allerede som Gut me- 
get begejstret over Homers Digte og besluttede alle- 



— 159 — 

rede i sit 8de Aar engang at udgrave Troja. Ulykke- 
lige Familjeforhold gjorde, at han maatte slutte sin 
Skolegang, og 14 Aar gammel blev han sat i Kjøb- 
mandslære. Efter 27 Aars Forløb var han bleven 
en meget rig Forretningsmand, der i alle disse Aar 
intet Øjeblik havde sluppet Tanken om hans Ung- 
doms Planer. Han nærmede sig allerede 50-Aars 
Alderen, da han i 1871 begyndte sine Opdagelses- 
rejser efter homerske Byer. Og ft^a nu af stod hans 
Livsmaal urokkelig for ham : at gjenfinde den homer- 
ske Verden, paa hvis fulde Realitet han troede saa 
sikkert som paa et Evangelium. Paa denne Forud- 
sætning begyndte han den Række af Udgravninger, 
hvis heldige Resultater med en baade før og siden 
ukjendt Reklame forkyndtes for den undrende og 
som Følge af denne Reklame ofte noget mistroiske 
Verden. I 1871 blev det første Spadestik sat i 
Trojas Jord, derefter fulgte i 1874 Mykenai, i 1878 
atter Troja, i 1880 Orchomenos, i 1884 Tiryns og 
i 1890 endnu engang Troja. 

Det gamle Ord, at Troen kan flytte Bjerge, be- 
kræftigede sig her. Denne faste Tro skjænkede 
Schliemann en Ønskekvist, der viste ham, hvor de 
skjulte Skatte laa, og tillige ledede ham i Valget af 
Steder, hvor han lod grave. Dengang troede alle, 
%t det homerske Troja havde ligget paa Højden ved 
det otte Kilometer sydlig for Hassarlik liggende Bu- 
narbaschi, og at det nye Ilion havde ligget paa Has- 
sarlikhøjden. Schliemann gravede i Hassarlik og fandt 
det gamle Troja. I Mykenai vilde neppe nogen være 
kommet paa den Tanke, at grave umiddelbart inden- 
for Løveporten: en fejlagtig Forstaaelse af Pausanias's 

Ord bevægede Schliemann til her at søge efter 
Atridernes Grave, og han fandt, om ikke netop disse, 
saa dog et endnu ældre, endnu mere overraskende 
Kompleks af Grave. I Tiryns laa tilsyneladende 
et saa tyndt Jordlag over Fjeldgrunden, at en Ud- 
gravning neppe syntes at kunne lønne sig: Schlie- 
mann gravede og frilagde et typisk Billede af en 
homersk Fyrsteborg. 

Ved Siden af den faste Tro paa hans Homer, 
hvis Beskrivelser han tillagde et Generalstabsværks 
Tilforladelighed og Nøjagtighed, var det Begejstrin- 
gen for hans Ungdoms Idealer, hans pekuniære 
Oifervillighed, der aarlig lod ham anvende 100 000 
Kroner paa Gjennemførelsen af hans Planer, og ende- 
lig en utrættelig Energi og Sejghed i Forfølgelsen 
af disse, som førte ham fra Held til Held paa hans 
Berømmelses Bane. Og dette Held var intet mindre 
end Opdagelsen af en i Glemsel begravet, alt hidtil 
bekjendt forudliggende Verden, man tør sige: Homers 
Verden, om ikke netop saa bogstaveligt og i saa sne- 
ver Betydning som Schliemann selv opfattede det. 
Altid vil Videnskaben staa i Taknemmelighedsgjæld 
til ham for denne ubestridelige og uvurderlige For- 
tjeneste, og hans Navn vil for altid være knyttet til 
denne homerske Verden. Med Tak vil man ogsaa 
mindes den ædle Grækerinde, der saa højsindet 
delte sin Mands Sorger og Møjer, men ogsaa alle 
hans Sejre og hans Berømmelse. 

Men dette glimrende Billede har ogsaa sin Vrang- 
side. Som Følge af hele sit Anlæg og sin Uddan- 
nelse stod Schliemann fuldstændig fremmed for en- 
hver videnskabelig Betragtnings- og Behandlings- 

maade. Han havde ikke Sans hverken for Historien 
eller Kunsten, hvad bl. a. hans Ligegyldighed lige- 
over for Praxiteles's Hermes viste. Hans Interesse 
omfattede alene Urtiden, Sjeldenheder, dunkle Fore- 
stillinger. Han var netop en Dilettant i Ordets 
egentlige Mening: i dets gode Betydning en for sine 
Ideer varmt begejstret Mand, i dets anden Betydning 
en Mand uden videnskabelig Methode og uden til- 
strækkelige Kundskaber. Han var ogsaa en Dilettant 
i Udgravningens Kunst, uden Anelse om, at der og- 
saa her gaves en Methode og en bestemt Teknik. 
Det stod for ham som noget selvfølgeligt, at Vidnes- 
byrdene om den homerske Fortid alene kunde lindes 
i den største Dybde, og Følgen deraf blev, at vist- 
nok fandt han i Hassarlik Stedet for det gamle Troja, 
men drev med hensynsløs Tro paa sin Menings 
Rigtighed sin Schakt saa dybt ned, at han for stedse 
ødelagde den vigtigste Del af den virkelige homerske 
Borg. Han stansede først ved det næstunderste 
Kulturlag, hvor han opdagede Rester af „den af- 
brændte By"", efter hans Mening det af Grækeme 
ødelagte Troja, i Virkeligheden en meget ældre, 
meget primitivere Beby^else. I Mykenai stod endnu 
— under et ikke synderlig dybt Jorddække — op- 
rejst de Gravrelie^lader, som han, for at kunne 
trænge ind i Dybden til de underlidende Schakt- 
grave, hensynsløst („ikke uden de største Anstræn- 
gelser"*) lod skaffe bort, uden endogsaa at fastslaa 
deres Plads og deres mulige Forhold til de enkelte 
Grave under. I Tiryns var Schliemann nær ved at 
ødelægge Paladsets Mure, fordi han troede i disse 
at finde Kalkmørtel, det vanlige Kjendetegn paa ro- 

11 — Oldtids Kunst og Nutids Fund. 



— 162 — 

merske eller middelalderske Bygværker. Heldigvis 
kom Dorpfeld til i rette Tid og reddede de kostbare 
Rester, idet han paaviste, at den formentlige Kalk- 
mørtel var Rester af ved Brand beskadigede og 
smuldrede Marmorplader. 

Ogsaa Schliemanns Beretninger om sine Udgrav- 
ninger var meget dilettantiske. Videnskaben har for- 
længst ophørt at betragte hans ældre Beretnin- 
ger (de trojanske Oldsager, Mykenai, Ilios) som helt 
paalidelige Dokumenter, og den har været nødt til 
at øve skarp Kritik. Beretningerne, ligesom og- 
saa Udgravningerne blev Først helt paalidelige og 
videnskabelig brugbare, da Schliemann, istedet for 
de af ham tilkaldte „ Edsvorne^, lod sagkyndige Fag- 
folk deltage i Arbejdet og i Forfattelsen af Beretnin- 
gerne. Her indtager D6rpfeld den første Plads« 
Han reddede ikke blot Resteme i Tiryns, men har 
ogsaa saa at sige præpareret dem og fra alle Sider 
gjort dem forstaaelige. Han har først klargjort Trojas 
Arkitektur og efter Schliemanns Død opdaget i det 
næstøverste Lag i Hassarliks Ruinhoug det «horner- 
ske" Troja, forsaavidt det ikke var ødelagt af Schlie- 
mann. Desværre deltog ikke Ddrpfeld i de myke- 
niske Udgravninger, og den græske Tilsynsmand 
Panagiotes Stamatakes' udførlige Dagbøger, der uden 
Tvil indeholder authentiske Oplysninger, er med 
Undtagelse af enkelte Meddelelser ikke blevet offent- 
liggjort. Nogen Erstatning gir de senere af Chrestos 
Tsuntas foretagne Udgravninger. 

Resultateme af Schliemanns Udgravninger er 
gjennem Haandbøger og populære Fremstillinger 

saa almindelig kjendt, at her kun nogle Antydnin- 
ger er fornøden. 

Trojas Borg opviser, i en Dybde af kun 20 Meter- 
en hel Række af Lag (Schliemann regnede syv, nu 
regner man ni), som nedenfra og opad gir et Billede 
af Bebyggelsens Historie fra Urtiden til Romertiden. 
Schliemanns Maal var som sagt, at naa det næst- 
underste Lag, i hvilket han troede at finde sit ho- 
merske Troja. Borgmuren med „den skæiske Port" 
kom for Dagen, ligeledes „Priamos*s Palads", der i 
sin Sal med Forhal og en Gaard foran viste Urfor- 
men af det senere græske Hus, endvidere „Priamos's 
Skat" med Guldpryd af meget enkle Former, og 
endelig et Utal af Lerkar og Brudstykker, som alle 
viser en højst primitiv Karakter. Den saaledes op- 
dagede Kulturtilstand havde næsten intet tilfælles 
med Skildringeme i Homers Digte. Det hele Fund 
maa langt snarere betragtes som urgammelt, liggende 
tilbage for det, som vi senere, netop som Følge af 
Schliemanns videre Opdagelser, har erkjendt som 
„homersk", — det rækker formodentlig lige op i 
det tredie Aartusende. 

Efterat dernæst Mykenai og Tiryns var bleven 
opdaget, vendte Schliemann og Dorpfeld i 1890 og 
Dorpfeld alene i 1893 — 94 (Schliemann var død i 
1890) tilbage til Troja, og nu lykkedes det Dorpfeld 
at paavise Homers Troja i det næstøverste Lag, det 
vil sige den Beby^else, som ifølge hele sin Karak- 
ter svarede til Opdagelserne i Mykenai og Tiryns. 
Man havde i Mellemtiden vænnet sig til at betegne 
dette som „mykenisk* Karakter. Desværre var hele 
den midtre Del af dette næstøverste Lag ødelagt, dels 

ved Schliemanns Første voldsomme Gjennembrud, 
dels allerede i Oldtiden til Fordel for den nye By 
Ilion, af hvis Athenatempel Schliemann tidligere havde 
fiindet en smak Metope med en Heliosfigur. Af 
det «mykeniske'' Troja gjenstod kun den mægtige 
Boi^mur og flere Sale (Megara), hvoraf den ene 
viste det dengang endnu sjeldne toskibede Anl9^. 
Der er ingen Grund til i dette sidste at se et Tem- 
pel, thi lukkede Tempelbygninger har den græske 
Verden først kjendt i det sidste Aartusende før 
Kr. F. 

Forholdene i Tiryns viste sig meget enklere 
og klarere. Borgen ligger her paa en isoleret, 
temmelig lav Bjerghøjde i Form af en Skosaale, 
omgivet af kyklopiske Stenmure, hvis Ry fremgaar 
allerede af Homers Omtale af det ^^fast ommurede 
Tiryns". Borgplateauet er delt i en sydlig, noget 
højere liggende Borg og en nordlig, endnu ikke 
undersøgt Halvdel. Den førstnævnte frembød et 
overmaade oversigtiigt Billede af et homersk Herre- 
sæde: faste Mure med et Taam ved Porten; en 
Opgang med flere Portiukker; en Gaard med Port- 
bygning og Søjlehaller; Bygninger med Rum for 
Mænd og Kvinder, forbundet ved et Virvar af Gange 
ligesom i Assyriens Paladser, og endelig i de tykke 
Mure Gallerier med kasematlignende Kamre. I 
Mændenes Afdeling fører en egen Portbygning ind 
i den brolagte Gaard med Husalteret og de om- 
givende Søjlehaller, og fra en af Halleme fører en 
kort Vej til det ligetil luksuriøst udstyrede Bade- 
værelse, hvis Gulv dannes af en eneste, 12 Kvadrat- 
meter stor Kalkstensblok, og hvis Badekar af Ler 

var smykket med maiede Ornamenter. Ligeover for 
Gaardens Indgangsport ligger Paladsets dybe Søjle- 
forhal, som fortsættes i et lukket Forrum, der fører 
ind i Mændenes Megaron. Omkring den runde 
Arne stod fire Træsøjler, og Salen var smykket 
med en Alabastfrise og med Vægmalerier. 

Fantasien befolker let disse Rum med homerske 
Scener: man ser Telemachos fare ind i Gaarden 
„med de lydende Haller"; man følger den trætte 
Rejsende til et forfriskende Bad „i smukt glattede 
Kar"; man ser Årete „lænet til Søjlen" sidde ved 
Salens Arne, hvor Demodokos synger sine Sange, 
og man ser Odysseus og Sønnen sende fra Døren 
de dødbringende Pile mod de fraadsende Friere. 
I Tiryns ligger ikke Kvindeboligen i Overetagen 
— saaledes som i Odysseus's Palads — men i Flugt 
med Jorden, hvilket peger paa mere enkle Forhold 
end de, som Odysseens yngre Digtere kjendte. 
Dog er i Tiryns opdaget Spor af en senere Om- 
bygning. 

Gjør Fyrsteborgen i Tiryns med sin herlige 
Udsigt over det nære Hav et muntert, festligt Ind- 
tryk, saa vækker alt — Beliggenhed, Ruinerne, 
Erindringerne — i det paa mørke Sagn saa rige 
Mykenai en alvorligere Stemning. Den fuldstæn- 
dige Udgravning af „Atreusgraven" og nogle lignende 
underjordiske Gravhvælvinger har nu paa en langt 
tydeligere Maade klargjort den storartede Karakter 
i disse gamle Fyrstegrave og tillige tilvejebragt fastere 
Holdepunkter for Opfatningen af Metalskatten i 
Kuppelrummet og den rige, i forskjellige Farver 
udførte Fasade paa den høje Portal. Ogsaa den 



— 166 — 

forlængst kjendte Løveport vandt overordentlig i 
Virkning ved at frilægges helt ned til Dørstokken. 

Medens Overborgen med lignende Grundtræk 
som i Tiryns viste langt større Ødelæggelser end 
paa sidstnævnte Sted, bød det med en dobbelt Ring 
af opretstaaende Plader omsluttede Gravomraade de 
største Overraskelser. Dybt under de foran nævnte 
Reliefplader opdagede Schliemann seks Schaktgrave, 
hvoraf navnlig to med deres guldbedækkede Lig og 
deres forøvrigt rige og ejendommelige Guldgjenstande 
fuldstændig bekræftede Homers Berømmelse af „det 
guldrige Mykenai". En Mængde ornamenteret Guld- 
blik kom for Dagen, tildels forsiret med helt usæd- 
vanlige Fremstillinger, som f. Eks. Blæksprutter og 
Sommerfugle, der med fin Sans for Rumfordeling 
er indpasset i den runde Flade, fremdeles Guld- 
bægere, som tydeliggjør Homers Beskrivelser, stive 
Ansigtsmasker, der efter en vidt udbredt Skik dæk- 
kede de dødes Ansigter, et Sølv Oksehoved med 
Horn af Guid, en Tempel- eller Alterlignende Byg- 
ning med Duer, desuden Diademer, Hængesmykker, 
Ringe m. m. Det mest udmærkede blev først senere 
konstateret, idet nemlig AthanasiosKumanudes i Athens 
Museum med stor Dygtighed fjernede Rustskorpen 
fra nogle mykeniske Dolkklinger og fandt derunder 
fortrinlige Fremstillinger i indlagt Arbejde. I Guid, 
Sølv og Platina er gjengivet livfulde Scener, f. Eks. 
Krigere paa Løvejagt eller Katter og Pantere paa 
Jagt efter Ænder mellem Papyrusplanter ved en 
fiskerig Elv. 

Mange af disse Guldgjenstande viste en ejen- 
dommelig Ornamentik. Endnu tydeligere gjorde 

denne sig gjældende paa de mange Lerkar og Brud- 
stykker, som ogsaa fendtes i disse Grave. Helt af* 
vigende fra alt hidtil bekjendt, navnlig i skarp Mod- 
sætning til den geometriske Stil, med hvilken den 
kun har nogle Spiral- og Bukkelmotiver tilfælles, 
har denne Omamentik hentet Motiver fra Sjølivet, 
Sjøplanter synes at sættes i vuggende Bevægelse af 
Våndet, Blæksprutter med Fangarme, Muslinger og 
andre af Middelhavets Dyreformer bevæger sig 
derimellem. Det mangler heller ikke paa fantastiske 
Sjødyr, derimod vover Kunstnerne sig sjelden ind 
paa andre Omraader og fremstiller f. Eks. magre', 
spidsnæsede, „hjelmbuskrystende" Krigere med det 
store ottekantede Oksehudsskjold paa Armen. I det 
hele gir denne Kunst Indtryk af en ungdommelig 
Kunst, frisk i lagttagelsen, frisk i Gjengivelsen. 
Plantemotiveme er vistnok stiliseret, men helt Ijem 
fra den stive Formgivning i den «orientaliserende* 
Stil. Man kan tydelig skjelne mellem ældre og 
yngre, enklere og mere kunst- og smagfulde Frem- 
bringelsen Dette viser, at Stilen har havt en lang 
Levetid, og dog maa man frakjende den en virkelig 
Udviklingsevne. For at kunne forklare den lange 
Varighed, maa man derfor antage, at bestemte kon- 
servative Indflydelser har gjort sig gjældende. 

Neppe var den mykeniske Fortid i Argolis bragt 
for Dagen, før der — ligesom Tilfældet var med 
Hensyn til den geometriske Stil — paa forskjellige 
Steder fandtes nye Vidnesbyrd. Først i Rækken 
kom Nabolandet Attika. I 1877 opdagedes «myke- 
niske" Grave i Spata, det gamle Demos Erchia, i 
1880 en „mykenisk" Kuppelgrav i større Nærhed 

af Athen, nemlig i Menidi, den gamle Kulsvierby 
Acharnai, som Aristofanes satte et udødeligt Minde 
i sin Komedie „Acharnerne". Derefter dukkede 
„mykeniske** Fund op paa hele Grækenlands Øst- 
kyst fra Thessalien til Lakonien. Paa en i Kopais 
i Boiotien overraskedes man ved at finde Rester af 
et „mykenisk" Fyrstesæde, og i Lakonien gjordes 
et Fund af ejendommelig Art, idet Chrestos Tsuntas 
i 1880 fandt en Kuppelgrav ved Baphio, sydlig for 
Sparta, hvor det gamle achæiske Fyrstesæde Pharis 
havde li^et I denne Grav laa to Guldbægere 
med kraftige RelieflFer: fredelige Tyre i Skogen og 
Tyre i Kamp med Mennesker, der søger at fenge 
dem med Strikker og Net, Fremstillinger, som viste 
den „mykeniske" Tids tekniske Dygtighed og reali- 
stiske Opfatning paa særlig udmærket Maade. Men 
Sporene af denne Kunst indskrænkede sig ikke til 
Grækenlands Kyster. Snart fandtes „mykeniske" 
Vaser og Vasebrudstykker over hele Øverdenen i 
det ægæiske Hav og videre lige til Kypros, og 
siden har Omraadet yderligere udvidet sig, f. Eks. 
langs Italiens Kyster, enkeltvis endog til Spanien. 
Saa meget blev klart: det gjaldt her en Kultur af 
lang Varighed og stor Udbredelse. — 

Efter hvad der nu forelaa, kunde der ikke herske 
Tvil om, at denne Kultur var ældre og rigere end 
den i Grækenland ved den saakaldte doriske Van- 
dring fremkaldte Kulturtilstand, der brugte flere 
Aarhundreder for at skabe en virkelig hellensk 
Kultur, og heller ikke om, at denne nyfundne Kunst 
med dens ftildendte Teknik og dens faste, tildels 
fortræffelige Former i Henseende til figurlig Frem- 



— 169 — 

• 

Stilling maatte ligge foran den egentlige hellenske 
Kunst. Man maatte altsaa henføre denne Kunst til 
Tiden før den græske Histories Begyndelse, til det 
andet Aartusende. Spørgsmaalet var nu, om dette 
var den længe søgte homerske Kunst. 

I 1894 paaviste Wolfgang Reichel, at man maatte 
skjelne mellem den Tid, i hvilken de joniske San- 
gere, hvem de homerske Digte i den os foreliggende 
Form skyldtes, optraadte, og den Tid, i hvilken 
Digtenes B^ivenheder foregaar. De joniske San- 
gere forefiindt et ældre Sagnstof, der virkelig havde 
sit Udspring i den skildrede Heroertid og som vel 
allerede hist og her havde erholdt en bestemt Ud- 
formning, men som først disse Sangere gav sin Tids 
og sin Stammes digteriske Form, idet de selvfølgelig 
indblandede mange Træk fra deres egen Samtid. 
Det gjælder altsaa i Digtene at skjelne mellem de 
Bestanddele, der tilhører de gamle — for at tale 
med Homer — achæiske Heltesagn fra det 2det 
Aartusende og de joniske Tilsætninger. En saadan 
Skjelnen kan udføres ved Hjælp af Indholdet, Moti- 
vets Karakter, Fremstillingens Tone, det friskere 
eller skablonmæssige i Skildringen; men ofte 
yder dog Kunstværkeme den sikreste Hjælp. Her 
skal kun anføres et eneste slaaende Eksempel: den 
^mykeniske'' Kunst kjender ligesaa lidt som de 
ældre Bestanddele af Iliaden de joniske runde 
Metalskjolde, men kun de store ottekantede Okse- 
hudsskjolde: hvor vi træffer Metalskjolde med alt 
deres Tilbehør, kan vi sikkert antage, at vi har at 
gjøre med en jonisk Tildigtning. Den nyfundne 
^mykeniske" Kunst var altsaa ikke den Kunst, som 

Joniens Homersangere saa for sine Øjne, men den 
Kunst, som tilhørte bortgangne Herskerslægter, til 
hvis Berømmelse Sagnene havde dannet sig, og 
hvorfra de joniske Sangere — sammen med Sagn- 
stoffet — laante Heltetidens Farver og Tilstande. 
Man kunde saaledes med Rette betegne denne Kunst 
som den homerske Heltetids Kunst. 

I Homers Digte som i den «mykeniske* Kunst 
spiller Guidet, som dog sjelden forekommer paa 
græsk Landomraade, en betydelig Rolle. Ogsaa 
Elfenbenet, et sikkert fremmed Produkt, omtales af 
Homer og er ogsaa fundet f. Eks. i Gravene ved 
Spata. Løver kjendte Grækenland ligesaa lidt som 
Katter og Papyrusplanten, men saavel Homer som 
Kunsten kjendte Løver, og hvad Katter og Papyrus 
angaar, er disse fremstillede paa den foran nævnte 
Dolkklinge. Der var altsaa blandet ind i Kunsten 
fremmede Elementer, og Spørgsmaalet var nu, om 
det her drejede sig om importerede Varer. Denne 
Tanke laa i Virkeligheden nær, saa længe man lige- 
over for denne nyopdagede Urtid stod som foran en 
overraskende Foreteelse, i hvis Frembringelser man 
kun saa noget ufuldkomment og over hvis store 
Udbredelse man dengang endnu ikke havde Over- 
sigt. Men al Tvil maatte svinde, da man blev op- 
mærksom paa Omamentikens og Stilens konse- 
kvente Enhed i Værker af forskjelligt Stof og for- 
skjelligt Værd (de magre Menneskers paafaldende 
Form og Dragter er f. Eks. ens paa Vægbilleder, Guld- 
bægere, Lerkar, skaarne Stene), og ydermere lige- 
over for den Kjendsgjeming, at denne Ensartethéd 
gjenfandtes paa vidt spredte Fundsteder. Navnlig 

vidner Lerkarrene om Allestedsnærværelsen af en 
og samme Kunst. Det maatte altsaa være en inden* 
landsk Kunst, der jo ogsaa svarede til de gamle 
Sagn, — derom ophørte snart al Strid. 

De fremmede Elementer i den „mykeniske** 
Kunst maatte saaledes forklares paa en anden Maade : 
der maatte ha været Berøringspunkter med det 
fremmede. Newton var den første, der i „mykeni- 
ske" Lag paa Rhodos fandt ægyptiske Skarabæer 
(skaame Stene i Billeform), hvilke tilhørte det 15de 
Aarhundrede. Desuden havde Ægyptologien nylig 
paa Grundlag af gamle Dokumenter paavist tidlige 
og livlige Forbindelser mellem Ægypten og „ Havets 
Øer", Forbindelser af krigerisk Art, som selvfølgelig 
ikke udelukkede Handels- og Kulturpaavirkninger. 
Optraadte paa den ene Side ægyptiske Varer paa 
^mykenisk" Omraade og syntes at kunne give For- 
klaringen til Foreteelser som Katter i Papyruskrat, 
saa forefandtes paa den anden Side tydelige Spor 
af „mykeniske" Paa virkninger i Ægypten under 
Amenophis III og IV, det vil sige paa Grænsen 
mellem det 15de og 14de Aarhundrede. Navnlig 
viste den reformvenlige Amenophis IVs Residens, 
Tell-el-Amarna, Værker fra en fra al ægyptisk Stil 
afvigende Stil. Et Flisegulv i Paladset gjengir Bille- 
der af Dyr i tæt Rørkrat, som i Livagtighed og 
Finhed staar i Højde med den „mykeniske" Dolk- 
klinges Fremstillinger. I Ægypten er ofte fundet 
«mykeniske* Vasebrudstykker. Man kan saaledes 
gaa ud fra, at der i hin Tid har fundet Sted en 
Handelsforbindelse og en Kulturudveksling mellem 
Ægypten og «Øhavets" græske Befolkning, Men i 

denne Udveksling var ingenlunde det gamle Kultur- 
land det fortrinsvis ydende. Ægyptens Kunst bar 
allerede dengang Alderdommens Mærker. Det var 
netop de „mykeniske" Paa virkninger, som med sin 
friske Kraft indgav den stivnende ægyptiske Kunst 
endnu engang en Smule nyt Liv, medens denne 
overførte til den blomstrende „mykeniske" Kunst i 
det højeste endel ydre Motiver. Efter Amenophis 
I Vs korte Episode (kort efter Aar 1400 f. Kr.) og 
under den følgende stærke Reaktion synes de frem- 
mede Paavirkninger mere og mere at være for- 
svundne. De kan i Ægypten ikke paavises udover 
det 1 3de Aarhundrede, hvad enten nu Grunden der- 
til er at søge i de indre Forhold i Ægypten eller 
i Internationale Forviklinger eller ogsaa deri, at den 
^mykeniske* Kulturverden er faldt sammen. 

At Forholdet til Ægypten har artet sig saaledes, 
bekræftes ogsaa ved det Indtryk^ som de fundne 
Rester af den „mykeniske" Kunst selv gjør. Kul- 
turen paa det ægæiske Havs Øer og Kyster vækker 
Forestillingen om en mægtig og glimrende Udfol- 
delse af selvstændig Ejendommelighed og frisk 
Kraft. Det tør forudsættes, at de achæiske Hersker- 
slægters kostbare Kunst (i hvilken de lavere Folke- 
klasser har deltaget i det højeste i Udførelsen af 
Lervarer), har varet saa længe som de homerske 
Heltes Herredømme, det vil sige til „den doriske 
Vandrings** længe varende Folkeforskyvninger. Da 
denne doriske Vandring oversvømmede Græken- 
land og — med Spirer i sig til store Fremskridt — 
dog havde i Begyndelsen hidført gjennemgaaende 
raaere Tilstande, udslettedes ogsaa snart Sporene af 

hin højt udviklede Kultur, og denne levede nu kun 
videre i Sagnene om den heroiske Fortid. I Kun- 
sten blev den tidligere fornemme Pragt fortrængt 
af den geometriske Stils tarvelige Bondekunst, hvad 
enten nu denne har været de nye Indvandreres 
medbragte Eje eller maaske snarere den gamle, alle- 
rede ved Siden af den „mykeniske" Fyrstekunst 
vegeterende og nu til Eneherredømmet naaende 
mellemeuropæiske Folkekunst. 

Saasnart man havde lært den «mykeniske" Kultur 
at kjende, maatte Spørgsmaalet om dens Oprindelse 
melde sig. Den havde erholdt sit Navn efter det 
første Findested Mykenai, og Mykenais Berømmelse 
i de homerske Digte maatte bidrage til, at man her, 
i Argolis's Herresæder, søgte Udgangspunktet for 
denne Kultur og denne Kunst. Men uagtet de staar 
som Midtpunkt i Heltesagnene, var de dog i Virke- 
ligheden altfor ubetydelige til at spille en saadan 
Rolle i Kulturhistorien og til at retfærdiggjøre Nav- 
net: mykenisk Kultur. Smaafyrsterne i Argolis 
var kun Dele af den achæiske Herskerslægt, hvis 
Ry opfyldte Fortiden. Skulde maaske „achæisk^ 
være en rigtigere Betegnelse af denne Kultur? 
Åchæerne var bosat ikke alene i Argolis, men ogsaa 
i mange andre Landsdele paa det græske Fastland, 
ja ogsaa udenfor dette, f. Eks. paa Kreta. De var 
ogsaa kjendt i fremmede Lande, thi omkring Aar 
1200, under Merneptah, der regjerede dengang 
Israels Folk drog ud af Ægypten, omtales i ægyp- 
tiske Dokumenter i49ttaitt^/ta. Betegnelsen „achæisk'' 
kunde saaledes synes rimelig — i ethvert Fald er 
den bedre end „ mykenisk" — - men er alligevel 

neppe at anbefale, navnlig fordi den ikke tillige omfatter 
en vigtig Side ved Spørgsmaalet. 

Antagelig var det Ferdinand DQmmler, som først 
med Eftertryk pegte paa denne Kulturs Udbredelse 
over den hele Øverden. Naar man ser, at denne 
Kunst henter sine Yndlingsmotiver fra Sjøen, atalt- 
saa Havet danner et Hovedelement i Kunsten, saa 
forudsætter Udbredelsen af denne Kultur over alle 
Øer og Kyster, navnlig Ægæerhavets, et sjøfarende 
mægtigt Folk. Det var derfor forstaaeligt, at Ulrich 
Kohler i en Tid, da de mest fuldendte Stykker af 
denne Kunst endnu ikke kjendtes, mente at finde 
dette Folk i Karieme, et fra Grækeme forskjelligt 
Folk, hvem de antike Historikere tillægger i meget 
gammel Tid Herredømmet tilsjøs. Efter dem kom 
saa Kretenseme, hvis mægtigste Herskemavn er 
Minos. 

Allerede ved Begyndelsen af disse Forskninger 
havde Arthur Milchhofer (1883) med træfsikker 
Anelse pegt paa Kreta som Hovedsædet for den ny- 
opdagede Kultur. Hans Formodning støttede sig 
hovedsagelig paa de dengang gjorte Fund af saakaldte 
«Østene**, o : til Pryd bestemte Kiselstene med ind- 
gravede Tegninger, der navnlig var bleven fimden 
paa Kreta, men ogsaa paa de øvrige Øen Deres 
Stil var ^mykenisk". Det lykkedes Milchhofer at 
paavise, at deres ofte fantastiske Fremstillinger, Blan- 
dingsvæsener og lignende, var fri for enhver asiatisk 
Indflydelse, og at bringe dem i Sammenhæng med 
de andre Rester af «mykenisk'' Kultur. 

Kreta havde allerede været Maalet for talrige 
Rejser, og Ruineme af dens mange Byer var ofte 

bleven undersøgt. Men den kretensiske Urtid var 
endnu næsten som en lukket Bog. Nogle Aar tid- 
ligere, i 1878, havde Kretenseren Minos Kalokairinos 
opdaget i Minos's Hovedstad Knosos Rester af Mure, 
som W. J. Stillman i 1881 mente at burde henføre 
til Minos's Labyrint, Skuepladsen for Theseus's Kamp 
med Minotauros. Stillman opdagede under sine 
Undersøgelser meget gamle Skrifttegn. Interessen 
for Kreta blev atter vakt, da Pasparakes og Itali- 
enerne Federico Halbherr og Paolo Orsi i 1884 
foretog betydelige Udgravninger paa Øens Sydkyst. 
I det gamle Gortyna, i Oldtiden en af Kretas mæg- 
tigste Byer, landt man en Indskrift fra det 7de Aar* 
hundrede, der handlede om Byens gamle Love og 
som har været Gjenstand for mange lærde Fortolk- 
ninger. Af større Interesse for Arkæologien var dog 
de Fund, som blev gjort af Georgios Pasparakes i 
Zeusgrotten paa Idabjerget. Foruden meget primitive 
Broncefigurer fandtes her navnlig Skjolde af drevet 
Metal, hvis Fremstillinger, iblandet orientalske Ele- 
menter, først ansaaes for fønikiske, men i 1893 blev 
af Heinrich Brunn erklæret for Frembringelser af 
en kretensisk, om end fra Østen paavirket Kunst- 
produktion. Tilskyndet ved de af Milchhofer og Itali- 
enerne vundne Resultater, forsøgte Schliemann i 1886 
at sikre sig et Terræn for Udgravninger i Knosos, 
men Planen gik overstyr, dels fordi Kretenseme 
stiUede urimelige Fordringer, dels som Følge af poli- 
tiske Forviklinger og tildels vel bgsaa paa Grund af 
den bitre og unyttige Strid, hvori Schliemann blev 
indviklet ved Ernst Bottichers Paastande og Theorier 

med Hensyn til de trojanske Udgravninger (Bøtticher 
saa i Troja kun et stort Krematorium). 

Først i 1890-Aarene optoges atter Udgravnings- 
planeme paa Kreta, og det samtidig saavel i det 
nordlige som i det sydlige. I det nordlige blev af 
Arthur Evans, en Søn af en rig Fabrikant og Præ- 
historiker, Knosos valgt som UndersøgelsesFelt, og 
det lykkedes ham, trods Kretensernes overdrevne 
Fordringer, at opnaa hvad der ikke var lykkedes for 
Schliemann, nemlig at faa indkjøbt et stort Areal, 
hvor han siden 1900 har været beskjæftiget med at 
frilægge hvad man kan kalde Minos's Palads. Det 
er et storartet Kompleks af Gaarde, Sale og labyrint- 
agtige Gange, saaledes som det intetsteds findes paa 
græsk Jord. Oversigtligheden vanskeliggjøres derved, 
at det ikke er et ensartet Bygværk, men tre i Tid 
meget forskjellige, maaske ved Aarhundreder skilte 
Paladser, der er by^et lagvis over hinanden. Det 
knosiske Palads, der laa frit uden omgivende Mure, 
forholder sig til de fast befæstede smaa Boi^e i Ti- 
ryns og Mykenai som Slottet i Versailles til Wart- 
burg og lignende tyske Borge. Og paa lignende 
Maade har den havbeherskende Minos's Magt for- 
holdt sig til en Proitos eller en Atreus, kun at ingen 
Digter har forherliget hans Berømmelse saa glim- 
rende og for al Fremtid som det skede med de 
achæiske Fyrster. 

Fra de store Gaarde fører brede Trapper gjennem 
Forværelser ind til store Sale, der ofte ved Søjler, 
dels paalangs og dels paatvers^ deles i to Skibe. 
Søjler af Træ var en Hovedbestanddel i den kre- 
tensiske Arkitektur. I et Vægmaleri i Knosos, der 

gjengir en alterlignende Bygning, kan disse Søjlers 
Form (smalnende ind nede som et Stoleben, saaledes 
som den først viste sig i Løveporten i Mykenai) samt 
det tilhørende Bjelkeværk tydelig konstateres. I et 
af Paladsets mindre Rum, ligeledes med et Forvæ- 
relse, flndes langs Væggen Bænke med en højry^et 
Marmortrone i Midten, og ligeover for den, paa den 
anden Side af en Søjlestilling, fører Trin ned til en 
liden, engang ovenfra belyst Have (bør vistnok op- 
fattes saaledes, neppe som et Bad). Overlys spillede 
overhovedet en stor Rolle i det fleretages Palads, 
saaledes f. Eks. ogsaa i et Trappehus, hvis Trin den 
Dag idag kan betrædes. I en af Paladsets Hoved- 
tilgange er paa Væggen malt en Række legemsstore 
Figurer: Slaver og Slavinder med kostbare Kar i 
Hænderne. Paa en anden Væg sees i et flot an- 
tydet Miniaturmaleri en tæt Skare af spændt optagne 
Tilskuere, Mænd og Kvinder, de sidste i den gjængse 
Dragt, der omhyller Underkroppen med et rigt Ge- 
vandt, medens Overkroppen næsten er nøgen. Ogsaa 
af Stukrelielfer er bevaret forbausende fuldendte Re- 
ster. Desuden flndes Badeværelse, ja selv de nu 
saa moderne Klosetter med Vandskylling mangler 
ikke. Om Herskerens Rigdom vidner de lange Galle- 
rier i Underetagen, hvor der flndes Rækker af mægtige 
Lerbeholdere og hvor der i selve Gulvet er indrettet 
Rum til sikker Opbevaring af Forraad eller Skatte. 
Et lignende Billede i det smaa, enklere og der- 
for mere oversigtlig, viser de Paladser, som Italie- 
nerne Federico Halbherr, Luigi Pernier og Luigi 
Savignoni har frilagt paa Kretas Sydkyst i og ved 
det vakkert beliggende Phaistos. Her gjenflndes i 

Hovedpaladset i beskednere Maalestok alle Dele af 
det knosiske Palads; et mindre Palads ved Hagia 
Triada gav først Indtryk af at ha været en Sommer- 
villa. Ogsaa her var Maleri og Plastik bragt i An- 
vendelse. Et Brudstykke af et Vægmaleri viser en 
med ypperlig Naturiagttagelse gjengivet Vildkat, som 
i Skogtykningen (hver Plante er nøjagtig karakteri- 
seret) lurer paa en Fasan, og et Brudstykke af en 
Spækstensvase gjengir i fladt, skarpt udført Relief 
et Tog af karakterfuldt tegnede Mænd. Overalt mod- 
tar vi — og i stigende Grad for hvert nyt Fund 
— Indtrykket af en sjelden højt udviklet Kultur, 
dertil en Kunst, som ved en vaagen Natursans, et 
fortræffelig skolet Kunstnerblik og en betydelig tek- 
nisk Dygtighed har formaaet at skildre Mennesker 
med et saa levende og individuelt Præg, som den 
senere græske Kunst først magtede det næsten tu- 
send Aar derefter, nemlig i Begyndelsen af det Ste 
Aarhundrede. Som Følge af alle disse Opdagelser 
stiger det 2det Aartusendes græske Heroertid frem 
i lysende Glans af den sagnagtige Overleverings 
Taager. Disse Fund aander ogsaa nyt Liv i de ho- 
merske Skildringer og lærer os at skille de ældste og 
kraftfuldeste Bestanddele ud fra de mere bløde, mere 
indtagende, men ogsaa dels mere moderne, dels mere 
skablonmæssig stive Tilsætninger af de joniske Sangere. 
Ogsaa Kretenseme synes at ha havt Berørings- 
punkter med Ægypten. I al Fald antages Keftoeme 
paa de ægyptiske Vægmalerier, med deres Guldkar 
af «mykenisk** Form og Ornamentik, og hvis Hjem- 
stavn man har søgt paa forskjellige Steder, med 
størst Sandsynlighed at kunne henføres til Kreten- 

serne, Bibelens Kephtorer. Mange Særtræk er egne 
for den kfetensiske, andre for Fastlandets Kunst, 
men tiltrods herfor kan der ikke herske Tvil om 
Samhørigheden af hele den „mykeniske" Kunst og 
Kultur. Efter al Sandsynlighed har det store, hav* 
beherskende Kreta været det fornemste Sæde for denne 
Kultur. Burde den maaske derfor rettere betegnes 
som „kretensisk**, eller endog som ^minoisk"? Det 
Vilde kun være berettiget, dersom man var sikker 
paa, at den ogsaa havde havt sit Udspring paa Kreta 
og derfra udbredt sig nordover. Paa den anden Side 
har Betegnelsen ,,achæisk'' tabt i Sandsynlighed ved 
Kretas Overvægt, hvilken i sin Helhed slet ikke lar 
sig betene som achæisk. Det er altsaa rigtigere, 
atanvende Betegnelseme „kretensisk" og «mykenisk** 
for de enkelte lokale Grupper og Særegenheder, 
medens man for den store Helhed naturligst vælger 
Betegnelsen ^ægælsk"" i Overensstemmelse med det 
hovedsageligste Udbredelsesomraade. 



VII. 

Den nye, methodiske Fremgangsmaade, som „ Spa- 
dens Arkæologi* gjennemførte fra omkring 1870, er 
i det foregaaende bleven belyst fra tre Synspunkter. 
De græske Kultuspladse førte os saavel til den klas- 
siske som til den séngræske Tid; Byanlæggene til- 
hørte væsentlig den hellenistiske og romerske Periode ; 
Schliemann og hans Efterfølgere fandt førhellensk 
Kultur og Kunst, som førte Blikket et Aartusende 
og mere tilbage. Men ved Siden af disse store, samlede 
Forskninger optoges til Løsning ogsaa en Række 

Enkeltopgaver, som dels et tilfældigt Fund stillede, 
dels en bestemt videnskabelig Plan fremkaldte. I 
en kort Oversigt som denne er det ikke gjørligt at 
omtale alle disse Enkeltforskninger. Det maa her 
være nok kun at nævne dem, som bragte Arkæo- 
logien enten et betragtelig nyt Resultat eller som 
stillede nye Problemer af Betydning. 

I Athen udfoldede det arkæologiske Selskab en 
betydelig og resultatrig Virksomhed. Den afStrack 
i 1862 paabegyndte, af Selskabet forsatte Udgravning 
af det dionysiske Theater (Herodes Atticus*s Odeion 
var allerede tidligere bleven udgravet) bragte for 
Dagen den stadselige Række af Æressæder, paa hvilke 
engang de athenske Præster og højeste Statsembeds- 
mænd, placeret omkring Dionysospræstens relief- 
smykkede Lænestol, overvar Forestillinger. En videre 
Undersøgelse, fornemmelig af Scenebygningen, fore- 
toges af Dorpfeld i Aarene fra 1886 til 1896. Neden- 
for den tidligere omtalte Asklepioshelligdom blev en 
stor toskibet Søjlehal frilagt i 1887—88 og i 1892 
paavist at være den af den pergamenske Kong Eu- 
menes II til Brug for det theaterbesøgende Publikum 
hyggede Promenadehal, medens den ved Torvet lig- 
gende prægtige, med Butiker udstyrede toskibede 
og toetages Søjlehal, bygget af Attalos II, var bleven 
udgravet allerede i Aarene 1859 — 62, den sidste et 
Mønster paa pergamensk Arkitektur, fimdet før der 
endnu var gravet i selve Pergamon og før man alt- 
saa kjendte den af Eumenes II i lignende Stil opførte 
Søjlehal i Pergamon. Men disse og lignende Enkelt- 
udgravninger traadte fuldstændig i Skygge for hvad 
der skede paa Akropolis. 

Paa Akropolis var der i Middelalderen blevet 
bygget et højt plumpt Taarn over Propylæernes sydlige 
Fløj. I 1876 skjænkede Schliemann Midler til at 
fjerne dette Taarn, og Følgen blev, at man erholdt 
nye Oplysninger om Propylæernes Bygværk og det 
foran liggende Niketempel. Dette gode Resultat 
vakte atter tillive et ofte fremført Ønske om at 
underkaste den hele Borg en ny grundig Under- 
søgelse. Som bekjendt blev Akropolis ved Persernes 
Erobring 480 grundig herjet og ødelagt ved Brand. 
Over Grusmasserne havde saa den perikleiske Tids- 
alder opført de herlige Bygværker : Parthenon, Propy- 
læerne, Niketemplet, Erechtheion, af hvilke betyde- 
lige Rester er bevaret til vore Dage. Dermed var 
næsten alle Spor af de ældre, førpersiske Tilstande 
bleven skjult under det perikleiske Grusdække, 
som nu almindelig blev betegnet som „Persergruset". 
Muligens var den siddende Athenafigur, som endnu 
Pausanias havde seet ved Erechtheion (og angivet 
som et Værk af Endoios i det 6te Aarhundrede) og 
som allerede tidligere var bleven fundet ved denne 
Helligdom, det eneste Værk, som havde overlevet 
Tidernes Storme. Forøvrigt var kun sjelden ved 
en dybere Gravning et „førpersisk" Stykke kommet 
for Dagen, saaledes Relieffet med den saakaldte 
„vognbestigende Kvinde" eller Statuen af Manden, 
der bærer en Kalv paa Skuldrene (fundet fra 1864 
nu og da i enkelte Stykker). Allerede i 1830-Aarene 
havde Udgravninger i Parthenons mægtige Funda- 
menter vist, at der i disse dybe Lag skjulte sig 
ældre Stykker. Forsaavidt var der godt Haab om, 
ved et grundigere Arbejde at høste rigere Resultater. 

Rigtignok havde en Forsøgsgravning, som den franske 
Skole i Athen i 1879 havde igangsat vestlig for 
Erechtheion under Ledelse af Arkitekt Blondel, givet 
et saa tarveligt Udbytte, at man nok efter det kunde 
stille sig tvilsom. Men Panagiotes Stamatakes, der 
havde del tåget i de mykeniske Udgravninger og nu 
var ansat som Generaldirektør, lod sig ikke afskrække, 
men begyndté Høsten 1884 Gjennemførelsen af den 
nu fattede Plan, nemlig at udgrave hele Borgens 
Plateau og trænge frem enten til fast Fjeld eller til 
de antike Fundamenter og Bygningsrester. Da Stama- 
takes kort efter døde, optoges Arbejdet med stor 
Energi af hans Eflerfølger Panagiotes Kabbadias, der 
allerede havde indlagt sig stor Fortjeneste af Ud- 
gravningerne i Epidauros. Opgavens arkitektoniske 
Del lededes af Georg Kaweraus, og Dorpfeld gav 
stadig velvillig sine Raad. Saaledes blev Borgfladen 
systematisk afdækket i Aarene 1885 — 91, idet Ud- 
gravningerne begyndté ved Propylæerne langs Nord- 
siden og derefter fortsattes rundt hele Borgen. 

Sjelden har en planmæssig gjennemført Under- 
søgelse baaret saa rige Frugter som denne. Her 
skal kun fremhæves et Par Punkter af særlig viden- 
skabelig Betydning. 

Af megen Vigtighed for Kundskaben om selve 
Akropolis og dets Historie blev straks Opdagelsen 
af den gamle „pelasgiske" Borgmur. De af uregel- 
mæssige Blokke hyggede Mure sluttede sig langt 
nøjere end de efterpersiske Mure til Borgklippens 
oprindelige Formation, og paa Grund deraf fremkom 
deres tildels meget karakteristiske Bugtninger og 
navnlig paa Sydsiden, hvor Terrænet sænkede sig 

meget stærkere, deres betydelig lavere Beliggenhed. 
Kun i Vest, ved Propylæerne, var et Stykke af 
Pelasgermuren altid bleven bibeholdt. Paa Nord- 
siden stødte man i Forbindelse med de gamle Mure 
paa Rester af meget gamle Bygninger, deriblandt 
Dele af det gamle Kongepalads og en Bagtrappe i 
Lighed med den i Tiryns. Dermed var et staaende 
Træk i disse gamle Borganlæg afsløret ogsaa for 
Athens Vedkommende. 

Sydlig for Erechtheion havde man allerede tid- 
ligere været opmærksom paa en større, ved Kunst 
frembragt, mod Nord og Vest opmuret Flade. Kort 
Tid efter Udgravningernes Begyndelse stødte man 
her paa Spor, i hvilke Dorpfelds Skarpsyn opdagede 
Rester af et gammelt Tempel. Den videre Udgrav- 
ning bekræftede denne Antagelse, og en senere 
af utallige Smaastykker sammenflikket Indskriftplade, 
som stammede fra selve Templet, oplyste om dettes 
gamle Navn, nemlig Hekatompedon. Og paa Grund- 
lag af Fundamenternes Forskjelligartethed paaviste 
Dorpfeld endvidere, at det oprindelige Hekatompe- 
don kun havde omfattet det hundrede Fod lange 
Tempelhus med en Cella mod Øst og et tredelt 
Skatkammer mod Vest, medens den omgivende Søjle- 
gang havde været en senere Tilsætning, en i Begyn- 
delsen paafaldende Antagelse, men som snart skulde 
finde en Analogi i Syditalien og derpaa sikker Be- 
kræftelse ved Pundene paa selve Borgen. Den op- 
rindelige Bygning kan vistnok med god Grund hen- 
føres til den solonske Tid, og en ikke usandsynlig 
Formodning sætter den i Forbindelse med Indstif- 
telsen af den store Panathenæerfest (566). 



X 

Gav disse Fund en øget Kundskab om Borgens 
Historie og de med den forbundne Forhold i Athen, 
saa bragte en anden Række Fund mere videregaa- 
ende Resultater og spredte Lys over den attiske 
Kunsthistorie. Medens denne — før Persertiden — 
kun lod sig forfølge i ganske isolerede, usammen- 
hængende Spor, bragte de dybere Lag paa Akropo- 
lis for Dagen en Rigdom af Billedværker, der klar- 
gjør den attiske Plastiks hele Forløb i det 6te Aar- 
hundrede. Her optraadte som det ældste Materiale 
den stundom bløde, stundom haardere attiske Tuf, 
der lod sig skjære paa samme Maade som det oprinde- 
ligst benyttede Træmateriale. Flere Gavlfelter af 
Tuf, med rige og livlige Farverester, anskueliggjorde 
i snart fladere, snart højere Relieffer Udviklingen 
i den attiske Reliefstil og i Gavlkompositionen. Det 
lykkedes Theodor Wiegand gjennem grundige Under- 
søgelser at paavise, at en af disse Gavler, den saa- 
kaldte Tyfongavl, havde tilhørt Hekatompedon i dettes 
oprindelige Skikkelse, og da den tilhører Slutningen 
af denne Tufperiode, er dermed en relativ Tidsbestem- 
melse for Templets første Anlæg givet. Men foruden 
disse gamle Tufskulpturer fandtes ogsaa meget yngre 
Marmorbrudstykker, af hvilke det lykkedes Franz 
Studnicza og Hermann Schrader at sammensætte Dele 
af en Gigantkamp med Athena som Hovedfigur, 
vistnok Rester af den Gavl, som efter Hekatompe- 
dons Udvidelse med en Søjlegang skulde erstatte 
Tyfongavlen over den ældre Tempelbygning. Til- 
ligemed Berigelsen af vor Kundskab om attisk Pla- 
stik var altsaa her samtidig vundet et kronologisk 
Holdepunkt for Hekatompedons Ombygning. 

Et ganske andet Udsyn over den peisistratiske 
Tids Plastik aabnede de Udgravninger paa Borgen, 
der bragte for Dagen den lange Række af Kvinde- 
figurer (respektløst betegnede som „Tanter"), der 
engang, staaende paa høje, pilleformede Baser, maa 
ha givet Billedet af det førpersiske Akropolis en 
ejendommelig Charme. Om disse Figurer gjæl- 
der Ordet: „Alle Gestalten sind ahnlich, und 
keine gleicht der andern." De ældre blandt dem 
røber tydelig deres Herkomst fra Øerne, saaledes 
er en bjælkerund Figur i nær Slægt med den samiske 
Herafigur (nu i Louvre), og en anden, med rødt Haar 
og grønne Øjne og med et muntert Udtryk (kaldt 
„den glade Emma"), minder stærkt om den bjælke- 
formede Nikandrefigur fra Naxos. Andre Figurer 
med rigere Gevandtfolder bringer Tanken hen paa 
Kios, hvor der blomstrede en gammel Billedhugger- 
skole. For flere Figurers Vedkommende er deres 
Hjemstavn ikke saa let paaviselig, men saa meget 
er klart : de joniske Øers mere fremskredne Plastik 
havde, antagelig paa Peisistratos's Tid, holdt sit Ind- 
tog i Athen og med sin mere forfinede Rokokoma- 
nér trængt tilside den kraftigere attiske Kunstart og 
tåget de attiske Kunstnere i Skole. Snart havde 
Eleverne overfløjet sine Læremestere. Et Værk 
som den med Antenors Navn betegnede Kvindestatue 
forener saaledes jonisk Ynde med attisk Værdighed 
og Alvor. Og da der i Aarhundredets Slutning gjorde 
sig i Attika gjældende ogsaa doriske Indflydelser fra 
Peloponnes, hvor imidlertid Broncestøbningen var 
bleven udviklet, forfinedes den jonisk-attiske Kunst 
til saa indtagende Arbejder som det bekjendte Kvinde- 

hoved med de lange Lokker ned over Skuldrene. 
Et af Kunsthistoriens hidtil ukjendte Kapitler, et af 
de vigtigste, da det gav Forudsætningerne for den 
store attiske Kunst i det Ste Aarhundrede, var saa- 
ledes gravet frem af „Persergruset" paa Akropolis. 

Den foran nævnte Billedhugger Antenor, der se- 
nere, efter Tyrannernes Fordrivelse, udførte Bronce- 
gruppen af „Tyranmordeme Harmodios og Aristo- 
geiton", paavirket af den doriske Bronceplastik, var 
ifølge Indskriften paa den ovenfor omtalte Kvinde- 
statue en Søn af Maleren Eumares. Dette Sammen- 
træf maatte vække en saa meget større Interesse, 
som Bemalingen paa disse Marmorværker var meget 
stærkt fremtrædende, om end ikke i saa høj Grad 
som paa de ældre Tufskulpturer. Den kun til visse 
Dele af Skulptureme begrænsede Anvendelse af 
Farver gav et slaaende Bevis mod den gamle Theori, 
der hævdede, at enten havde alt eller intet været 
farvelagt, og samtidig anskueliggjordes atter den nære 
Forbindelse mellem Skulptur og Maleri i Oldtiden 
og illustrerede Platons Ord, at Billedhuggeren vel 
leverer Form og Tegning, men at hans Værk erhol- 
der først sin fiilde Virkning ved Maleriets Medvirk- 
ning. 

De foran givne Antydninger viser tilstrækkelig, 
at Udgravningeme paa Akropolis bragte rige Resul- 
tater. Undersøgelserne kan i enhver Henseende 
stilles ved Siden af Udgravningeme i Olympia og 
Delfoi. For helt at løse Opgaven, maatte ogsaa Un- 
dersøgelserne gjennemføres paa den udvendige Side 
af Borgen. Sydsiden er ble ven renset for Grus- 
dyngeme fra tidligere Ryddiggjørelser paa Borgen 

og viser atter den oprindelige Formation. Paa Nord- 
vesthjørnet foretog Kabbadias i 1896—97 Udgrav- 
ninger og frilagde med smukt Resultat Skraaningen 
omkring Pangrotten. Den vestlige Skraaning er des- 
værre undraget Undersøgelser som Følge af her 
anlagte moderne Veje og Beplantninger. Istedet 
derfor frilagde Dorpfeld i 1892—97 ved Foden af 
Pnyx et fra peisistratisk Tid stammende stort Brønd- 
anlæg, der fik Våndet tilført gjennem en lang Tun- 
nel. Er det den af Peisistratos i den „nirørede" 
Enneakrunos (o: Nikilden) omdannede Kallirroe? 
Meningeme herom er endnu stridende, skjønt Opi- 
nionen mere og mere synes at slutte sig til Dorp- 
felds Antagelse. Sikkert er, at her er fundet et stor- 
artet Vanledningsanlæg fra Tyranperioden, i Lighed 
med Polykrates's Vandledning paa Samos og den af 
Tyrannen Theagenes hyggede store „hundredsøjlede" 
Brøndbygning, hvis Rester Richard Delbriick og K. 
G. VollmøUer i 1899 efter Dorpfelds Anvisning op- 
dagede i Megara. 

Ogsaa udenfor Athen foretoges vigtige Undersø- 
gelser. Foruden det arkæologiske Selskab deltog 
ogsaa de øvrige arkæologiske Skoler i disse Opgaver. 
Et Par Eksempler maa her være tilstrækkelig. Ud- 
gravninger er saaledes foretaget med gode Resultater 
af Amerikanere i Korinth 1896—1904 (Rufiis B. 
Richardson m. fl.) og i Sikyon fra 1887 (M. L. 
Earle m. fl.), af Englændere i Megalopolis 1890 — 91 
(Ernest A. Gardner m. fl. og Arkitekten Robert Weir 
Schultz). I Tegea lykkedes det i 1888—89 Victor 
Bérard af den franske Skole at klarlægge Bymurene, 
Agora og andre vigtige Punkter af Byanlægget, me- 

dens paa Grund af Befolkningens Vrangvillighed kun 
sparsomme Rester fandtes af det berømte Athena- 
tempel, den unge Skopas's Mesterværk, nemlig nogle 
Stykker af dets Skulpturer, dog tilstrækkelig til deraf 
at kunne nøjere bestemme Skopas's Kunstart. I 
det nærli^ende Mantineia foretoges Undersøgelser 
i 1887 — 88 af Gustave Fougéres, og disse bragte 
bl. a. for Dagen tre Plader fra en Basis til en 
Gruppe af Praxiteles, hvilke lærte os at kjende 
Gevandtmotiver af denne Kunstners Skole. Over- 
raskende var den Oplysning, som erholdtes ved 
de af Kabbadias i 1889 udførte Udgravninger i 
Lykosura i det sydlige Arkadien, efter Pausanias 
den ældste By i Hellas. Ved Helligdommene i Ly- 
kosura havde den messeniske Billedhugger Damofon 
været virksom (Statuer af Demeter og Despoina, 
Artemis og Titanen Anytos), og man havde i Mangel 
paa bestemte Vidnesbyrd henført ham til det 4de 
Aarhundrede. Nu viste saavel Tempelrestemes arki- 
tektoniske Beskaffenhed som Skulpturemes stilistiske 
Karakter, at Damofon har tilhørt Forfaldsperioden 
og har virket i det 2det Aarhundrede. Interessante 
Resultater gav ogsaa de i 1900 udførte Dykkerarbei- 
der ved den lille Antikythera ved Kap Malea paa 
Sydspidsen af Peloponnes. Her var i romersk Tid 
(ikke langt fra det Sted, hvor Lord Elgins Skib 
Mentor led Skibbrud 1803) et Skib gaat under med 
sin Last af Bronceværker. De hentedes nu op 
Stykke for Stykke, deriblandt en særlig smuk Bronce- 
statue, hvis Tydning har givet Anledning til megen 
Meningsforskjel. 

Den største Del af disse Undersøgelser gjaldt 

Peloponnes. Men selv et for Kunsten saa lidet 
frugtbart Landskab som Ætolien gav sit Bidrag. Det 
ætoliske Forbund havde sit Midtpunkt i den højt i 
Landets Indre beliggende Apollonhelligdom i Ther- 
mos. Under Georgios Soteriades's Ledelse blev i 
1897 — 99 Templet udgravet, et gammelt, egenartig 
Bygværk, i hvilket en i Midten anbragt Søjlerad 
gjorde ikke blot den lange smale Cella, men ogsaa 
For- og Baghallen toskibet. Hvor stod Gudebilledet 
i en toskibet Cella? Tidligere havde man kunnet 
antage, at der i et saadant toskibet Tempel anbrag- 
tes et Gudepar, en Statue i hvert Skib, men her 
kunde jo alene Apollon komme i Betragtning. Dette 
Fund stillede altsaa et ret interessant Spørgsmaal, 
der endnu ikke har fundet en tilfredsstillende Be- 
svarelse. Men desuden bragte denne Udgravning 
for Dagen en anden Mærkelighed, nemlig Metoper, 
hvis Forsiring udelukkende bestod af malerisk Ud- 
smykning i gammel Stil. Hidtil kjendte man kun 
Metoper, der enten var helt uforsirede eller smyk- 
kede med Relieffer. Naar her det blotte Maleri 
optraadte istedet for bemalte Relieffer, var det et 
nyt Bevis for den Ligestillethed, som de to kunst- 
neriske Udtryksmaader indtog hos Grækerne, noget, 
som de gamle attiske Gravsteler fra det 6te Aar- 
hundrede allerede havde vist. 

T)gsaa i I tallen udfoldedes der en ivrig arkæolo- 
gisk Virksomhed i disse Aar. Under Indflydelse af 
Luigi Pigorini har Italiens yngre Arkæologer næsten 
udelukkende beskjæftiget sig med præhistoriske Forsk- 
ninger. Følgen heraf har været, at Italienerne kun 
i enkelte Tilfælde har deltaget i Undersøgelserne 



— 190 — 

angaaende deres klassiske Kunstskatte og for det 
meste overladt disse Forskninger til fremmede Viden- 
skabsmænd. I første Række staar her det tyske 
arkæologiske Institut i Rom, hvis speciel arkæolo- 
giske Ledelse overtoges 1887 af Eugen Petersen. 

Medens det for de i Italien levende Arkæologer, 
navnlig for de italienske Forskere, altid havde li^et 
nær, at begrænse Undersøgelseme til det specifik 
italiske, medbragte Petersen fra sin lilleasiatiske Rejse 
(omtalt foran) og et etaarigt Ophold i Athen som 
Leder af det derværende arkæologiske Institut en 
videre Synskreds og indsaa snart, at her forelaa 
en længe forsømt videnskabelig Opgave, nemlig at 
forfølge de græske Spor i Italien. Siden Francois 
Lenormants flygtige Undersøgelser i 1880 paa Stor- 
grækenlands Kyster, havde ingen undersøgt Sydita- 
lien i Sammenhæng med græsk Kunst. Petersen 
paatog sig denne Opgave og paaviste i 1889 i Lokroi 
ved den tarentinske Bugt Resteme af et jonisk Tem- 
pel, som derefter under Petersens Medvirkning blev 
udgravet af Paolo Orsi. I Syditalien, hvor ellers 
den doriske Bygningskunst er eneherskende, var et 
jonisk Tempel et Unikum, og dets Opdagelse var 
saa meget interessantere, fordi dets Former viste sig 
at være af ældre Oprindelse og derved udfyldte et 
Hul i vor Viden om ældre jonisk Stil. Ogsaa for- 
øvrigt viste Templet forskjellige Ejendommeligheder, 
f. Eks. et toskibet Anlæg og en senere foretaget Ud- 
videlse af det oprindelige Tempelhus med en Søjle- 
gang, i Lighed med det kort før opdagede Hekatompe- 
don i Athen. 

I de følgende Aar (1892—94) fortsatte Otto Puch- 

stein og Arkitekten Robert Koldewey disse Under- 
søgelser med megen Dygtighed. Endskjønt ingen 
Udgravninger foretoges, har deres nye Undersøgel- 
ser af samtlige Tempelruiner i Syditalien og paa 
Sicilien bragt meget betydningsfulde Resultater og i 
betragtelig Grad øget vor Kundskab om den ældre 
doriske Bygningskunst i det græske Vesten. Et Par 
Eksempler vil vise dette. Ved Selinunt bragtes for 
Dagen en gammel førdorisk Helligdom, hvad der 
havde tilfølge, at de doriske Bygninger maatte hen- 
føres til en gjennemgaaende yngre Periode end hid- 
til antaget. Paa det selinuntiske Tempel C og det 
saakaldte Cerestempel i Pæstum viste det sig, at 
Gavleme havde været knækket i Enderne. I 
Girgenti paavistes^ at de foran omtalte Atlasfigurer 
sandsynligvis havde havt sin Plads ved Zeustemplet, 
og paa Grundlag af en nøjere Undersøgelse af Al- 
terne foran Templeme blev den saakaldte Basilika 
i Pæstum (toskibet og med nisøjlet Front), der af 
de fleste opfattedes som en Stoa, med Sikkerhed be- 
stemt som et Tempel. En meget drøftet Ejendom- 
melighed ved visse doriske Kapitæler, en skarp Ind- 
snevring af Søjlehalsen lige under Echinos, paavistes 
at være en Særegenhed for den achæiske By Pæ- 
stum. Et velkomment Tillæg til disse storgræske 
Arkitekturstudier bragte det af H. Graillot i 1896 
ftmdne og af Petersen derefter nøjere undersøgte 
Tempel i Conca ved Antium. Dette Fund afgav 
Bevis for, at omkring Aar 500 kunde i Latium et 
Tempel vise ikke italisk, men ren græsk Grundplan, 
og bekræftede derved hvad vi forøvrigt kun af spredte 
Etterretninger erfarer om græske Kunstindflydelser 

i den begyndende romerske Republik. Den tidligere 
Opfatning tænkte sig det daværende Rom helt under 
Indflydelse af etruskisk Kultur og Kunst. 

Ogsaa en anden Række af Petersens Studier gav 
som Resultat, at Etrurien maatte træde i Baggrun- 
den for Grækenland. Det lykkedes ham saaledes 
at paavise, at den 1812 i Perugia fundne, med 
Relieffer smykkede Broncevogn, der ansaaes for et 
Hovedstykke af etruskisk Kunst, ikke var etruskisk, 
men jonisk, sandsynligvis stammende fra en af Sydita- 
liens joniske Kolonier. Den samme Opfatning fandt 
ogsaa Anvendelse paa mange andre „ etruskiske" Vær- 
ker, saaledes f. Eks. den berømte Broncelampe i 
Cortona. Allerede længe havde man været enig om, 
at den ikke mindre berømte Bronce-Chimære fra 
Arezzo, trods sin etruskiske Indskrift, var et græsk 
Værk, og Petersen hævcjede nu, at dette ogsaa var 
Tilfældet med den kapitolinske Ulvinde, som han 
mente stammede fra et jonisk Værksted og var ble- 
ven udført for Rom i Begyndelsen af Republikens 
Tid. Saa meget er sikkert, at der nutildags skjelnes 
med mere Kritik end før mellem den gammeljoniske 
Kunst og etruskiske Efterligninger og at derved et nyt 
Indblik i fornemmelig Syditaliens joniske Kunst er 
vundet. Saaledes er f. Eks. utvilsomt det 1791 ved 
Nemi ftindne Marmorrelief med Aigisthos's Drab, 
nu i Ny Carlsbergs Glyptothek, et ægte gammeljonisk 
Værk, hvilket ogsaa bekræftes ved dets mange Lig- 
heder med Frisen fra det knidiske Skathus i Delfoi. 

Ved Siden af disse Forskninger angaaende den 
italiske Kunsts græske Forbilleder træder Undersø- 
gelseme af Italiens selvstændige Frembringelsen Det 

er ikke saa længe siden, at man kun kjendte det 
etruskiske eller rettere gammelitaliske Tempel gjen- 
nem Vitruvs ikke ganske klare Beskrivelse, hvor- 
for ogsaa Forsøgene paa en Rekonstruktion faldt 
meget forskjellig ud. Ogsaa paa dette Omraade er det 
efterhaanden begyndt at dages. Allerede 1865 og se- 
nere i 1875 — 76 blev i Palazzo Caffarellis Have i 
Rom frilagt og opmaalt Fundamenterne til det kapi- 
tolinske Jupitertempel, saa man erholdt et fuldstæn- 
<ligt Billede af ialfald dets Anlæg. I 1887 kom for 
Dagen i det gamle Falerii (Civita Castellana) Resterne 
af det tredelte Juno Curitis Tempel, omend i meget 
€idelagt Tilstand. Fyldigere Oplysninger erholdtes 
dog først ved en Række Tempel-Grundplaner, som 
opdagedes i Marzabotto (1888—89), i Alatri (1889) og 
i Florens (1892). Resultatet var overalt det samme: 
Istedet for Vitruvs Skema forefandtes en stor Mang- 
foldighed i Grundplanerne. Stadig forekommende, 
i den religiøse Ritus begrundede Træk var Temp- 
lets Afslutning bagtil ved en fast Mur, den store 
Forhal til lagttagelse af Himmeltegnene og Cellaens 
Dørstok som det hellige Midtpunkt, medens der for- 
Æivrigt fandtes temmelig store Afvigelser i Planeme, 
f. Eks. ogsaa deri, at Templerne kunde enten ligge 
direkte paa Jorden eller paa et højere Podium, foran 
hvilket da en Trappe førte op til Forhallen. Ogsaa 
Templets Opbygning fik ny Belysning ved Fund af 
Træbjælkeværkets Terrakottaforklædninger. 

Ved Siden af Undersøgelserne af det italiske 
Tempels ældre Form vendte Forskningen sig ogsaa 
til det længe forsømte Omraade, der omfatter den 
trinvise Overgang fra italisk Byggemaade til græsk 

13 — Oldtids Kunst og Ntttids Fund. 

Formgivning. Luigi Caninas fantasifulde Arbejder 
om hele den romerske Bygningskunst havde i lang 
Tid nydt en ikke helt berettiget Anseelse. I 1836 
havde den grundige Carlo Promis gjort Resteme af 
Alba Fucentia i Ækvernes Land til Gjenstand for 
indgaaende Forskning. I den senere Tid har Rich- 
hard Delbriick undersøgt i Sammenhæng Mellem- 
italiens Templer og i Templerne i Signia, Norba og 
Gabii paavist græsk Indflydelse i Tempelformen, 
Udviklingen af Bygningsmaaden og Overgangen fra 
Træbygning til Stenarkitektur. Endvidere er paavist, 
hvorledes henimod Slutningen af Hannibals Krige 
Hermogenes's lilleasiatiske Byggemaade (omtalt foran) 
forplantedes til Rom, for imidlertid snart at visne 
bort i den fremmede Jordbund. Længst bekjendte 
Templer, som det joniske Mater Matuta Tempel, 
(tidligere kaldt Fortuna Virilis) og det korinthiske 
Rundtempel i Tivoli kunde først nu indrangeres i 
den rette Sammenhæng. Det doriske Tempel i Cori 
i Volskerbjergene aabenbarede den tørre Nøgternhed, 
hvortil den doriske Stil i Italien skrumpede sammen, 
for snart at give Plads for den „tuskiske" Stil. 

I selve Rom medførte Byens Overgang fra en 
stille Paveresidens til Kongeriget Italiens Hovedstad 
en Omvæltning, som ikke var oplevet siden Sixtus 
Vs Dage. De mange nye Gadeanlæg og Opførelse 
af nye Bygninger bragte overalt for Dagen Rester 
af gamle Bygværker eller Skulpturer, og det nye 
Bymuseum paa Kapitol viste sig snart utilstrække- 
ligt til at kunne rumme de istadig forekommende 
Fund. Ved Siden af disse Tilfældighedsfund fore- 
toges ogsaa methodiske Udgravninger. 



— 195 — 

I Korthed skal her nævnes de vigtigste Udgrav- 
ninger og Fund, som i denne Periode forekom i 
Rom. Paa Palatinerbjerget blev de af Napoleon III 
igangsatte Udgravninger fortsatte, og nu er næsten 
hele Plateauet frilagt med Resterne af de forskjel- 
lige kejserlige Paladsbygninger. De mangeaarige 
Arbejder paa Forum Romanum har opklaret mange 
Punkter i den romerske Topografi ogArkæologi og 
endog kastet Lys over Byens graa Urtid. Eksem- 
pelvis kan nævnes Fundet af «lapis niger" (en sort 
Brolægning), under hvilken man har fundet Rester 
af et ældgammelt Mindesmærke, der antages at ha 
været Romulus's Grav, endvidere Rester af det 
runde Vestatempel, af Augustustemplet og af den 
store Basilica Æmilia, foruden mange Enkeltheder, 
hvoriblandt „Lacus Juturnæ", et Bassin med en 
Kilde, hvor efter Sagnet Kastor og Pollux skal ha 
våndet sine Heste. 

Til de værdifuldeste arkæologiske Fund, som 
Byens Ombygning har medført, hører det Hus fra 
augusteisk Tid, der som Følge af Tiberreguleringen 
kom for Dagen i Farnesinas Have. Dets vel beva- 
rede Vægmalerier viste „den anden Stil" (om- 
talt foran) i en saa rig og smagfuld Gjennemførelse, 
at Pompejis forekommer provinsielle i Sammenlig- 
ning med disses hovedstadsmæssige Fornemhed. 
Navnlig repræsenterer Loftets Stukdekorationer i 
deres aandfulde, let antydende Stil, saa fjern fra alt 
Skablonarbejde, en af Antikens skjønneste Frem- 
bringelser paa den dekorative Kunsts Omraade. 
Disse Skatte udgjør nu noget af det værdifuldeste i 
det nydannede Museo nazionale i Diocletians Thermer. 

Dette Museum rummer forøvrigt ogsaa mange 
af de smukkeste Enkeltfund, som i Aarhundredets 
sidste Decennier er bragt for Dagen. Ved Villa 
Ludovisis sørgelige Ødelæggelse og dens Forvandling 
til en Række Lejekaserner blev i 1887 fundet et af 
de mest tiltalende Billedværker, som overhovedet 
er fundet i romersk Jord, nemlig en Tronstol af 
Marmor med en Fremstilling af den af Havet op- 
stigende Afrodite, der modtages af Nymfer, et Mester- 
værk af græsk Plastik fra Overgangen til den fuldi 
udviklede Kunst. Sammen med hele Ludovisisam- 
lingen har dette ypperlige Stykke fundet Plads i 
Thermemuseet. Her findes ogsaa den fornemme, 
fra Vestahelligdommen stammende Vestalinde, „Ur- 
billedet paa en adelig Abedisse" (fundet 1883), samt 
endel Broncestatuer, deriblandt den i 1884 i Via 
Nazionale fundne Nævekjæmper, som med sin 
knuste Næse, sine ophovnede Øren og sine for- 
kradsede Arme er et ligesaa fortrinlig udført, som 
for Tidssmagen karakteristisk Værk. 

Ved Siden af disse nye Fund og Udgravninger 
undergaves ogsaa de tildels fra ældre Tid bekjendte 
Værker fra Kejsertiden ny Undersøgelse. Den 
romerske Kunst var længe bleven stedmoderlig be- 
handlet af Arkæologien, idet Mængden og Betyd- 
ningen af de græske Kunstværker havde skudt de 
romerske i Baggrunden. I 1879—81 paaviste Fried- 
rich von Duhn, at et Antal spredte Monumentalreli- 
effer (i Palazzo Fiano, Villa Medici, Vatikanet, Uffizi- 
erne, Louvre) hørte til „Ara Pacis Augustæ", det 
store Fredsalter, som Senatet Aar 13 f. Kr. havde 
opført til Ære for Kejser Augustus, der havde 

skaffet Fred i hele Riget. Disse Forskninger optog 
Eugen Petersen i 1894, og det lykkedes ham nøjag- 
tig at fastslaa Alteromraadets Form og Omfang samt 
Udsmykningens Fordeling og Tydning. Dette Alter 
med sin Frises ægte romerske Festlighed opnaaede 
hurtig Rang som et af de mest fremragende Arbejder 
fra augusteisk Tid. Det var et talende Vidnesbyrd 
om den Renhed og Friskhed, som endnu beherskede 
denne Periodes Kunst. Ogsaa den efterfølgende 
Kejsertids Kunst blev optaget til fornyet Behandling. 
Saaledes gav Franz Wickhoffs Analyse af Titusbuens 
Relieffer (1895) et dybere Indblik i den flaviske 
Kejserperiodes Kunstart, og Konrad Chicorius's 
Publikation af Trajansøjlens Relieffer (1896—1900) 
gav Anledning til en indgaaende historisk og arkæo- 
logisk Behandling af dette hidtil — ogsaa kunstne- 
risk — ikke helt efter Fortjeneste vurderede Værk. 
Det samme gjælder Mark-Aurelsøjlen, efterat dens 
Relieffer var bleven tilgjængelige for nærmere Studier 
ved de fotografiske Gjengivelser og delvise Afstøb- 
ninger, som i 1895 paa Bekostning af den tyske 
Kejser udførtes under Ledelse af Petersen, Alfred 
von Domaszewski og Arkitekten Guglielmo Calde- 
rini. Endvidere lykkedes det Petersen med afgjort 
Sikkerhed at skjelne mellem Konstantinsbuens tra- 
janske Bestanddele, Rundreliefferne, og de aflange 
Reliefplader fra Markus Aurelius*s Tid, og gav der- 
ved et yderligere Bidrag til Kundskaben om Kejser- 
tidens Kunstforhold. At man i det 4de Aarhun- 
drede, da Konstantins Triumfbue skulde opføres, 
saa sig nødt til at plyndre Trajansbuen og andre 

Mindesmærker, for at bringe noget istand, viser 
tydelig nok Tidens kunstneriske Armod. 

I Pompeji blev Udgravninger fortsat med godt 
Udbytte. Det ene Stykke efter det andet af den 
gamle By blev frilagt. Fund af offentlige Bygnin- 
ger forekom sjelden; nævnes kan de saakaldte Cen- 
tralthermer (1877) og det ganske ødelagte Venus- 
tempel (1898). Blandt de talrige Privathuse, som 
er kommet for Dagen, vakte det i 1894 — 95 ud- 
gravede Vettiernes Hus berettiget Opsigt paa Grund 
af sin ligesaa rige (man tæller 188 Billeder!) som 
vel bevarede maleriske Udsmykning. Et andet 
Fund var derimod noget helt nyt, nemlig Opdagel- 
sen af en villa rustica, en Landejendom med Værts- 
hushold, i Boscoreale i Pompejis Omegn. Den 
udgravedes i 1894 — 96 under Pasquis Ledelse. 

Under den store Katastrofe, der begravede denne 
Landejendom under Askeregnen sammen med Pom- 
peji, var det ikke lykkedes Ejeren at redde sine 
prægtige Sølvgjenstande, som han tydeligvis allerede 
havde samlet sammen i den Hensigt at føre dem 
bort med sig. De fandtes nemlig næsten i én 
Klynge, og tiltrods for det italienske Udførselsforbud 
fandt den hele Samling snart Vej til Baron Edmond 
de Rothschild, der skjænkede den største Del til 
Louvre (selv beholdt han tilbage to Bægere). Den 
hele Sølvskat var en Blanding af hellenistiske og 
romerske Arbejder. Det berømte Bæger med en 
Slags Dødningedans af græske Digtere og Filosofer 
kan neppe være gjort andetsteds end i Alexandria, 
og et Hankebæger med Gjengivelser af Storke stam- 
mer sandsynligvis fra Lilleasien, medens en pragt- 

fuld Skaal med et Medaljonbillede i højt Relief af 
^Alexandreia" eller „ Afrika" maa ialfald være en 
Kopi efter en alexandrinsk Original. Paa den anden 
Side kan der med Hensyn til de Bægere, der er 
smykket med Scener af Augustus*s og Titus's Liv, 
eller Skaale med romerske Portrætbyster ikke være 
Tvil om deres romerske Oprindelse. 

Sølvftmdet i Boscoreale var ikke det eneste i 
sit Slags. Allerede i 1830 var i Normandiet (i 
Berthouville ved Bernay) bleven fundet en Sølv- 
skat, der havde tilhørt et Merkurtempel og som nu 
Jigeledes befinder sig i Louvre. Derefter fulgte i 
1858 Fundet af en romersk Officers militære Hæ- 
derstegn (Phaleræ) af Sølv, hvilke fandtes ved 
Lauersfort i Nærheden af Xanten. Af større kunst- 
nerisk Betydning var den ved Hildesheim i 1868 
opgravede Sølvskat (nu i Berlin), som for den væ- 
sentligste Del tilhører den første Kejsertid og har 
været en romersk Hærførers Bordsølv. Det staar 
i sin Helhed tilbage for Boscoreale-Fundet, men 
rager i enkelte Stykker, som f. Eks. det store Blan- 
dingskar og Athenaskaalen, over det. Forøvrigt 
vækker ogsaa Hildesheimer-Fundet de samme Spørgs- 
maal angaaende hellenistisk eller romersk Oprin- 
delse. Det synes som om Plinius's Ord, at Sølv- 
smedenes og Ciselørernes Kunst var forsvundet, 
mere maa ha gjældt Opfindelsesevnen end den tek- 
niske Færdighed. — 

Til Slutning skal omtales en Del Fund i andre 
Lande, som ikke kan betegnes som græske eller 
romerske, men som dog havde modtaget Paavirk- 
ninger af græsk Kunst. 

Paa Øen Kypros anstillede Ludwig Rosz i 1845 
arkæologiske Undersøgelser, men han høstede kun 
et magert Udbytte. Den første energiske Under- 
søger var General Luigi Palma di Cesnola, der fra 
1867 til 1876 levede som amerikansk Konsul i 
Larnaka (Havneby paa Sydkysten af Kypros) og 
med rastløs, om end nogen dilettantisk Iver gjennem- 
strejfede Øen paa Kryds og Tvers, aabnede mange 
tusende Grave og paa denne Maade sammenbragte 
den prægtige Samling, som nu findes i Metropolitan 
Museum i New York. Efterat England havde over- 
taget Øen, optoges disse Forskninger af andre, saa- 
ledesafMax Ohnefalsch-Richter og fra 1888 af den 
engelske Skole i Athen. Herved er blevet under- 
søgt de fra gammel Tid berømte Steder Kition, Ma- 
rion, Amathus, Kurion og Paphos langs Sydkysten 
samt Golgoi og Idalion i det Indre. Disse Under- 
søgelser bragte for Dagen en overordentlig stor, 
men i det hele meget ensformig Mængde af Rester 
af Grave og Templer. Først er at nævne Levnin- 
gerne fra den Tid, da Kypros var saa at sige en 
Blandingskjedel for ægyptiske og babylonisk-assyriske 
Paavirkninger og da Fønikerne beherskede Hande- 
len. Dernæst den store Masse af kypriske Ler- 
varer med en ejendommelig Ornamentstil. Derefter 
fik lidt efter lidt græske Indflydelser og den græske 
Del af den stærkt blandede Befolkning Overvægten, 
Men Værker fra denne Periode staar sjelden i Højde 
med andre græske Frembringelser, saaledes som det 
i Golgoi fundne Relief med Herakles og Geryon 
eller den i Amathus fundne Sarkofag med en Vogn- 
frise. For det meste er det mere eller mindre stive 

Figurer (alene i Golgoi fandt Cesnola næsten 800 
Stykker, hele eller sønderslaaede), overhovedet Vid- 
nesbyrd om en provinsiel, stillestaaende Kunstpro- 
duktion. En særlig Interesse vakte Fundet af en 
Række underjordiske hvælvede Kammere i Kurion, 
hvor „en hellig Skat" — efter Stilen at dømme 
stammende fra det 8de til det 4de eller 3die Aar- 
hundrede — fandtes i velordnet Stand under det 
dækkende Jordlag : i det første Kammer fine Guld- 
smykker, i det andet Sølvsager, og videre Gjen- 
stande af Alabaster, af Bronce m. m. Saadanne i 
Artsgrupper ordnede „hellige Skatte" omtales flere 
Gange i Indskrifter og er ogsaa stundom fundet 
andetsteds, saaledes i Pæstum og Halikarnassos, 
men ikke i saa rig Fylde som i Kurion. — 

Den smale Kyststribe, som engang var beboet af 
Fønikerne, viste sig uventet gavmild, dog ikke i 
Henseende til Mindesmærker fra den gammelføniki- 
ske Tid. Den Rejse, som paa Napoleon Iirs For- 
anledning foretoges af Ernest Renan (1860), og en 
senere af Clermont-Ganneau (1881), formaaede ikke 
i synderlig Grad^at svække den ringe Mening, man 
havde om' de gamle Fønikeres selvstændige Kunst. 
En stor og smuk Overraskelse bød derimod den i 
1887 i Saida (Sidon) ved et Tilfælde gjorte Op- 
dagelse af en omfangsrig Fyrstegrav, der i flere 
E tager og mange Kammere indeholdt et Antal Sarko- 
fager for sidoniske Herskere fra det Ste og 4de 
Aarhundrede. De afgav et nyt Bevis for den føni- 
kiske Skulpturs Mangel paa Selvstændighed, idet alt 
var indført fra Lilleasien og Grækenland eller ial- 
fald var bleven udført af græske Kunstnere. Disse 

Marmorsarkofager gav formelig et Overblik over 
Kunstudviklingen i disse Aarhundreder. For det 
første er der saaledes den græske Efterligning af 
den ægyptiske Ligkisteform, der er dannet efter det 
menneskelige Legeme og udformer Hodet i strenge 
Træk; dernæst „Satrapkisten" med Skildringer af 
Fyrstens Liv i en fra perikleisk Tid noget omformet 
Stil; endvidere „den lykiske Sarkofag**, udført i de 
lykiske Mindesmærkers velkjendte Formsprog fra 
Tiden under den peloponnesiske Krig og sikkert 
forarbejdet i Lykien. Disse Sarkofager hører alle 
til det Ste Aarhundrede. Derimod viser den be- 
rømte „ Sarkofag med Sørgekvinder" tydelig Paa- 
virkning af praxitelisk Kunst : smukt draperede Kvin- 
der, som staar mellem Søjler rundt Kistens Sider, 
der er formet som et jonisk Tempel (Pseudoperipte- 
ros). Det mest beundrede Pragtstykke af det hele 
Fund, nemlig den saakaldte „Alexandersarkofag", til- 
hører Slutningen af det 4de Aarhundrede. De for- 
træffelig udførte Relieffer gjengir paa Langsiderne 
en Slagscene med Alexander den store som Hoved- 
figur (Slaget ved Issos?) og en Løvejagt, hvori del- 
tar en persisk klædt Fyrste. Denne Sarkofag har 
saa meget større Interesse, fordi dens Bemaling er 
omtrent fuldstændig bevaret og bedre end noget 
andet formaar at anskueliggjøre den fine Farvehar- 
moni, som har behersket den malte Plastik. Alle 
de nøgne Dele paa Figurerne er uden Farver og 
skinner i det penteliske Marmors varme Hvidhed, 
medens de øvrige Dele straaler i dybe, mættede 
Farver: gult, violet, purpur, rødt og blaat. Laagets 
Frise viser gule Vinranker paa violet Bund. Den 

bekræfter, at de fra Naturen laante Blade, Ranker 
og Grene næsten er det eneste nye, som den senere 
græske Ornamentik opFandt. Samtlige disse Sarko- 
fager opbevares nu i Konstantinopels Museum. 

Til Slutning skal endnu kun nævnes, at Fransk- 
mændene har i Algier og Tunis gjennemført en 
mønstergyldig methodisk Fremgangsmaade i sine Ud- 
gravninger. Videnskabelige Kræfter som Rene Cognat, 
Paul Gauckler, Stephan Gsell, Delattre og flere har 
her indlagt sig stor Fortjeneste og naaet meget be- 
mærkelsesværdige Resultater. Særlig er at frem- 
hæve Opdagelsen af Timgad (Thamugadi), det afri- 
kanske Pompeji, med sine lange Gadestrækninger, 
sit Forum, sin Trajansbue, — samt Frilæggelsen af 
den romerske Lejr i Lambæsis. Man har over- 
hovedet fundet en forbausende Mængde romerske 
Bygninger af enhver Art. Sjeldnest forekommer 
Templer, derimod er der bragt for Dagen et stort 
Antal Amfitheatre og Theatre, Vandledninger og 
Brøndanlæg (Nymfæer), Bade og Grave. Alene af 
Triumfbuer beløber Antallet sig til 70. Som Ud- 
smykning i Bygningerne, der for det meste viser en 
nøgtem, med Hensyn til ornamental Forsiring fattig 
Stil, findes ofte anbragt Mosaiker, en i Romertiden 
overhovedet meget yndet Udsmykning, der dog neppe 
noget Sted har været saa almindelig som i Afrika. 
I en eneste Villa ved Uthina er der saaledes fundet 
ikke mindre end 67 Stykker. Skulpturen hæver 
sig sjelden over Gjennemsnittet af de vanlige ro- 
merske Arbejder. En Undtagelse danner de i Cher- 
chel (Cirta) fundne Rester af en Samling, som den., 
numidiske Kong Juba II (der som Gidsel havde til- ^ 

bragt sin Ungdom i Rom og dér uddannet sig til 
en interesseret Kunstkjender) havde anlagt i den 
nævnte By og som bl. a. indeholdt fortræffelige 
Kopier af ældre græske Mesterværker, bedre ud- 
ført end de romerske Værksteders vanlige Efter- 
ligninger. Disse Udgravninger har sjelden aabnet 
en Udsigt ind over det puniske Afrikas ældre Kunst, 
og hvor dette er Tilfældet viser det sig, at den 
har staat under mærkbar Indflydelse af græsk Kunst. 
Saaledes i den numidiske Kongegrav Medracen, hvis 
kraftige doriske Halvsøjler minder om de ældre 
Templer paa Siciliens Sydkyst, eller i den i Kar- 
thago 1902 fundne Sarkofag med en Kvinde, hvis 
farverige Figur (fra det 4de Aarhundrede) viser kun 
let provinsialiserede Træk af en fin græsk Arka- 
isme. 

Lignende Forhold synes at ha hersket i det 
puniske Spanien. Ogsaa her er Mindesmærker i 
en indenlandsk Stil sjeldne. De fra 1830 ved Ceros 
de los Santos i Nærheden af Montealegre (Provins 
Albacete) fundne Billedværker, der 1872, blandet 
med mange Forfalskninger, indlemmedes i Madrids 
Museum viser en Blandingskarakter, præg^t af føni- 
kiske og gammelgræske Paavirkninger. Tyd^igere 
og finere har denne Stil fiindet sit Udtryk r*en 
yndefuld Kvindebyste, som blev fundet 1 897 i Elche 
i Nærheden af Alicante og som erhvervedes af 
Louvremuseet i Paris. Der er i denne Byste meget, 
som minder pm de bedste jonisk-attiske Kvinde- 
figurer fra Athens Akropolis. 

